മുടി കറുപ്പിക്കുന്നതിന്റെ ഇസ്‌ലാമിക വിധി ? – Islam Padasala\nHome / ചോദ്യോത്തരം / ഫത് വ / കര്‍മ്മശാസ്ത്രം-ഫത്‌വ / മുടി കറുപ്പിക്കുന്നതിന്റെ ഇസ്‌ലാമിക വിധി ?\nമുടി കറുപ്പിക്കുന്നതിന്റെ ഇസ്‌ലാമിക വിധി ?\nshaik abdul rahman turairi October 9, 2013\tകര്‍മ്മശാസ്ത്രം-ഫത്‌വ\nനര ബാധിച്ച തലമുടി കറുപ്പിക്കുന്നതിന്റെ ഇസ്‌ലാമിക വിധിയെന്താണ്? പുരുഷന്‍മാര്‍ക്കും സ്ത്രീകള്‍ക്കും ഈ നിയമം ഒരു പോലെ ബാധകമാണോ?\nസ്ത്രീ പുരുഷന്‍മാര്‍ക്ക് മുടി ഡൈ ചെയ്യുന്നത് അനുവദനീയമാണ്. എന്നാല് കറുപ്പ് നിറം കൊണ്ട് ഡൈ ചെയ്യരുത് എന്നാണ് ശൈഖ് അബ്ദുര് റഹ്മാന് അല് അജ്‌ലാനിനെ പോലുള്ള സൗദി പണ്ഡിതന്‍മാരുടെ അഭിപ്രായം. മുടി കറുപ്പിക്കുന്നതിന് വിലക്കില്ലെന്ന് അഭിപ്രായപ്പെടുന്ന പണ്ഡിതന്മാരുമുണ്ട്. ശൈഖ് അബ്ദുര് റഹ്മാന് അല് ജറാഈ പറയുന്നു: കറുത്ത നിറം ചെയ്യുന്നത് അനഭലഷണീയമായ ഒരു കാര്യം മാത്രമാണ്.\nഅത് പ്രവാചകന് വിലക്കിയിട്ടില്ല. കറുപ്പ് നിറം ഉപയോഗിക്കരുതെന്ന പ്രവാചക വചനം ആധികാരികമല്ല. അത് സ്വീകരിക്കാന് പ്രയാസമുണ്ട്. ജാബിര് ഇബ്‌നു അബ്ദില്ലയില് നിന്ന് റിപോര്‍ട്ട് ചെയ്ത ഹദീസാണിത്. മക്കാ വിജത്തിനുശേഷം അബൂ ഖുഹാഫ പ്രവാചക സന്നിധിയില് എത്തി. അദ്ദേഹത്തിന്റെ താടി മുഴുവന് നരച്ചു വെളുത്തിരുന്നു. ഇതു കണ്ട പ്രവാചന് അദ്ദേഹത്തോടു പറഞ്ഞു. ‘താങ്കളുടെ താടിക്ക് നിറംകൊടുക്കുവിന്. എന്നാല് കറുപ്പുനിറം ഉപയോഗിക്കരുത്’ എന്നാല് ഈ ഹദീസിലെ ‘കറുപ്പുനിറം ഒഴിവാക്കുവിന്’ എന്ന ഭാഗം സ്വീകാര്യമല്ല എന്നാണ് പല ഹദീസ് പണ്ഡിതന്‍മാരും രേഖപ്പെടുത്തിയിട്ടുള്ളത്.\nഇവ്വിഷയകമായി വന്നിട്ടുള്ളത് ഇബ്‌നു അബ്ബാസ് റിപോര്‍ട്ട് ചെയ്ത ഹദീസാണ്. ‘നബി (സ) പറഞ്ഞു. അന്ത്യ നാളില് ഒരു വിഭാഗം ജനങ്ങള് ഉണ്ടാകും. അവര് അവരുടെ മുടികള് കാക്കകളെ പോലെ കറുപ്പിക്കുന്നവരാണ്. സ്വര്‍ഗത്തിന്റെ സുഗന്ധം പോലും അവര്‍ക്ക് അനുഭവിക്കാന് കഴിയില്ല. (മുസ്‌നദ് അഹ്മദ് 1/273) എന്നാല് ഈ ഹദീസ് ദുര്‍ബലമാണ്. കാരണം ഇതിന്റെ സനദിനെ കുറിച്ച് ആശയക്കുഴപ്പമുണ്ട്.\nഅതിനാല് മുടി കറുപ്പിക്കുന്നത് ഇസ്‌ലാമിക ദൃഷ്ട്യാ നന്നെക്കവിഞ്ഞാല് അനഭിലഷണീയമെന്നേ പറയാനാകൂ. പ്രവാച അനുചചരന്‍മാരില് പ്രമുഖരായ ഹുസൈനും ഉസ്മാനും സഅ്ദിബ്‌നു അബീ വഖാസ്, ജരീറുബ്‌നു അബ്ദുല്ല അംറുബ്‌നു ആസ് തുടങ്ങിയവര്‍ക്കെല്ലാം ഇത് അനഭലഷണീയമായിരുന്നുവെന്ന അഭിപ്രായമായിരുന്നു.\nഇബ്‌നുല് ഖയ്യിം തഹദീബുസുനനില് എഴുതുന്നു: നരച്ച മുടിയില് കറുപ്പു ചായം പൂശുന്നത് ഒരു വിഭാഗം പണ്ഡിതന്‍മാര് അനഭിലഷണീയമായി കണ്ടിട്ടുണ്ട്. ഈ വിഷയത്തിലെ ശരിയായ നിലപാട് ഇതാണെന്നാണ് നാം മനസ്സിലാക്കുന്നത്. അങ്ങനെ ചെയ്യുന്നതിനെ ഇസ്‌ലാം വിലക്കിയിട്ടില്ല.\nAbout shaik abdul rahman turairi\nചോദ്യം: ഖുര്‍ആന് എന്തുകൊണ്ടാണ് ചില വസ്തുക്കള് ഹറാമാക്കിയത്? വൈദ്യ ശാസ്ത്രവീക്ഷണ പ്രകാരമോ മറ്റു കാരണങ്ങളാലോ? അവയുടെ ദോഷമെന്താണ്? പന്നിയുടെ പേരെടുത്ത് …


സെക്കന്‍ഡില് 11 ഫോട്ടോ എടുക്കാം, Z50 ക്യാമറയ്‌ക്കൊപ്പം, 'ബ്രഹമാണ്ഡ' ലെന്‍സും | DSRL Nikon | Manorama News\nസെക്കന്‍ഡില് 11 ഫോട്ടോ എടുക്കാം, Z50 ക്യാമറയ്‌ക്കൊപ്പം, 'ബ്രഹമാണ്ഡ' ലെന്‍സും\nനിക്കോണ് കമ്പനിയുടെ ആദ്യ എപിഎസ്-സി മിറര്‍ലെസ് ക്യാമറ ബോഡിയാണ് സെഡ് 50 (Z50). ഈ ക്യാമറയ്ക്കായി അതിന്റെ കിറ്റിനൊപ്പമുള്ള ലെന്‍സായി 16-50mm F3.5-6.3 ഉം, ടെലി സൂമായി 50-250mm F4.5-6.3 ലെന്‍സും പുറത്തിറക്കി. ഇവയ്‌ക്കൊപ്പം നിരവധി സവിശേഷതകളുള്ള നോക്ട് ( 'Noct') എന്നു വിളിക്കുന്ന 58mm F0.95 ഫുള്‍ഫ്രെയിം ലെന്‍സും പുറത്തിറക്കി. ഇതിന്റെ വില 8,000 ഡോളറായിരിക്കും.\nആദ്യം ക്യാമറയെ പരിചയപ്പെടാം\nനിക്കോണ് ഡി500 ക്യാമറയിലേതിനു സമാനമായ സെന്‍സറുള്ള, 21എംപി ( 21MP BSI CMOS APS-C) സെന്‍സറാണ് നിക്കോണിന്റെ കന്നി ക്രോപ് സെന്‍സര് മിറര്‍ലെസ് ക്യാമറയായ സെഡ് 50 ക്യാമറയ്ക്കുള്ളത്. (Z Z എന്ന അക്ഷരം ഉച്ചരിക്കുന്നതിനെക്കുറിച്ച് ഒരു വാക്ക്. പേര് പറയുന്നത് സീ (Z) എന്നൊക്കെ നിക്കോണ് പറഞ്ഞിരുന്നെങ്കിലും അമേരിക്കയിലും കാനഡിയിലുമൊഴികെ എല്ലായിടത്തും ഇപ്പോള് 'സെഡ്' എന്നാണ് അറിയപ്പെടുന്നത്. തങ്ങളെ ഉച്ചാരണം പഠിപ്പിച്ചും മറ്റും നിക്കോണ് ബുദ്ധിമുട്ടേണ്ട എന്നാണ് വന്ന പ്രതികരണം. അമേരിക്ക, കാനഡ എന്നീ രാജ്യങ്ങളില് അവര് നിക്കോണ് എന്നല്ല പറയുന്നത്, നൈക്കോണ് എന്നാണ്. എന്നാല് നിക്കോണിന്റെ സ്വന്തം രാജ്യമായ ജപ്പാനില് ഇതിനെ നിക്കോണ് എന്നു തന്നെയാണ് വിളിക്കുന്നത്. ചുരുക്കി പറഞ്ഞാല്, ബ്രിട്ടിഷ് ഉച്ചരാണം പിന്തുടരുന്നുവെന്നു കരുതുന്ന ഇന്ത്യയില് ഇതിനെ സെഡ് എന്നു തന്നെയാണ് വിളിക്കേണ്ടത്.) ഓണ്-സെന്‍സര് ഫെയ്‌സ് ഡിറ്റെക്ഷനുള്ള ബോഡിയാണിത്. എന്നാല് നിക്കോണിന്റെ ഫുള് ഫ്രെയിം മിറര്‍ലെസ് ക്യാമറകളെ പോലെ ഈ ബോഡിക്ക് ഇന്-ബോഡി ഇമേജ് സ്റ്റബിലൈസേഷന് ഇല്ല. ബോഡി വലുപ്പം കുറച്ചു നിര്‍മിക്കാനാണ് ഇതുപേക്ഷിച്ചതെന്നാണ് കമ്പനി പറഞ്ഞത്.\nനിര്‍മാണ മികവ് തോന്നുന്ന ബോഡിയാണ് സെഡ് 50ന്റേത്. ഒരു പരിധിവരെ വെതര് സീലീങും ഉണ്ട്. താഴേക്കു ചെരിക്കാവുന്ന, 3.2-ഇഞ്ച് വലുപ്പമുള്ള ടച് -സ്‌ക്രീന് എല്‍സിഡിയാണ് ഇതിനുള്ളത്. മികച്ച ഇലക്ട്രോണിക് വ്യൂ ഫൈന്‍ഡറും (2.36M-dot OLED EVF) ഉണ്ട്. പുതിയ EN-EL25 ബാറ്ററിയാണ് ഉപയോഗിച്ചിരിക്കുന്നത്. ചെറിയ ബാറ്ററിയായതിനാല്, ഒറ്റ ഫുള് ചാര്‍ജില് ഏകദേശം 300 ഷോട്ടുകളായിരിക്കും എടുക്കാനാകുക. ബാറ്ററി ക്യാമറയില് വച്ചു തന്നെ ചാര്‍ജ് ചെയ്യാനായി മൈക്രോ യുഎസ്ബി പോര്‍ട്ട് ഉണ്ട്.\nകണ്ടിന്യുവസ് ഓട്ടോഫോക്കസോടു കൂടി സെക്കന്‍ഡില് 11 ഫ്രെയിം ഷൂട്ടു ചെയ്യാമെന്നത് ഈ ക്യാമറയുടെ പ്രധാന മികവുകളിലൊന്നാണ്. സെക്കന്‍ഡില് 24 അല്ലെങ്കില് 30 ഫ്രെയിം 4കെ വിഡിയോയും ഷൂട്ടു ചെയ്യാം. സെക്കന്‍ഡില് 120 ഫ്രെയിം ഷൂട്ടു ചെയ്യണമെങ്കില് റെസലൂഷന് ഫുള്‍എച്ഡി ആയി കുറയും.\nബോഡിക്കൊപ്പം ഇറക്കിയിരിക്കുന്നത് രണ്ടു ലെന്‍സുകളാണ്. കിറ്റ് ലെന്‍സായ Z DX 16-50mm F3.5-6.3 VRനെ പാന് കെയ്ക് സൂം എന്നു വേണമെങ്കില് വിളിക്കാം. 4.5 സ്റ്റോപ് ഇമേജ് സ്റ്റബിലൈസേഷനുള്ള ലെന്‍സിന് കണ്ട്രോള് റിങും ഉണ്ട്. കൂടെയുള്ള ടെലി ലെന്‍സിന്5സ്റ്റോപ് ഇമേജ് സ്റ്റബിലൈസേഷന് ലഭിക്കും. അതിനും കണ്ട്രോള് റിങ് ഉണ്ട്.\nസെഡ് 50 ബോഡി മാത്രം മതിയെങ്കില് (എഫ് റ്റു സെഡ് അഡാപ്റ്റര് ഉപയോഗിച്ചാല് നിക്കോണ് ഡിഎസ്എല്‍ആര് ലെന്‍സുകള് ഉപയോഗിക്കാം) 859 ഡോളറായിരിക്കും വില. കിറ്റ് ലെന്‍സിനൊപ്പമാണെങ്കില് 999 ഡോളര് നല്‍കേണ്ടിവരും. ടെലി ലെന്‍സും ഒപ്പം വാങ്ങിയാല് 1349 ഡോളര് നല്‍കേണ്ടിവരും.\nഇന്‍സ്റ്റഗ്രാം തലമുറയ്ക്കുള്ള ക്യാമറയാണിതെന്നാണ് പറയുന്നത്. സ്മാര്‍ട് ഫോണുകളെക്കാള് മികച്ച ഫോട്ടോയും വിഡിയോയും ഷൂട്ട് ചെയ്യാമെന്നതും ലെന്‍സുകള് മാറി മാറി പിടിപ്പിക്കാമെന്നതും ഇതിന്റെ മികവാണ്. എന്നാല് ഈ ഡിഎക്‌സ് സിസ്റ്റത്തില് അധികം സ്വാഭാവിക (native) ലെന്‍സുകള് അടുത്തെങ്ങും ഇറങ്ങിയേക്കല്ല എന്നത് ഗൗരവമുള്ള ഷൂട്ടര്‍മാരെ ഇതില് നിന്ന് അകറ്റി നിർത്തിയേക്കും. എന്നാല് ഫുള്‍ഫ്രെയിം മിറര്‍ലെസ് ക്യാമറകള് ഉപയോഗിക്കുന്നവര്‍ക്ക് സെക്കന്‍ഡ് ബോഡി ആയും മറ്റും ഉപയോഗിക്കാം. എല്ലാ ഫുള് ഫ്രെയിം ലെന്‍സുകളും ഇവയില് ഉപയോഗിക്കാം. ഫോക്കല് ലെങ്തില് വ്യത്യാസം വരുമെന്നേയുള്ളൂ.\nഡിഎസ്എല്‍ആര് നിര്‍മാണം നിർത്തില്ലെന്നു നിക്കോണ്\nതങ്ങള് ഡിഎസ്എല്‍ആറുകളും മിറര്‍ലെസ് ക്യാമറകളും നിര്‍മിക്കുമെന്ന് നിക്കോണ് കമ്പനി പറഞ്ഞു. എല്ലാവര്‍ക്കും മിറര്‍ലെസ് ക്യാമറകളും ഇവിഎഫും ഇഷ്ടപ്പെട്ടിട്ടില്ലെന്നും ഇതിനാല് രണ്ടു തരം ക്യാമറകളും ലെന്‍സുകളും നിര്‍മിക്കുമെന്നാണ് കമ്പനി അറിയിച്ചത്. എന്നാല് അധികം ഡിഎസ്എല്‍ആര് ക്യാമറകള് ഇനി നിക്കോണ് ഇറക്കിയേക്കില്ലെന്നു തന്നെയാണ് നിരീക്ഷകര് പറയുന്നത്.\nനോക്റ്റ് നിക്കോര് എന്ന 'ഭീമന്' ലെന്‍സ്\nകുറച്ചു കാലം മുൻപ് നിക്കോണിന് ഒരു 58 എംഎം മാനുവല് ലെന്‍സ് ഉണ്ടായിരുന്നു. ഇതിന്റെ പേരായിരുന്നു നോക്ട് നിക്കോര് ( 58mm f/1.2 Noct-NIKKOR). സെക്കന്‍ഡ് ഹാന്‍ഡ് വിപണിയില് ഇപ്പോഴും ഇതിന് ഏകദേശം 3000 ഡോളര് വിലയുണ്ട്. നോക്ട് എന്നു പറഞ്ഞാല് രാത്രി. രാത്രി പകലാക്കാന് കഴിവുള്ള ലെന്‍സ് എന്നാണ് ഈ പേരുകൊണ്ട് നിക്കോണ് ഉദ്ദേശിക്കുന്നത്. നിക്കോണിന്റെ ഇതിഹാസ ലെന്‍സുകളിലൊന്നായിരുന്നു നോക്ട് നിക്കോര്. എന്നാല് തങ്ങളുടെ മിറര്‍ലെസ് ശ്രേണി ഇറക്കിയപ്പോള് ഇതേ പേരില് ഒരു ബ്രഹ്മാണ്ഡ ലെന്‍സ് തന്നെ ഇറക്കാന് കമ്പനി തീരുമാനിക്കുകയായിരുന്നു. അങ്ങനെയാണ് പുതിയ നിക്കോര് 58mm F0.95 'Noct' പിറവിയെടുക്കുന്നത്.\nക്യാനന്റെ മിറര്‍ലെസ് ക്യാമറ ലെന്‍സുകളില് ചിലതെല്ലാം അദ്ഭുതപ്പെടുത്തുന്നതായി പറയുന്നു. അത്തരത്തിലൊന്ന് അല്ലെങ്കില് അവയെ മറികടക്കുന്ന ഒന്ന് ഇറക്കാനുള്ള ശ്രമത്തിന്റെ ഭാഗമാണ് ഇതെന്നു വേണമെങ്കില് പറയാം. എൻജിനീയറിങ് മികവിന്റെ ഉദാഹരണവും കൂടെയാണിത്. 10 ഗ്രൂപ്പുകളിലായി 17 എലമെന്റുകള് അടുക്കിയാണ് ഇതു നിര്‍മിച്ചിരിക്കുന്നത്. ഇവയില് മൂന്നെണ്ണം അസ്‌ഫെറിക്കല് ആണ് എന്നതു കൂടാതെ അവയില് ഒരെണ്ണം കൂടുതല് വ്യാസമുള്ളതുമാണ്. നാനോ ക്രിസ്റ്റല് കോട്ടിങ്ങിനൊപ്പം അറെനോ കോട്ടിങ്ങുള്ള എലമെന്റുകള് ഉള്‍പ്പെടുത്തിയാണ് ലെന്‍സ് നിര്‍മിച്ചിരിക്കുന്നത്. രാത്രി പോരാളി എന്ന പേരിനു കളങ്കമേശാതിരിക്കാന് നൈറ്റ് ഫൊട്ടോഗ്രഫിക്ക് ഉചിതമായ ഘടകങ്ങളും പരിഗണിച്ച ശേഷമാണ് ഇതുണ്ടാക്കിയത്.\nപൂര്‍ണ്ണമായും മാന്യുവലായ ഈ ഭീമന് ലെന്‍സിന് രണ്ടു കിലോയാണ് ഭാരം. ലെന്‍സ് ബാരലില് ചെറിയ ഡിസ്‌പ്ലെയുണ്ട്. ഇതില് ഫോക്കസ് ഡിസ്റ്റന്‍സ് തുടങ്ങിയ കാര്യങ്ങള് കാണാം. കണ്ട്രോള് റിങും ലെന്‍സിനുണ്ട്.\nനിക്കോണ് ഇന്നേവരെ നിര്‍മിച്ചതില് വച്ച് ഏറ്റവും പ്രകാശം കടത്തിവിടുന്ന ലെന്‍സ് എന്ന പേരും ഈ ലെന്‍സിനാണ്. എഫ്/0.95 അപേര്‍ചറിലും മറ്റും ചിത്രമെടുത്താല് സബ്ജക്ട് (ഉദാഹരണം ഒരാളുടെ കണ്ണ്) ഒഴികെയുള്ള ഭാഗങ്ങള് ഷാര്‍പ് അല്ലാതെയാക്കാം. ബോ-കെയും മറ്റും അതി ഗംഭീരമായിരിക്കും. സംഗതി വളരെ ശരിയാണെങ്കിലും ഇത് വളരെ ശ്രമകരമായ ഒരു കാര്യമായിരിക്കും. എഫ്/1.2 ലെന്‍സ് ഫോക്കസ് ചെയ്യാന് ശ്രമിച്ചിട്ടുള്ളവര്‍ക്കറിയാം അതിന്റെ പാട്. അതിനേക്കാള് വിഷമമയിരിക്കും ഇതില് ഫോക്കസ് കിട്ടാന്. എന്നാല് അങ്ങനെ സംഭവിച്ചാല് നിലവിലുള്ള ലെന്‍സുകള്‍ക്ക് സാധ്യമല്ലാത്ത രീതിയിലുള്ള 'സ്വപ്‌നസമാനമായ' അന്തരീക്ഷം സബ്ജക്ടിനു ചുറ്റും സൃഷ്ടിക്കാന് ഈ ലെന്‍സിനാകും. ഓട്ടോഫോക്കസ് ഇല്ല, ഭാരക്കൂടുതല്, വില വളരെ കൂടുതല് തുടങ്ങിയ കാരണങ്ങളാല് ഇത് അധികം പേര് വാങ്ങിയേക്കില്ല. നല്ല കഴിവുള്ള ഫോട്ടോഗ്രാഫര്‍മരായിരിക്കണം ഇത് ഉപയോഗിക്കുന്നത്. എങ്കില് മാത്രമെ ഇതിന്റെ ഉദ്ദേശം സഫലമാകൂ. ഇത്തരമൊരു ലെന്‍സ് വേണ്ടിയിരുന്നോ എന്നു ചോദിക്കുന്നവരുണ്ട്. എന്നാല് ചിലര് പറയുന്നത് ഇതും ചെയ്യാമെന്നു കാണിക്കാനായി ഇത്തരം ചില ലെന്‍സുകള് ഇടയ്ക്ക് ഇറക്കണമെന്നാണ്.


ഇ. പി. രാജഗോപാലന്\nകഥയില് സ്വയം ആവിഷ്ക്കരിക്കണമെന്ന് ഒരാള്‍ക്ക് തോന്നുന്നെതെന്തു കൊണ്ടാകും? പറയാനുള്ള താത്പര്യം മാത്രമല്ല അതിന്റെ കാരണം. ചില പ്രശ്നങ്ങളെ- അത് വ്യക്തിപരമായവയാകാം, സാമൂഹികമാവാം, ദാര്‍ശനികമാവാം, ഇതൊക്കെ കലര്‍ന്നതാവാം, അമൂര്‍ത്ത സ്വഭാവമുള്ളതാവാം- നേരിടാനുള്ള ഭാഷാവൃത്തിയായി കഥാനിര്‍മ്മാണത്തെ കാണാം. ലോകകാഴ്ചകളെ ഒരു ഭാഷാവ്യവസ്ഥയിലേക്ക് വിവര്‍ത്തനം ചെയ്യുന്നത് അവയെ കൂടുതല് മനസിലാക്കുന്നതിനായാണ്- ആ കാഴ്ചകളിലെ സമസ്യകളെ എങ്ങനെ നേരിടാനാവും എന്ന ആരായലും അതിലടങ്ങിയിരിക്കുന്നു. കഥനം വഴി ഈ പ്രശ്നങ്ങളിലേക്കും കാഴ്ചകളിലേക്കും തന്റെ ഭാഷയറിയുന്ന സഹജീവികളെ സവിനയം ക്ഷണിക്കുക കൂടിയാണ് ഒരു കഥയെഴുത്തുകാരന്.\nടി.സി. വി സതീശനെ ഈ ലേഖകന് ദീര്‍ഘകാലമായി അറിയാം- സൗഹൃദവലയത്തിലില്ല എന്നേയുള്ളൂ. സതീശന്റെ വലിയ കണ്ണുകളാണ് വ്യക്തിമുദ്രയായി മനസ്സില് പതിഞ്ഞിട്ടുള്ളത്. ആ കണ്ണുകള് കൊണ്ട് ജീവിതം കുറെ കണ്ടയാളാണ്/ കാണുന്നയാളാണ് അദ്ദേഹം. ഫാര്‍മസിസ്റ്റു കോഴ്സ് പൂര്‍ത്തിയാക്കി , ദൂരെയുള്ള ഒരു സഥലത്തേക്ക് , അന്യഭാഷാദേശത്തേക്ക് ജോലി കിട്ടിപ്പോകുന്നു. അതുവേണ്ട എന്ന് തീരുമാനിച്ച് വര്‍ഷങ്ങള്‍ക്കു ശേഷം തിരിച്ചു വരുന്നു. തുടര്‍ന്ന് ഒരു ഫാര്‍മസിസ്റ്റ് ചെയ്യുമെന്ന് വിചാരിക്കാത്ത വ്യാപാരസ്ഥാപനങ്ങള് തുടങ്ങുന്നു. വ്യാപാരവും ശരിയാവുകയില്ല എന്ന് ചില്ലറ കൊല്ലങ്ങള്‍ക്കുള്ളില് തോന്നുന്നു. കടയടക്കുന്നു. തുടര്‍ന്ന് എല്. ഐ. സി ഏജന്റാകുന്നു. അതിന്റെ അലച്ചിലിന്റെ അടയാളങ്ങള് ഉണ്ട്- ജീവിതത്തിന്റെയും മരണത്തിന്റെയും ധനതത്വങ്ങള് എത്ര സമര്‍ത്ഥമായി തന്റെ കക്ഷികളെ ഓര്‍മ്മിപ്പിക്കുന്നുവോ അത്രയും നന്നായി ബിസ്സിനസ് ചെയ്യാന് ഒരു ഏജന്റിനു സാധിക്കും. ഇതൊക്കെ സതീശനും ചെയ്യുന്നുണ്ടാകും. ഔഷധപഠനത്തിന്റേയും പ്രവാസത്തിന്റെയും ഉടുപ്പു വില്‍പ്പനയുടേയും ജീവിതം ഇന്‍ഷൂര് ചെയ്യിക്കുന്ന ആളിന്റേയും അനുഭവങ്ങളില് നിന്ന് ഉണ്ടായ സ്വന്തം വ്യക്തിത്വത്തിന്റെ സ്വാധീനമാണ് , ഏറ്റവും സ്വാഭാവികമായ ആവിഷ്ക്കാരമായ , കഥയിലേക്ക് സ്തീശനെ നടത്തിക്കുന്നത്. സതീശന് കഥ വിശ്വാസമോ, ആശ്വാസമോ അല്ല. ജീവിതത്തിന്റെ വിവിധ രംഗങ്ങള് കണ്ടതില് നിന്നുണ്ടാവുന്ന പ്രതീതികളെ ഭാഷാരൂപമാക്കാനുള്ള പ്രേരണയാണ് കഥാരൂപമായിത്തീരുന്നത്. കഥയുടെ നിര്‍മ്മാണനിയമങ്ങളല്ല - ജീവിതത്തിന്റെ നിയമങ്ങളും അതിലേറെ നിയമലംഘനങ്ങളുമാണ് സതീശനെ കഥയ്ക്കായി ഉണര്‍ത്തുന്നത്. ജീവിതക്കുറിപ്പുകള് എന്ന്, ഒരു പക്ഷെ,ഏത് കഥാകാരന്റേയും രചനകളെക്കുറിച്ച് പറയാന് കഴിയുമായിരിക്കും. എന്നാല് സതീശന്റെ കഥകളെക്കുറിച്ച് അങ്ങനെ പറയുന്നത് കുറെക്കൂടി ശരിയായിരിക്കുമെന്ന് തോന്നുന്നു. ഒരു പ്രശ്നത്തിന്റെ അല്ലെങ്കില് ഭാവത്തിന്റെ, ഓര്‍മ്മയുടെ ഉന്മീലനം എന്ന നിലയിലാണ് സതീശന് കഥയെ കാണുന്നത്. ഈ കഥകള്‍ക്ക് വ്യക്തമായ ഒരു കേന്ദ്രം ഉണ്ട്. അതിനു ചുറ്റും നെയ്തു വയ്ക്കുന്ന വാക്യങ്ങളുടെ ഒരു ഘടന. താരതമ്യേന ചെറുതാണ് സതീശന്റെ കഥകള്. പ്രശ്നസ്ഥാനം വിതറിപ്പോകരുത് എന്ന താത്പര്യത്തില് നിന്നാ‍ണ ഈ തീരുമാനം ഉണ്ടാകുന്നത് എന്നു വേണം കരുതാന്.\n‘ കോളാമ്പി‘ എന്ന കഥ നോക്കാം. ഇതില് സതീശന് മറ്റു ചില കഥകളില് പറയുന്ന പ്രവാസത്തിന്റേയും അനുരാഗ(ഭംഗ)ത്തിന്റേയും ശിഖരങ്ങള് ഉണ്ട്. നഷ്ടപ്പെട്ട അനുരാഗവിചാരത്തില് വീണടിഞ്ഞ് ചീയുകയല്ല ആ കഥയിലെ പുരുഷന് ചെയ്യുന്നത്. അനുരാഗവിചാരത്തെ അയാള് ഒരു മരത്തിലേക്ക് സ്ഥലം മാറ്റുന്നു. മരത്തെ കാമുകിയുടെ പേരിട്ട് വിളിച്ച് വ്യക്തീകരിക്കുന്നു. പ്ലാവ് ഒരു കാല്‍പ്പനിക വൃക്ഷമല്ല. ശ്രീനാരായണഗുരു പ്ലാവിന്റെ ഒരു ആരാധകനായിരുന്നു. വര്‍ക്കല ശിവഗിരിയില് ഗുരു തന്നെ പറഞ്ഞിട്ടാണ് ഇത്രയും പ്ലാവുകള് നട്ടത്. ഗുരുവിനെ പ്ലാവിലേക്ക് ആകര്‍ഷിച്ചെന്താണെന്ന് വ്യക്തമല്ല. എങ്കിലും പ്ലാവില് നാടത്തവും ജീവിതപ്രയോജനവും ഉണ്ട്. അത് പ്രവാസി ശേഖരന് ഗ്രാമഭൂതത്തിന്റെ പച്ച പ്രതീകമാണ്. പ്ലാവ് തിന്നാനുള്ള ഒരുപാടു വിഭവങ്ങള് തരുന്നു. പ്ലാവ് ആ നിലക്ക് ഒരു അടുക്കളയാണ്. ചക്കകൊണ്ടു തന്നെ ഒരു സദ്യയാവാം. - അവസാനം കഴിക്കേണ്ട മധുരദ്രവ്യം ആയിപ്പോലും ചക്ക തന്നെ (പഴുത്ത ചക്കയാവാം) . പ്ലാവ് ഒരു കുടുംബബിംബമാണ്. ഇതൊക്കെയും തന്റെ ലഘുവായ കഥാശില്‍പ്പത്തില് നിന്ന് ധ്വനിപ്പിക്കാന് സതീശന് കഴിഞ്ഞിരിക്കുന്നു. മുറ്റത്തെ വരിക്കപ്ലാവിന്റെ ചുവട്ടിലെ പ്രേമഭാഷണത്തിന്റെ ഓര്‍മ്മയിലല്ല ശേഖരേട്ടന് പ്ലാ‍വിനെ ശ്രദ്ധിക്കുന്നത്. പ്ലാവ് ഒരു കാമുകിബിംബം കൂടിയാണ്. വല്ലാത്ത സ്ത്രൈണമാദകത്വമുള്ള വൃക്ഷമാണ് പ്ലാവ്. കഥയിലെ ഒരു വരി:’‘ ശേഖരേട്ടന്റെ ദിവസേനെയുള്ള വിളി കേട്ടാവണം അതിന്റെ കൊമ്പുകള് ഇറയത്തേക്ക് ചാഞ്ഞു വരികയാണ്’‘ വൃക്ഷ- മനുഷ്യസംയോഗസൂചകമായി ഇത്രയും അനാര്‍ഭാട സൗന്ദര്യവും നാടത്തവുമുള്ള ഒരു വരി എഴുതാന് ഈ കഥാകാരന് കഴിഞ്ഞിരിക്കുന്നു എന്നത് ചെറിയ കാര്യമല്ല. കഥയിലെ പ്ലാവിന്റെ വളര്‍ച്ചയെ ശേഖരേട്ടനുമായി ചേര്‍ക്കുന്ന വിവരണം അതിന്റെ സാങ്കേതികത കൊണ്ടാണ് ശ്രദ്ധിക്കപ്പെടുന്നത്: ‘’ മനസ്സില് കാറ്റും കോളുമായിരുന്നു ആ നാളുകളില്. പിന്നെ വെയിലു വന്നു. ... വസന്തം വന്നു... ഇലകള് തളിര്‍ക്കുകയും പൂവുകള് കായ്ക്കുകയും ചെയ്തു. ഇതു പറയുന്നത് ശേഖരേട്ടനെ ക്കുറിച്ചാണ്. സന്ദര്‍ഭവശാല് അത് പ്ലാവിന്റെ ജീവിതക്കുറിപ്പുകൂടിയാവുന്നു. കാല്‍പ്പനികതാവാദം അനുരാഗഭംഗത്തെ ദുരന്തകഥയായി ആവിഷ്ക്കരിച്ച് വ്യവസ്ഥാനുകൂലമായി തീരുവാ‍നുള്ള പ്രവണതയാണ് പ്രദര്‍ശിപ്പിക്കാറ്. സതീശന്റെ ഈ കഥ എതിര് ദിശയിലാണ് നീങ്ങുന്നത്. പ്രണയാതുരതയെ ഊര്‍വ്വരതയുടെ ഹര്‍ഷാനുഷ്ഠാനമാക്കിത്തീര്‍ത്തുകൊണ്ട് , ഒറ്റപ്പെടലിനെതിരെ മന്ദവേഗത്തിലാണെങ്കിലും പൊരുതുകയാണ് ഇതിലെ ശേഖരേട്ടന്. വാര്‍ദ്ധ്യക്യത്തെക്കുറിച്ച് ഇങ്ങെനെയൊരു കഥ - നാലും കൂട്ടിയുള്ള മുറുക്കു പോലെയുള്ള ഒന്ന്- ഉണ്ടായിരിക്കുന്നുവെന്നത് സതീശന്റെ പ്രസ്താവ്യമായ നേട്ടമാണ്.\nദൃഢതയുള്ള ( വഴുവഴുപ്പന് അല്ല) കാല്‍പ്പനികതയും നാടത്തവുമല്ല സതിശനെ എപ്പോഴും നയിക്കുന്നത്, സ്നേഹപൂര്‍വ്വം വൃന്ദക്ക് ‘’ എന്ന ഒന്നാം കഥയില് ചില പരമ്പരാഗത കാല്‍പ്പനിക കാഴ്ചകള് ഉണ്ട് കഥാകാരന് തന്നെ ചെറിയ നര്‍മ്മത്തോടെ പറയുന്നതു പോലെ‘’ അത്യാവശ്യം ചില ഫ്യൂഡല് ബിംബങ്ങളെ ആ കഥ ‘’ താലോലിക്കുന്നു"ണ്ട്. പക്ഷെ , കഥയില് നടക്കുന്ന ഫ്യൂഷനാണ് ശ്രദ്ധ നേടുന്നത്. ആഗോളീകരണകാലത്തെ , 'ഹയര് ആന്റ് ഫയര്’ തത്ത്വത്തിന്റെ ഭീഷണിയില് പതറുന്ന ഒരു തൊഴിലാളി ആ കഥയില് യാഥാര്‍ത്ഥ്യത്തിന്റെ ഉടലായി ഉണ്ട്. അയാള്‍ക്ക് പ്രണയം, ഈ ചീത്തയനുഭവത്തില് നിന്നും രക്ഷപ്പെടാനുള്ള , യാന്ത്രികാനുഭവമായിത്തീരുകയാണ്. ‘’ മനസ്സില് മരുഭൂമികള് രൂപം കൊള്ളുമ്പോള് പ്രണയം , രതി, ഇവ ഒരു മനുഷ്യനില് എത്ര ആനന്ദമുണ്ടാക്കുന്നുവെന്ന് ‘’ കഥ’‘ വെറുതെ ഒന്നു സൂചിപ്പി"ക്കുന്നുണ്ട്. "പവര്‍കട്ട്’‘ എന്ന കഥയിലെ അഭിരാമിക്ക് ഭാഷണം തന്നെ ഒരു അതിജീവനോപാധിയായി തീരുന്നു. ഒന്നാം കഥയിലെ പുരുഷന്റെ അതേ തൊഴില് നിലയിലാണ് അഭിരാമി. ഒരു അപകടഘട്ടത്തില് നിന്ന് രക്ഷപ്പെടാന് ‘’ സംസ്കാരോചിതമായ’‘ ഭാഷണഘടന സ്വരൂപിച്ച് ഒരു ശ്രമം നടത്തുകയാണ് അവള് കഥ ഈ തന്ത്രത്തിന്റെ ആവിഷക്കാരമാണ് അതേ സമയം കഥാവായന അഭിരാമിയെ അങ്ങനെയൊരു ഭാഷണത്തിലേക്ക് നയിക്കുന്ന, വിധ്വംസകമായ സാമൂഹ്യസാഹചര്യങ്ങളെക്കുറിച്ചുള്ള ചിന്തയിലേക്കുകൂടി കടക്കുന്നു. ഇതിനായുള്ള വ്യഗ്രതയുടെ വിത്തുകള് വിതക്കാന് കഥാകാരന് കഴിയുന്നുണ്ട്.\nവിനിമയത്തിനാ‍യുള്ള തിടുക്കമാണ് ഈ കഥയിലെ ഒരു വിഷയം മരത്തെ പേരിട്ടു വിളിക്കുന്നതും, ചാറ്റിങ്ങിലും സോഷ്യല് നെറ്റ് വര്‍ക്കിലും ഇടപെടുന്നതുമെല്ലാം വിനിമയമോഹത്തിന്റെ തെളിവുകള്. കഥ എന്ന മാധ്യമം തന്നെ വിനിമയത്തിന്റെ യന്ത്രമാണ് എന്ന് വീണ്ടും ഓര്‍മ്മിപ്പിക്കുന്നവയാണ് ഈ രചനകള് സതീശന് തുടര്‍ന്ന് എഴുതാന് കഴിയും- കഴിയട്ടേയെന്ന് ആശംസിക്കുന്നു.\nരാത്രിമഴ പെയ്തിറങ്ങുകയാണ് (കഥകള്)- ടി.സി.വി സതീശന്\nപ്രസാധനം :സമയം പബ്ലികേഷന്‍സ്


'ഞങ്ങള് തമ്മില് ഒരു അകലവുമില്ല, ഇനി ഉണ്ടാകുകയുമില്ല'; സമസ്ത നേതാക്കള് പാണക്കാട് എത്തി - Malayalam News\n‘ഞങ്ങള് തമ്മില് ഒരു അകലവുമില്ല, ഇനി ഉണ്ടാകുകയുമില്ല’; സമസ്ത നേതാക്കള് പാണക്കാട് എത്തി\nസമസ്ത-ലീഗ് തര്‍ക്കത്തില് ഇരു നേതൃത്വങ്ങളും തമ്മില് സമവായ ചര്‍ച്ച തുടങ്ങി. സമസ്ത പ്രസിഡന്‍റ് ജിഫ്‍രി മുത്തുക്കോയ തങ്ങള്, ജനറല് സെക്രട്ടറി ആലിക്കുട്ടി മുസ്‍ലിയാർ എന്നിവരാണ് പാണക്കാട്ടെത്തിയത്. പ്രശ്‌നങ്ങള് രമ്യമായി പരിഹരിക്കാനാണ് നീക്കം.\nമലപ്പുറത്ത് മുഖ്യമന്ത്രിയുടെ പരിപാടിയില് പങ്കെടുക്കാന് ആലിക്കുട്ടി മുസ്‍ലിയാര് എത്തുകയും വഴിയില് വെച്ച് ലീഗ് നേതാക്കള് അദ്ദേഹത്തെ തടയുകയും ചെയ്തിരുന്നു. മുഖ്യമന്ത്രിയുടെ പരിപാടിയില് പങ്കെടുക്കേണ്ടതില്ലെന്ന് നിര്‍ദേശിച്ചാണ് അദ്ദേഹത്തെ മടക്കി അയച്ചതെന്നും ഒരു ആരോപണം ഉയര്‍ന്നിരുന്നു. നേരത്തെ, കോഴിക്കോട് വെച്ച് നടന്ന മുഖ്യമന്ത്രിയുടെ ജനസമ്പര്‍ക്ക പരിപാടിയില് ഉമ്മര് ഫൈസി മുക്കം പങ്കെടുക്കുകയും മുഖ്യമന്ത്രിയെയും സര്‍ക്കാരിനെയും പ്രകീര്‍ത്തിച്ച് സംസാരിക്കുകയും ചെയ്തിരുന്നു.\nഅതേസമയം, ഇന്ന് എസ് കെ എസ് എസ് എഫ് നടത്തുന്ന ജന മുന്നേറ്റ യാത്ര മലപ്പുറം ജില്ലയില് പര്യടനം നടത്തുകയാണ്. വിലക്കുണ്ടെന്നു ആരോപിക്കപ്പെടുന്ന ആലിക്കുട്ടി മുസ്‍ലിയാർ ആ പരിപാടിയില് പങ്കെടുക്കും. പി കെ കുഞ്ഞാലിക്കുട്ടിയും സുന്നി യുവജന സംഘടനയുടെ പൊതുയോഗത്തില് പങ്കെടുക്കും. ‘ഞങ്ങള് തമ്മില് ഒരു അകലവുമില്ല. ഒരിക്കലും ഉണ്ടായിട്ടില്ല. ഇനി ഉണ്ടാകുകയുമില്ല. അകലമുണ്ടെങ്കില് ഇവിടെ വരില്ലല്ലോ’ എന്നായിരുന്നു ജിഫ്‍രി മുത്തുക്കോയ തങ്ങളുടെ പ്രതികരണം.


കണ്ണൂർ: ജൂൺ മാസത്തോടെ ശാസ്ത്രീയമായി നവീകരിച്ച ആയിരം സ്മാർട്ട് റേഷൻകടകൾ പ്രവർത്തനം തുടങ്ങുമെന്ന് ഭക്ഷ്യ പൊതുവിതരണ വകുപ്പ് മന്ത്രി അഡ്വ. ജി ആർ അനിൽ. ഭക്ഷ്യപൊതുവിതരണ വകുപ്പിന്റെ കീഴിൽ ഗോത്രവർഗ കോളനികളിൽ ആരംഭിച്ച സഞ്ചരിക്കുന്ന റേഷൻകടയുടെ ജില്ലാതല ഉദ്ഘാടനം ഇരിട്ടി കീഴ്പ്പള്ളിയിൽ നിർവഹിക്കുകയായിരുന്നു മന്ത്രി. ഗ്രാമീണ മേഖലകളിലേക്കടക്കം സ്മാർട്ട് റേഷൻകടകൾ വരും. ഒരു പഞ്ചായത്തിൽ ഒരു സ്മാർട്ട് റേഷൻകടകൾ സ്ഥാപിക്കണമെന്നാണ് സർക്കാർ ലക്ഷ്യമിടുന്നത്.\nവിശാലമായ മുറികളിൽ മെച്ചപ്പെട്ട ഭക്ഷ്യധാന്യങ്ങൾ നൽകുന്നതോടൊപ്പം എടിഎം, അക്ഷയകേന്ദ്രങ്ങൾ പോലുള്ള ജനസേവന കേന്ദ്രങ്ങളും റേഷൻകടയിലൊരുക്കുന്നതാണ് സ്മാർട്ട് റേഷൻകട കൊണ്ട് ലക്ഷ്യമിടുന്നതെന്നും മന്ത്രി അനിൽ പറഞ്ഞു. സംസ്ഥാനത്തെ ഒരാൾ പോലും പട്ടിണി കിടക്കുന്ന സ്ഥിതിയുണ്ടാകരുത് എന്നാണ് സർക്കാരിന്റെ ലക്ഷ്യം. റേഷൻകടകളിൽ ലഭിക്കുന്ന ഭക്ഷ്യധാന്യങ്ങൾ അതാത് പ്രദേശത്തെ ആവശ്യക്കാർക്ക് അനുസരിച്ച് ക്രമീകരിക്കും.\nഅർഹരായവർക്ക് മുൻഗണനാ റേഷൻകാർഡുകൾ വിതരണം ചെയ്യും. ഇതുവരെ 154000 മുൻഗണനാ റേഷൻകാർഡുകൾ അർഹതപ്പെട്ടവർക്ക് കൈമാറാനായി. 5625 കുടുംബങ്ങൾക്കു കൂടി മുൻഗണനാ റേഷൻ കാർഡുകൾ ഉടൻ വിതരണം ചെയ്യുമെന്ന് മന്ത്രി വ്യക്തമാക്കി.\nഅഡ്വ. സണ്ണി ജോസഫ് എംഎൽഎ അധ്യക്ഷത വഹിച്ചു.\nSmart ration shops\nനടാല് പ്രദേശത്തെ കൃഷിയും കുടിവെള്ളവും സംരക്ഷിക്കാന് കുറ്റിക്കകം ബണ്ട് പാലം


ഡിജിപി ലോക്നാഥ് ബെഹ്റയെ വെട്ടിലാക്കി ദിലീപ് ഹൈക്കോടതിയിൽ\n10 August, 2017 05:35:51 PM\nകൊച്ചി: ഹൈക്കോടതിയിൽ പുതിയതായി സമർപ്പിച്ച ജാമ്യാപേക്ഷയില് ഡിജിപി ലോക്നാഥ് ബെഹ്റയെ വെട്ടിലാക്കി നടൻ ദിലീപ്. നടി ആക്രമിക്കപ്പെട്ട കേസിലെ പ്രധാന പ്രതിയായ പൾസർ സുനി തന്നെ വിളിച്ച വിവരം അന്ന് തന്നെ ഡിജിപിയെ അറിയിച്ചുവെന്നാണ് ദിലീപ് ജാമ്യാപേക്ഷയിൽ വ്യക്തമാക്കുന്നത്. ഏപ്രിൽ പത്തിനാണ് സുനി ജയിലിൽ നിന്നും വിളിച്ചത്. അന്ന് തന്നെ ഡിജിപിയെ വിളിച്ചു ഇക്കാര്യം പറഞ്ഞു. വിളിച്ച നന്പരും കൈമാറി. സുനി വിളിച്ചതിന്‍റെ ഓഡിയോ സന്ദേശം ഡിജിപിയുടെ പേഴ്സണൽ നന്പറിലേയ്ക്ക് വാട്സ് ആപ്പിലൂടെ അയച്ചുവെന്നും ദിലീപ് അവകാശപ്പെടുന്നു.\nകേസിൽ ദിലീപിനെതിരേയുള്ള പോലീസിന്‍റെ വാദങ്ങൾ പൊളിക്കുന്ന നീക്കമാണ് പുതിയ വെളിപ്പെടുത്തലിലൂടെ ഉണ്ടായിരിക്കുന്നത്. പൾസർ സുനി ജയിലിൽ നിന്നും വിളിച്ച വിവരം ഒരു മാസം കഴിഞ്ഞാണ് ദിലീപ് പരാതിയിലൂടെ പോലീസിനെ അറിയിച്ചതെന്നാണ് അന്വേഷണ സംഘത്തിന്‍റെ കണ്ടെത്തൽ. സുനി ജയിലിൽ നിന്നും എഴുതിയ കത്ത് വാട്സ് ആപ്പിലൂടെ മാനേജർ അപ്പുണ്ണിക്ക് ലഭിച്ചതോടെ രക്ഷയില്ലെന്ന് മനസിലായി ദിലീപ് പരാതി നൽകുകയായിരുന്നു. അതുവരെ സുനിയുമായി ഒത്തുതീർപ്പിന് ദിലീപ് ശ്രമിക്കുകയായിരുന്നുവെന്നുമാണ് അന്വേഷണ സംഘത്തിന്‍റെ വാദം.\nഎന്നാൽ ഈ വാദം തള്ളുന്ന നിലപാടാണ് ദിലീപ് സ്വീകരിച്ചിരിക്കുന്നത്. ഏപ്രിൽ പത്തിനാണ് നാദിർഷയെ സുനി ജയിലിൽ നിന്നും വിളിക്കുന്നത്. കൊച്ചിയിൽ നിന്നും ബംഗളൂരുവിലേക്ക് പോകാൻ നെടുന്പാശേരി വിമാനത്താവളത്തിൽ നാദിർഷ എത്തിയപ്പോഴായിരുന്നു ഫോണ്‍വിളി. സ്വന്തം ഫോണിൽ റിക്കോർഡിംഗ് സൗകര്യമില്ലാതിരുന്നതിനാൽ നാദിർഷ സിം മാറ്റി മറ്റൊരു ഫോണിലിട്ടാണ് സുനിയുടെ സംസാരം റിക്കോർഡ് ചെയ്തത്. അപ്പോൾ തന്നെ ഇക്കാര്യം ദിലീപിനെ അറിയിച്ചു.\nഅതേ ദിവസം വൈകിട്ട് ഫോണ്‍വിളിയുടെ ശബ്ദരേഖയും ഫോണ് വന്ന നന്പറും സഹിതം ഡിജിപിക്ക് നൽകിയെന്നാണ് ദിലീപിന്‍റെ അവകാശവാദം. തന്‍റെ സ്വകാര്യ ഫോണിൽ നിന്നും ഡിജിപിയുടെ സ്വകാര്യ നന്പറിലേയ്ക്ക് സന്ദേശം അയയ്ക്കുകയായിരുന്നു. ഈ ഫോണ് താൻ കോടതിയിൽ സമർപ്പിച്ചിട്ടുണ്ടെന്നും ശാസ്ത്രീയ പരിശോധന നടത്തിയാൽ ഇക്കാര്യം ബോധ്യമാകുമെന്നും ദിലീപ് പറയുന്നു.\nതാനും പ്രധാന പ്രതി സുനിൽകുമാറും ഒരേ ടവർ ലൊക്കേഷന് കീഴിലുണ്ടായിരുന്നുവെന്ന കാരണംകൊണ്ട് കേസിൽ തന്നെ ഗൂഢാലോചനയിൽ എങ്ങനെ ഉൾപ്പെടുത്തുമെന്നാണ് ദിലീപിന്‍റെ മറ്റൊരു വാദം. പോലീസ് പറയുന്ന 2013 ഏപ്രിലിൽ നടന്ന ഗൂഢാലോചന സമയത്ത് സുനി നടൻ മുകേഷിന്‍റെ ഡ്രൈവറായിരുന്നു. അമ്മയുടെ സ്റ്റേജ് ഷോയ്ക്കായി തയാറെടുപ്പ് നടക്കുന്പോൾ എല്ലാ താരങ്ങളും കൊച്ചിയിലെ അബാദ് പ്ലാസ ഹോട്ടലിലുണ്ടായിരുന്നു. അന്നേ ദിവസം താനും സുനിയും ഒരേ ടവർ ലൊക്കേഷന് കീഴിലുണ്ടായിരുന്നതുകൊണ്ട് മാത്രം ഹോട്ടലിലെ തന്‍റെ മുറിയിൽ ഗൂഢാലോചന നടന്നുവെന്ന പോലീസിന്‍റെ വാദം നിലനിൽക്കില്ലെന്നും ദിലീപ് അവകാശപ്പെടുന്നു.\nബാർ കോഴ : സിബിഐ അന്വേഷണം ആവശ്യപ്പെട്ടുള്ള ഹർജി ഹൈക്കോടതി തള്ളി\nമാധ്യമങ്ങൾക്ക് വിലക്കേർപ്പെടുത്തിയത് പ്രതിഷേധാർഹമാണെന്ന് ചെന്നിത്തല\nശശീന്ദ്രന് മന്ത്രിസ്ഥാനത്തേക്ക് മടങ്ങിവരുന്നതിൽ തടസമില്ലെന്ന് മുഖ്യമന്ത്രി


റെയ്ല്‍വേ സ്റ്റേഷനുകളില് പാല് ഔട്ട്‌ലറ്റുകള് വരുന്നു - FUTURE KERALA - Future Kerala\nന്യൂഡെല്‍ഹി: രാജ്യത്തെ എല്ലാ റെയ്ല്‍വേ സ്‌റ്റേഷനുകളിലും പാല് ലഭ്യമാക്കാനുള്ള പദ്ധതിയുമായി ഇന്ത്യന് റെയ്ല്‍വേ. പാല് ഉപഭോഗം വര്‍ധിപ്പിക്കുക എന്നതാണ് ഈ നീക്കത്തിനു പിന്നിലുള്ള ലക്ഷ്യമെന്ന് റെയ്ല്‍വേ മന്ത്രി പീയുഷ് ഗോയല് പറഞ്ഞു. ക്ഷീര കര്‍ഷകര്‍ക്കും ഇത് കൈത്താങ്ങാകും. എല്ലാ സ്റ്റേഷനുകളിലും പാല് ഔട്ട്‌ലറ്റുകള് സ്ഥാപിക്കാനാണ് നീക്കം.\nമഹാരാഷ്ട്രയിലുണ്ടായ ക്ഷീര കര്‍ഷക പ്രക്ഷോഭങ്ങളുടെ പശ്ചാത്തലത്തില് ഡയറി മേഖലയുമായി ബന്ധപ്പെട്ട പ്രശ്‌നങ്ങളും ആശങ്കകളും ചര്‍ച്ച ചെയ്യാന് കേന്ദ്ര ഗതാഗത മന്ത്രി നിതിന് ഗഡ്കരിയുടെ അധ്യക്ഷതയില് ചേര്‍ന്ന യോഗത്തില് പങ്കെടുത്ത ശേഷമായിരുന്നു അദ്ദേഹത്തിന്റെ പ്രതികരണം.\nകൃഷി മന്ത്രി രാധാമോഹന് സിംഗും അമൂല് ഇന്ത്യ, ഭക്ഷ്യ സുരക്ഷാ ബോഡിയായ എഫ്എസ്എസ്എഐ എന്നിവയുടെ പ്രതിനിധികളും യോഗത്തില് പങ്കെടുത്തു. റെയ്ല്‍വേ സ്റ്റേഷനുകളില് പാല് ലഭ്യമാക്കുന്നതുമായി ബന്ധപ്പെട്ട നിര്‍ദേശം കൃഷി മന്ത്രാലയമാണ് മുന്നോട്ട് വച്ചത്. ഡയറി കമ്പനികള്‍ക്കും സഹകരണ സംഘങ്ങള്‍ക്കും സ്റ്റേഷനുകളില് തങ്ങളുടെ ഉല്‍പ്പന്നങ്ങള് വില്‍ക്കാന് റെയ്ല്‍വേ, സ്റ്റാളുകള് അനുവദിക്കണമെന്ന് അമൂല് ഇന്ത്യയും നിര്‍ദേശിച്ചു.\nTags:\tmilk outlet, railway station\nഒന്‍പതാമത്തെ ഗ്രഹത്തെ കണ്ടെത്തിയെന്ന വാദവുമായി ജാപ്പനീസ് ജ്യോതിശാസ്ത്രജ്ഞന്\nഗ്രാമീണ തൊഴിലുറപ്പ് പദ്ധതി; യുപി മുഖ്യമന്ത്രി 225 കോടി കൈമാറി


ranjith | Talkies\nരഞ്ജിത് – ഫഹദ് ഫാസിൽ ടീം ഒന്നിക്കുന്നു\nNo Comments on രഞ്ജിത് – ഫഹദ് ഫാസിൽ ടീം ഒന്നിക്കുന്നു\nപോപുലർ സംവിധായകൻ രഞ്ജിത് ബാലകൃഷ്ണൻ അടുത്ത സിനിമയുടെ തിരക്കഥ രചനയിലാണ്. ഫഹദ് ഫാസിൽ ചിത്രത്തിൽ നായകനായെത്തുമെന്ന് അടുത്തിടെ ഒരു അഭിമുഖത്തിൽ അദ്ദേഹം അറിയിച്ചു. ഇന്ത്യൻ റുപ്പിയിൽ രഞ്ജിത്തും ഫഹദും മുമ്പ് ഒരുമിച്ചിട്ടുണ്ട്. എന്നാൽ ചിത്രത്തിൽ ഗസ്റ്റ് റോളിലാണ് ഫഹദ് എത്തിയത്. രഞ്ജിത് തിരക്കഥ എഴുതിയ അയാൾ ഞാനല്ല എന്ന സിനിമയിലും ഫഹദ് അഭിനയിച്ചിട്ടുണ്ട്. ഫഹദ് ഫാസിൽ നിരവധി പ്രൊജക്ടുകളുമായി തിരക്കിലാണ്. നിലവിൽ മലയൻകുഞ്ഞ് എന്ന സിനിമയുടെ ചിത്രീകരണത്തിലാണ്. ചിത്രീകരണത്തിനിടെ പറ്റിയ അപകടത്തെ തുടർന്ന് താരം വിശ്രമത്തിലാണ്. മഹേഷ് […]\nTags fahad fazil, ranjith\nരഞ്ജിത്തിന്‍റെ മാധവിയിൽ നമിത പ്രമോദും ശ്രീലക്ഷ്മിയും\nNo Comments on രഞ്ജിത്തിന്‍റെ മാധവിയിൽ നമിത പ്രമോദും ശ്രീലക്ഷ്മിയും\nപ്രശസ്ത സിനിമാസംവിധായകൻ രഞ്ജിത് ഒരുക്കുന്ന പുതിയ പ്രൊജക്ടാണ് മാധവി. നമിത പ്രമോദ്, ശ്രീലക്ഷ്മി എന്നിവർ പ്രധാന കഥാപാത്രങ്ങളാകുന്നു. രണ്ട് താരങ്ങളും എത്തുന്ന ഫസ്റ്റ്ലുക്ക് പോസ്റ്റർ രഞ്ജിത് സോഷ്യൽമീഡിയ പേജിലൂടെ ഷെയർ ചെയ്തിരിക്കുന്നു.37മിനിറ്റ് ദെെർഘ്യമുള്ള ഒരു ഹ്രസ്വചിത്രമാണ്. ചെറിയ ടീമിനെ വച്ച് ലോക്ഡൗണിൽ ഒരുക്കിയ സിനിമയാണിത്. രഞ്ജിത്തിന്‍റെ സ്വന്തം ബാനറായ കാപ്പിറ്റോൾ തിയേറ്റർ , കപ്പ സ്റ്റുഡിയോയുമായി ചേർന്ന് നിർമ്മിച്ചിരിക്കുന്നു. രഞ്ജിത്തിനൊപ്പമുള്ള നമിതയുടെ ആദ്യ പ്രൊജക്ടാണിത്. നമിത ഇപ്പോൾ നാദിർഷ സംവിധാനം ചെയ്യുന്ന ജയസൂര്യ പ്രധാനകഥാപാത്രമായെത്തുന്ന സിനിമയാണ് ചെയ്യുന്നത്. […]\nTags namitha pramod, ranjith, sreelakshmi, നമിത പ്രമോദ്, രഞ്ജിത്, ശ്രീ ലക്ഷ്മി\nആസിഫ് അലി സിബി മലയിൽ ചിത്രത്തിന് തുടക്കമായി\nNo Comments on ആസിഫ് അലി സിബി മലയിൽ ചിത്രത്തിന് തുടക്കമായി\nപ്രശസ്ത സംവിധായകന് സിബി മലയിൽ ഒരുക്കുന്ന ആസിഫ് അലി സിനിമ തുടങ്ങി. സംവിധായകൻ രഞ്ജിത്, പിഎം ശശിധരൻ എന്നിവർ ചേർന്ന് ഗോൾഡ് കോയിൻ മോഷൻ പിക്ചേഴ്സ് ബാനറിൽ സിനിമ നിർമ്മിക്കുന്നു. നവാഗതനായ ഹേമന്ത് തിരക്കഥ ഒരുക്കുന്നു. കോഴിക്കോടും പരിസരപ്രദേശങ്ങളിലുമായാണ് സിനിമയുടെ ചിത്രീകരണം. സിബിമലയിൽ അഞ്ച് വർഷത്തെ ഇടവേളയ്ക്ക് ശേഷം തിരിച്ചെത്തുകയാണ് സിനിമയിലൂടെ. രണ്ട് ദശകങ്ങൾക്ക് ശേഷം സംവിധായകനും നിർമ്മാതാവും വീണ്ടും ഒന്നിക്കുകയാണ് സിനിമയിലൂടെ. രഞ്ജിത്, സിബി മലയിൽ കൂട്ടുകെട്ട് മായാമയൂരം, സമ്മർ ഇൻ ബത്ലഹേം, ഉസ്താഗ് എന്നീ […]\nTags asif ali, ranjith, sibi malayil, ആസിഫ് അലി, രഞ്ജിത്, സിബി മലയിൽ\nസിബി മലയിൽ- രഞ്ജിത്ത് കൂട്ടുകെട്ടിന്‍റെ പുതിയ സിനിമ ആസിഫ് അലി നായകനാകുന്ന സിനിമ അടുത്ത മാസമെത്തും\nNo Comments on സിബി മലയിൽ- രഞ്ജിത്ത് കൂട്ടുകെട്ടിന്‍റെ പുതിയ സിനിമ ആസിഫ് അലി നായകനാകുന്ന സിനിമ അടുത്ത മാസമെത്തും\nഈ മാസം തുടക്കത്തിൽ സമ്മർ ഇൻ ബത്ലഹേം ഇരുപത്തിരണ്ടാം വാർഷികത്തിൽ സിബി മലയിൽ രഞ്ജിത് കൂട്ടുകെട്ട് പുതിയ സിനിമ പ്രഖ്യാപിച്ചിരുന്നു. സിബി മലയിൽ സംവിധാനം ചെയ്യുന്ന സിനിമയിൽ ആസിഫ് അലി നായകനായെത്തുന്നു. ഇതുവരെ പേരിട്ടിട്ടില്ലാത്ത സിനിമ രഞ്ജിത്ത് നിർമ്മിക്കുന്നു. സിബി മലയിൽ , ആസിഫ് അലി കൂട്ടുകെട്ട് മുമ്പ് അപൂർവ്വരാഗം, വയലിൻ, ഉന്നം തുടങ്ങിയ സിനിമകളിൽ ഒന്നിച്ചിട്ടുണ്ട്. പുതിയ റിപ്പോർട്ടുകളനുസരിച്ച് ഇവരുടെ പുതിയ സിനിമ സിനിമ ഒക്ടോബറിൽ ചിത്രീകരണം തുടങ്ങുമെന്നാണ്. കോഴിക്കോട് ആണ് പ്രധാന ലൊക്കേഷൻ. കോവിഡ് […]\nTags asif ali, ranjith, sibi malayil, ആസിഫ് അലി, രഞ്ജിത്ത്, സിബി മലയിൽ\nNo Comments on അനൂപ് മേനോന് രഞ്ജിത് കൂട്ടുകെട്ടിന്റെ കിംഗ് ഫിഷ് ട്രയിലര്\nഅനൂപ് മേനോന് സംവിധാനം ചെയ്യുന്ന സിനിമ കിംഗ് ഫിഷ് ട്രയിലര് പുറത്തിറക്കി. ഭാസ്‌കര വര്‍മ്മ, രാജകുടുംബത്തിലെ അംഗവും അദ്ദേഹത്തിന്റെ അമ്മാവനേയും ചുറ്റിപറ്റിയുള്ള ഒരു ത്രില്ലര് സിനിമ. അനൂപ് മേനോന് ഭാസ്‌കര വര്‍മ്മയായും അമ്മാവന് നീലകണ്ഠ വര്‍മ്മയായി സംവിധായകന് രഞ്ജിതുമെത്തുന്നു. ദിവ്യ പിള്ള, നിരഞ്ജന അനൂപ്, നന്ദു, ദുര്‍ഗ കൃഷ്ണ, സംവിധായകന് ലാല് ജോസ്, ധനേഷ് ആനന്ദ്, ആര്യന് കൃഷ്ണന് മേനോന്, നിര്‍മ്മല് പാലാഴി എന്നിവര് സഹതാരങ്ങളായെത്തുന്നു. അണിയറയില് സ്റ്റില് ഫോട്ടോഗ്രാഫര് മഹാദേവന് തമ്പി ഛായാഗ്രാഹകനായെത്തുന്നു, രതീഷ് വേഗ […]\nTags anoop menon, divya pillai, king fish, ranjith, അനൂപ് മേനോന്, കിംഗ് ഫിഷ്, ദിവ്യ പിള്ള, രഞ്ജിത്\nNo Comments on അനൂപ് മേനോന്റെ കിംഗ് ഫിഷ് ഫസ്റ്റ് ലുക്ക് പോസ്റ്ററെത്തി\nഎഴുത്തുകാരനും നടനുമായ അനൂപ് മേനോന് ആദ്യമായി സംവിധാനം ചെയ്യുന്ന സിനിമയാണ് കിംഗ് ഫിഷ്. സിനിമയുടെ ഫസ്റ്റ് ലുക്ക ്‌പോസ്റ്റര് അടുത്തിടെ സോഷ്യല് മീഡിയയിലൂടെ റിലീസ് ചെയ്യുകയുണ്ടായി. അനൂപ് മേനോന്, സംവിധായകന് രഞ്ജിത്, ദുര്‍ഗ കൃഷ്ണ, ദിവ്യ പിള്ള എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ഫസ്റ്റ്‌ലുക്കില് അനൂപ് മേനോനും ദിവ്യ പിള്ളയുമാണുള്ളത്. അനൂപ് മേനോന് തന്നെയാണ് കിംഗ് ഫിഷ് തിരക്കഥ ഒരുക്കിയിരിക്കുന്നത്. വി കെ പ്രകാശ് സംവിധാനം ചെയ്യാനിരുന്നതായിരുന്നു സിനിമ, എന്നാല് അദ്ദേഹത്തിന്റെ തിരക്കുകള് കാരണം അനൂപ് മേനോന് […]\nTags anoop menon, king fish, ranjith, അനൂപ് മേനോൻ, കിംഗ് ഫിഷ്, രഞ്ജിത്\nNo Comments on ഉണ്ട സിനിമയില് സംവിധായകന് രഞ്ജിത് പോലീസ് ഓഫീസറാകുന്നു\nമമ്മൂട്ടി പോലീസ് വേഷത്തിലെത്തുന്ന സിനിമ ഉണ്ട ഈദിന് റിലീസ് ചെയ്യുകയാണ്. അനുരാഗകരിക്കിന് വെള്ളം ഫെയിം സംവിധായകന് ഖാലിദ് റഹ്മാന് ഒരുക്കുന്ന സിനിമ പോസ്റ്റ്‌പ്രൊഡക്ഷന് സ്റ്റേജിലാണ്. പ്രൊമോഷന് പരിപാടികളുടെ ഭാഗമായി അണിയറക്കാര് സിനിമയിലെ കഥാപാത്രങ്ങളുടെ പോസ്റ്ററുകള് പുറത്തിറക്കികൊണ്ടിരിക്കുകയാണ്. മണി എന്ന പോലീസ് സബ്ഇന്‍സ്‌പെക്ടറായാണ് മമ്മൂട്ടി സിനിമയിലെത്തുന്നത്. സംവിധായകന് രഞ്ജിത് പോലീസ് ഓഫീസറായെത്തുന്നു. രഞ്ജിത് കൂടെ, ഗുല്‍മോഹര്, അന്നയും റസൂലും തുടങ്ങിയ സിനിമകളിലും അഭിനയിച്ചിരുന്നു. കൂടെയിലാണ് മുഴുനീള കഥാപാത്രമായെത്തിയത്. ഉണ്ട സിനിമ കേരളത്തില് നിന്നും ഒരു യൂണിറ്റ് പോലീസ് ഇലക്ഷന് […]\nTags mammootty, ranjith, unda, ഉണ്ട, മമ്മൂട്ടി, രഞ്ജിത്\nമുമ്പ് റിപ്പോര്‍ട്ട് ചെയ്തതുപോലെ എഴുത്തുകാരനും നടനുമായ അനൂപ് മേനോന് സംവിധാനം ചെയ്യുന്ന സിനിമ കിംഗ് ഫിഷ് വരുന്നു. അനൂപ് മേനോന്, സംവിധായകന് രഞ്ജിത് എന്നിവരാണ് സിനിമയില് പ്രധാനവേഷത്തിലെത്തുന്നത്. സിനിമയില് രണ്ടുപേരും വരുന്ന പുതിയ പോസ്റ്റര് പുറത്തിറക്കിയിരിക്കുകയാണ് അണിയറക്കാര്. അനൂപ് മേനോന് തന്നെയാണ് സിനിമയ്ക്ക് തിരക്കഥ ഒരുക്കിയിരിക്കുന്നത്. വികെ പ്രകാശ് സംവിധാനം ചെയ്യാനിരുന്ന സിനിമ ഡേറ്റ് പ്രശ്‌നങ്ങള് കാരണം അനൂപ് തന്നെ സംവിധാനം ചെയ്യുകയാണുണ്ടായത്. കിംഗ് ഫിഷ് ഒരു റൊമാന്റിക് കോമഡി സിനിമയാണ്. ഭാസ്‌കര വര്‍മ്മ, റോയല് ഫാമിലി […]\nനൻമയുടെ പ്രതിരൂപമായി ആംബുലൻസിന് മുന്നിലോടി ചരിത്രം സൃഷ്ട്ടിച്ച പോലീസുകാരൻ സിനിമയിലേക്ക്\nNo Comments on നൻമയുടെ പ്രതിരൂപമായി ആംബുലൻസിന് മുന്നിലോടി ചരിത്രം സൃഷ്ട്ടിച്ച പോലീസുകാരൻ സിനിമയിലേക്ക്\nചില മനുഷ്യർ അങ്ങനെയാണ് എത്ര പ്രയാസമുള്ള കാര്യങ്ങളെയും ഭംഗിയായി തരണം ചെയ്യും, ആത്മ വിശ്വാസവും മനോബലവും പൊതു സമൂഹത്തോടുള്ള സ്നേഹവും കൂടി ചേരുന്നതിന്റെ പേരാണ് രഞ്ജിത് കുമാറെന്ന പോലീസുകാരൻ. ഒരു നല്ല പോലീസുകാരൻ എങ്ങനെയായിരിക്കണമെന്ന് സമൂഹത്തോട് വാതോരാതെ സംസാരിക്കാതെ പ്രവൃത്തിയിലൂടെകാണിച്ചു കൊടുത്ത രഞ്ജിത് കുമാർ സിനിമയിൽ അഭിനയിക്കും. ഗതാഗത കുരുക്കിൽ പെട്ട ആംബുലൻസിന് മുന്നിലോടി ഒരു കിലോമീറ്ററോളം വഴി തെളിച്ച രഞ്ജിത്തിന്റെ വീഡിയോ സമൂഹ മാധ്യമങ്ങളിൽ വൈറലായിരുന്നു . നൗഷാദ് ആലത്തൂർ നിർമ്മിക്കുന്ന വൈറൽ 2019 എന്ന […]\nTags ranjith, social media, viral 2019, രഞ്ജിത്, വൈറൽ 2019, സോഷ്യൽ മീഡിയ


വനിതാ വിമോചന പ്രവര്‍ത്തകയും ആക്ടിവിസ്റ്റുമായ ഫ്‌ളേവിയ ആഗ്‌നസ് സംസാരിക്കുന്നു. കേരളത്തില് നടി ആക്രമിക്കപ്പെട്ട സംഭവത്തെപ്പറ്റി, ഏകീകൃത സിവില് കോഡിനെയും മുസ്ലിം സ്ത്രീ അവസ്ഥകളെയും പറ്റി, വിവാഹത്തെയും വിവാഹ മോചനത്തെയും പറ്റി\nബോംബൈ ഹൈകോടതിയിലെ പ്രമുഖ അഭിഭാഷകയും വനിതാ വിമോചന പ്രവര്‍ത്തകയുമാണ് ഫ്‌ലേവിയ ആഗ്‌നസ്. നിയമപരമായ ബഹുസ്വരത (ലീഗല് പ്ലുരലിസം)യുടെ ഇന്ത്യയിലെ അഗ്രഗാമികളിലൊരാളാണ് അവര്. വിവാഹം, വിവാഹമോചനം, സ്വത്തുനിയമങ്ങള് എന്നിവയില് വിദഗ്ദ്ധയായ അവര് ഒട്ടേറെ ആധികാരികമായ ലേഖനങ്ങളും പഠനങ്ങളും തയാറാക്കിയിട്ടുണ്ട്. ഗൃഹാന്തരീക്ഷത്തില് അനുഭവിച്ച ആക്രമണങ്ങളാണ് സ്ത്രീ അവകാശങ്ങള്‍ക്കായി പോരാട്ടം നടത്താന് ഫ്‌ലേവിയക്ക് പ്രചോദനമായത്. നിയമകാര്യങ്ങളില് മഹാരാഷ്ട്രയിലെ വനിതശിശുവികസന മന്ത്രാലയത്തിന് നിയമോപദേശം നല്‍കുന്ന ഉത്തരവാദിത്തവും അവര് നിര്‍വഹിക്കുന്നു. സംവിധായിക മധുശ്രീ ദത്തയുമായി ചേര്‍ന്ന് സ്ത്രീകള്‍ക്കായി മുംബൈയില് മജ്‌ലിസ് എന്ന സംഘടന തുടങ്ങി. വൈവാഹിക വിഷയങ്ങളില് സ്ത്രീകള്‍ക്ക് നിയമസഹായം നല്‍കുന്നതോടൊപ്പം സാംസ്‌കാരിക പ്രവര്‍ത്തനങ്ങളില് ഇടപെടുക എന്നതാണ് മജ്‌ലിസിന്റെ ദൗത്യം. അഗതികളുടെ സംരക്ഷണവും സംഘടന ഉറപ്പുവരുത്തുന്നു. മുംബൈയില് ജനിച്ച ഫ്‌ലേവിയ മംഗലാപുരത്തെ കാദിയിലാണ് വളര്‍ന്നത്. പിന്നീട് യെമനിലേക്ക് താമസം മാറി. അച്ഛന്റെ മരണശേഷം മംഗലാപുരത്തേക്ക് മടങ്ങിയെത്തി. ദാമ്പത്യ ജീവിതം അസുഖകരമായ അന്തരീക്ഷമാണ് സമ്മാനിച്ചത്. വിവാഹമോചനത്തിന് ശ്രമിച്ചെങ്കിലും ക്രിസ്ത്യാനിയായതിനാല് അതിന് ഒരുപാട് നടപടിക്രമങ്ങളുമുണ്ടായിരുന്നു. സെക്കന്‍ഡറി സ്‌കൂള് പഠനം മാത്രം നേടിയ ഫ്‌ലേവിയ വിവാഹമോചനത്തിനു ശേഷം പഠനം പുനരാരംഭിച്ച് സോഷ്യോളജിയില് ബിരുദം നേടി. 1988ല് എല്. എല്.ബി ബിരുദം നേടിയ അവര് ആ വര്‍ഷം തന്നെ ബോംബെ ഹൈകോടതിയില് പ്രാക്‌സ്ടിസ് തുടങ്ങി. പിന്നീട് മുംബൈ സര്‍വകലാശാലയില്‍നിന്ന് എല്.എല്.എം കരസ്ഥമാക്കി. ബംഗ ളൂരുവിലെ നാഷനല് ലോ സ്‌കൂള് ഓഫ് ഇന്ത്യ സര്‍വകലാശാലയില്‍നിന്ന് 1997ല് എം.ഫില് നേടി അവിടെത്തന്നെ ഗെസ്റ്റ് അധ്യാപികയായി ജോലി തുടങ്ങി. ഹൈദരാബാദിലെ നാഷനല് അക്കാദമി ഓഫ് ലീഗല് സ്റ്റഡീസ് ആന്‍ഡ് റിസര്‍ച് (നാല്‍സര്), ജിന് ഡാല് ഗ്ലോബല് ലോ സ്‌കൂള് എന്നിവിടങ്ങളിലെ വിസിറ്റിങ് പ്രഫസര്‍കൂടിയാണ് ഫ്‌ലേവിയ, ഗുജറാത്തിലെ വംശഹതൃക്കുശേഷം (2002) മാനഭംഗത്തിനിരയായ സ്ത്രീകള്‍ക്കുവേണ്ടി നിയമസഹായ സംവിധാനം തുടങ്ങി. ഇതുമാ യി ബന്ധപ്പെട്ട പ്രവര്‍ത്തനങ്ങള് ഓഫ് ലോഫ്റ്റി ക്ലയിംസ് ആന്‍ഡ് മഫ്‌ള്ഡ് വോയ്തസ് (2002) എന്ന പുസ്തകത്തില് വിവരിക്കുന്നുണ്ട്. 'മൈ സ്റ്റോറി അവര് സ്‌നോറി ഓഫ് റീബില് ഡിങ് ബ്രോക്കന് ലൈവ്‌സ് (ആത്മ കഥ), 'ലോ ആന്‍ഡ് ജെന്‍ഡര് ഇക്വാ ലിറ്റി', 'ദ പൊളിറ്റിക്‌സ് ഓഫ് പേഴ്‌സനല് ലോസ് ഇന് ഇന്ത്യ' തുടങ്ങിയ പുസ്തകങ്ങള് എഴുതുകയും 'വിമന് ആന്‍ഡ് ലോ' എന്ന പുസ്തകം എഡിറ്റ് ചെയ്യുകയും ചെയ്തു. ഇസ്ലാമിക വിമന്‍സ് കൊളോക്യം ഉദ്ഘാടനം ചെയ്യാന് കോഴിക്കോട്ടെത്തിയ ഫ്‌ലേവിയ ആഗ്‌നസുമായി നടത്തിയ അഭിമുഖം.\nരാജ്യത്ത് ചുടുപിടിക്കുന്ന ചര്‍ച്ചകളിലൊന്നാണ് ഏകീകൃത സിവില് കോഡ്. എന്തുകൊണ്ടാണ് ഏകീകൃത സിവില് കോഡ് നടാക്കരുതെന്ന് താങ്കള് വാദിക്കുന്നത്?\nസ്ത്രീകള്‍ക്കുവേണ്ടി പ്രവര്‍ത്തിക്കുന്ന അഭിഭാഷകയാണ് ഞാന്. അവര്‍ക്കായി പ്രവര്‍ത്തിക്കുന്ന മജ്‌ലിസ് എന്ന സംഘടനയും നടത്തുന്നുണ്ട്. ഞങ്ങള്‍ക്ക് മുസ് ലിം സ്ത്രീകളില് നിന്നും ഹിന്ദു സ്ത്രീകളില് നിന്നും കേസ് ലഭിക്കാറുണ്ട്. ഇത്രയും കാലത്തെ പ്രവര്‍ത്തനങ്ങള്‍ക്കിടയില് മനസ്സിലാക്കിയത് മുസ് ലിം സ്ത്രീകളുടെ അവസ്ഥ ഹിന്ദു സ്ത്രീകളെക്കാള് മോശമല്ല എന്നതാണ്. ഇരുകൂട്ടരുടെയും പ്രശ്‌നങ്ങളൊന്നുതന്നെ. ചില സന്ദര്‍ഭങ്ങളില് ഹിന്ദുസ്ത്രീകളുടെ അവസ്ഥ കൂടുതല് ദയനീയമാവും. ഉദാഹരണത്തിന്, ബഹുഭാര്യത്വം ഹിന്ദുക്കള്‍ക്കിടയിലുമുണ്ട്. ഒരു ഹിന്ദുപുരുഷന് രണ്ട് ഭാര്യ മാരുണ്ടെങ്കില്, അതിലൊരാള്‍ക്ക് വേണ്ടത്ര പ്രാധാന്യം കൊടുക്കുന്നില്ലെങ്കിലോ? ഈ അവസ്ഥ മുസ്ലിം സമൂ ഹത്തിലുമുണ്ടാവാം. മുസ്ലിം സ്ത്രീകളനുഭവിക്കുന്ന പ്രശ്‌നം മുസ് ലിം വ്യക്തി നിയമം മൂലമാണെന്ന് ഞാന് കരുതുന്നില്ല. സ്ത്രീധനം മൂലം ഏറ്റവും ദുരിതമനുഭവിക്കുന്നത് ഹിന്ദുപെണ്‍കുട്ടികളാണ്. മുസ്ലിംകള്‍ക്ക് കുഴപ്പമില്ല എന്ന് ഇതിനര്‍ഥമില്ല. എന്നാല് ഹിന്ദുക്കള്‍ക്കിടയിലാണ് ഇതിന് പ്രചാരം കൂടുതലുള്ളത്. മുസ്ലിം വ്യക്തി നിയമത്തിന്റെ പശ്ചാത്തലത്തില് ഏകീകൃത സിവില്‍കോഡ് (യു.സി.സി) കൊണ്ടുവന്നാല് അത് പ്രാവര്‍ത്തികമാവില്ല. മുത്തലാഖ്, ബഹുഭാര്യത്വം തുടങ്ങിയവ അവസാനിപ്പിക്കണം എ ന്നു സൂചിപ്പിച്ചാണല്ലോ സിവില് കോഡ് അവതരിപ്പിക്കുന്നത്. എന്നാല്, ബഹുഭാര്യത്വം പോലുള്ള പ്രശ്‌നങ്ങള് ഹിന്ദുസമൂഹത്തിലുമില്ലേ. അതെന്തു കൊണ്ട് ഭരണകൂടത്തിന്റെ പരിഗണനയില് വരുന്നില്ല? എന്തുകൊണ്ടാണ് സര്‍ക്കാര് മുസ്ലിം സ്ത്രീകളുടെ പ്രശ്‌നം മാത്രമായി ഉയര്‍ത്തിക്കാണിക്കുന്നത്? സിവില്‍കോഡ് നടപ്പാക്കുന്നതിന്റെ ഭാഗമായി തയാറാക്കിയ കരടു ചോദ്യങ്ങള്‍പോലും ഉപരിപ്ലവവും പക്ഷപാതിത്വം നിറഞ്ഞതുമായിരുന്നു. മുസ്ലിം നിയമങ്ങളെക്കുറിച്ച മാത്രം ചില ചോദ്യങ്ങള് ചോദിക്കുന്നു. എന്നാല് പൊതുസ്വഭാവമുള്ള ഒരു ചോദ്യവുമില്ല. എല്ലാ നിയമങ്ങളിലും വിവേചനമുണ്ട്, എന്നാല് വിവേചനങ്ങള് പലരീതിയിലാണ്. ഓരോ നിയമത്തിലെയും വിവേചനങ്ങളെ മനസ്സിലാക്കിവേണം ആ നിയമത്തില് മാറ്റം കൊണ്ടുവരാന്, നിയമങ്ങള് സ്ത്രീക്കനുകൂലമാക്കണം. ഏകസിവില്‍കോഡ് തികച്ചും അനാവശ്യമാണ്. നമ്മളാരും ഒരു കാര്യത്തിലും തുല്യരല്ല. എല്ലാവരും മറ്റുള്ളവരില്‍നിന്ന് വ്യ ത്യസ്തരാണ്. കേരളത്തിലെ ഒരു മുസ്ലിം പെണ്‍കുട്ടിയുടെ ജീവിതത്തില് നിന്നും വളരെയേറെ വ്യത്യസ്തമായിരിക്കും ഉത്തരേന്ത്യയിലെ മുസ്ലിം പെണ്‍കുട്ടിയുടെ അവസ്ഥ. സമാനമാണ് ബ്രാഹ്മണ കുടുംബത്തിലെ പെണ്‍കുട്ടിയുടെയും അവസ്ഥ. അവരുടെ പാരമ്പര്യവും പൈതൃകവുമെല്ലാം വ്യത്യസ്തമാണ്. ആചാരങ്ങളും അനുഷ്ഠാനങ്ങളും വിശ്വാസവുമെല്ലാം വ്യത്യസ്തമാണ്. നമ്മുടെ പാരമ്പര്യത്തിന്റെയും വിശ്വാസത്തിന്റെയും പശ്ചാത്തലത്തില്‍നിന്നുവേണം നാം അവകാശങ്ങള് നേടിയെടുക്കാന്. ഒരു ക്രിസ്ത്യന് വനിതയെന്ന നിലക്കുള്ള എന്റെ സ്വത്വത്തെയും വ്യക്തിത്വത്തെയും ഉള്‍ക്കൊണ്ടുവേണം ഞാന് അവകാശങ്ങള് നേടിയെടുക്കാന്.\nഏകസിവില് കോഡിനെപ്പറ്റി ചര്‍ച്ച ചെയ്യുമ്പോള് ഒഴിവാക്കാനാവാത്തതാണ് മാധ്യമങ്ങളുടെ ഇടപെടല്. മാധ്യമങ്ങളില് വരുന്ന സിവില് കോഡ്, മുത്തലാബ് ചര്‍ച്ചകളെയും മാധ്യമങ്ങളിലെ മുസ് ലിം സ്ത്രീ അവതരണത്തെയും എങ്ങനെ നോക്കിക്കാണുന്നു? ഏകീകൃത സിവില്‍കോഡ് ചര്‍ച്ചകളെ ഇങ്ങനെയാക്കിയത് മാധ്യമങ്ങളാണ്. മുസ്‌ലീംകളുടെ ഏത് വിഷയങ്ങള്?\nഇസ്‌ലാമിക നിയമങ്ങള് സ്ത്രീക്ക് ഗുണപരമായി ഭവിക്കുമ്പോഴും ഇസ്‌ലാമില് സ്ത്രീകള് വലിയ മുന്നേറ്റം നടത്തുമ്പോഴും അവയൊന്നും നമ്മുടെ മാധ്യമങ്ങള് ശ്രദ്ധിക്കാറില്ല. വാര്‍ത്തയാവുമ്പോഴും അതിലൊരു മുസ്‌ലീം വിരുദ്ധതയുണ്ടാവും, ന്യൂനപക്ഷ വിരുദ്ധതയുണ്ടാവും. ആഗോള ഇസ്‌ലാമോഫോബിയ പ്രവണതയുടെ പിന്തുടര്‍ച്ചയാണിത്. നമ്മുടെ മാധ്യമങ്ങള് മുസ്‌ലീം സമൂഹത്തില് സംഭവിക്കുന്ന ഏറ്റവും മോശപ്പെട്ട കാര്യങ്ങള് വാര്‍ത്തയാക്കുന്നു. ആ സംഭവത്തിന് പരമാവധി പ്രചാരം നല്‍കു ന്നു. അതേ സംഭവം ഹിന്ദുക്കള്‍ക്കിടയില് നടന്നാല് പുറത്താരും അറിയുക പോലുമില്ല. ഉദാഹരണത്തിന് മുസഫര് നഗറിലെ ഇംറാന മാനഭംഗക്കേസ്. ഭര്‍തൃപിതാവാണ് ഇംറാനയെ പീഡിപ്പിച്ചത്. അന്ന് മതപണ്ഡിതന്മാര് ഫത് വ പുറപ്പെടുവിച്ചത് അവളുടെ ഭര്‍ത്താവ് ഇനിമേല് അവളുടെ ഭര്‍ത്താവല്ല, അയാളുമായി ഭാര്യഭര്‍തൃബന്ധം നിഷിദ്ധമാണ് എന്നാണ്. അത് രാജ്യം മുഴുവന് ചര്‍ച്ചചെയ്തതു, ഇക്കാരണത്താല് ഏകീകൃത സിവില് കോഡ് നടപ്പാക്കണം എന്നായിരുന്നു ആവശ്യം. എന്നാല് ഈ കേസും സിവില് കോഡും തമ്മില് വലിയ അന്തരമുണ്ട്. അവള് ഒരിക്കലും ഫത് വ ആവ ശ്യപ്പെട്ടില്ല. അവള് ഭര്‍ത്താവിനൊത്ത് ജീവിക്കുകയായിരുന്നു. പിന്നീടവള് ഭര്‍ത്താവുമായി താന് വളര്‍ന്ന നാട്ടിലേക്ക് പോയി. ഇതേസമയം ഒരു അഭിഭാഷകന് ഇംറാനയുടെ കേസുമായി ബന്ധപ്പെട്ട സുപ്രീംകോടതിയില് ഹരജി ഫയല് ചെയ്തതു. ഫത്വകള് അസാധുവാണെന്നും റദ്ദാക്കണമെന്നുമാവശ്യപ്പെട്ടായിരുന്നു അത്. ഫത്വകള് ഒരിക്കലും കോടതിവിധികളല്ലെന്നും അയാള് വാദിച്ചു. എന്നാല്, ഫത് വ നല്‍കാമെന്നായിരുന്നു കോടതി നിലപാട്. എങ്ങനെയായാലും ഫത് വ സ്വീകരിക്കണോ തള്ളിക്കളയണോ എന്നു തീരുമാനിക്കേണ്ടത് ആ സ്ത്രീയാണ്, അവള് ആവശ്യപ്പെട്ടതാണെങ്കില്‍കൂടി. എന്നാലിവിടെ സംഭവിച്ചത് ഇംറാന ഫത് വ ക്കാവശ്യപ്പെട്ടിട്ടില്ല എന്നതാണ്. പിന്നീട് ഭര്‍തൃ പിതാവിനെ കുറ്റക്കാരനാണ്ന്ന് തെളിയിക്കാനവള്‍ക്കായി. അവള് കോടതിയില് പോയി, പീഡനത്തിതിനെതിരെ കേസ് ഫയല് ചെയ്തു. എന്നാലൊരാള് പോലും അവളെ അഭിനന്ദിക്കുന്നതായി കണ്ടില്ല. അവളുടെ നടപടിയെ പ്രോത്സാഹിപ്പിക്കുന്ന ഒരു ലേഖനവും പുറത്തിറങ്ങിയില്ല. എത്രയെത്ര ഹിന്ദു സ്ത്രീകളാണ് സ്വന്തം ഭ ര്‍തൃപിതാക്കന്മാരാലും ഭര്‍തൃസഹോദരന്മാരാലും പീഡിപ്പിക്കപ്പെടുന്നത്. അവരില് എത്രപേര് ഒരു കേസുമായി മുന്നോട്ടുവന്നു. പിതാവും ആണ്‍മക്കളും ഒരേയാളെത്തന്നെ ലൈംഗികമായി വേള്‍ക്കുന്ന ആചാരം എനിക്കറിയാം. ഇത്തരം ആചാരങ്ങളും രീതികളും നമ്മുടെ നാട്ടിലുണ്ട്. എന്നാല് ഇതേക്കുറിച്ചാരും ഒന്നും ചര്‍ച്ചചെയ്യുന്നില്ല. ഇതൊന്നും മാധ്യമങ്ങളറിയുന്നില്ല. എന്നാല് ഇംറാനയുടെ കേസ് മാധ്യമങ്ങള് ഏറ്റെടുക്കുന്നു. ഇതുപോലെത്തന്നെ ഗുഡിയയുടെ കേസ്. കാര്‍ഗില് യുദ്ധത്തില് പങ്കെടുക്കാനായി പോയ അവരുടെ നവവരന് ആരിഫിനെ പാക് സൈന്യം പിടിച്ചുകെട്ടി. നാലു വര്‍ഷത്തിനുശേഷവും ഭര്‍ത്താവ് തിരിച്ചു വരാത്തതിനെ തുടര്‍ന്ന് മറ്റൊരു വിവാഹത്തിനായി ഗുഡിയ ഫത് വ സമ്പാദിച്ചു. അങ്ങനെ പുനര്‍വിവാഹിതയായി ഗര്‍ഭിണിയുമായി. മരിച്ചുപോയെന്ന് വിചാരിച്ച ഭര്‍ത്താവ് അപ്രതീക്ഷിതമായി തിരിച്ചുവന്നപ്പോള് അവള്‍ക്ക് രണ്ടാംഭര്‍ത്താവിനെ ഉപേക്ഷിച്ച് ആരിഫിന്റെ കൂടെ പോവേണ്ടിവന്നു. കടുത്ത മാനസികവ്യഥയോടെയാണ് അവള് മടങ്ങിയത്. ഇതെല്ലാം വന് വാര്‍ത്താ പ്രാധാന്യത്തോടെയാണ് അന്നത്തെ ദൃശ്യഅച്ചടിമാധ്യമങ്ങള് വാര്‍ത്തയാക്കിയത്. അവള്‍ക്കുണ്ടായേക്കാവുന്ന അപമാനവും നാണക്കേടും ആരും മുഖവിലയ്‌ക്കെടുത്തില്ല. ഈ സംഭവത്തിനുശേഷം മൂന്നുമാസങ്ങള് കഴിഞ്ഞപ്പോള് ഗുഡിയ മരിച്ചു. എന്നാല് അതിന് വലിയ വാര്‍ത്താപ്രാധാന്യം ലഭിച്ചില്ല. കാര്യമെന്തെന്നാല് അനി സ്ലാമികമായി എന്തെങ്കിലും ഇസ്‌ലാമില് നടക്കുമ്പോള് മാത്രം മാധ്യമ ങ്ങള് അതിന് പ്രാധാന്യം നല്‍കുന്നു എന്നതാണ്. ഇസ്‌ലാമിക നിയമങ്ങള് സ്ത്രീക്ക് ഗുണപരമായി ഭവിക്കുമ്പോഴും ഇസ്‌ലാമില് സ്ത്രീകള് വലിയ മു ന്നേറ്റം നടത്തുമ്പോഴും അവയൊന്നും നമ്മുടെ മാധ്യമങ്ങള് ശ്രദ്ധിക്കാറില്ല. മാധ്യമങ്ങള് മാത്രമല്ല, ഭരണകൂടവും കടുത്ത മുസ്‌ലീം\nവിരുദ്ധതയാണ് ഉയര്‍ത്തിക്കാണിക്കുന്നത്. ഏക സിവില്‍കോഡിന് വേണ്ടി നടത്തിയ പഠനം നോക്കൂ. ഭാരതീയ മുസ്‌ലീം മഹിള ആന്ദോളന് 4710 സ്ത്രീകളെയാണ് പഠനത്തിനു വിധേയക്കാനായി ഭര്‍ത്താവ് പ്രഖ്യാപിക്കുന്നതാണ് മുത്തലാഖ്, അ തിനുമുമ്പ് എന്തെല്ലാം നടപടിക്രമങ്ങളുണ്ട്? മധ്യസ്ഥം വഹിക്കലും ഒത്തുതീര്‍പ്പുചര്‍ച്ചകളും നടക്കുന്നു. എന്നാല് ഇതേക്കുറിച്ചൊന്നും ചോദ്യങ്ങളില്ല. ബഹുഭാര്യത്വത്തെക്കുറിച്ച് അതില് അഞ്ച് ചോദ്യങ്ങളാണ് ഉയര്‍ന്നിട്ടുള്ളത്. ദാമ്പത്യത്തില് ഒരു കു ഞ്ഞില്ലെങ്കില് ഭര്‍ത്താവിന് രണ്ടാം വിവാഹം ചെയ്യാമോ എന്ന ചോദ്യത്തിന് 30 ശതമാനം പേര് നല്‍കിയ മറുപടി അതെ എന്നാണ്. ഭര്‍ത്താവിന് വിധവകളെ വിവാഹം ചെയ്യാമോ എന്ന ചോദ്യത്തിന് 37 ശതമാനംപേര് അതെയെന്ന് മറുപടി നല്‍കി. ഭാര്യയുടെ സമ്മതത്തോടെ വിവാഹം ചെയ്യാമോ എന്ന ചോദ്യത്തിനും 30 പേര് അതെയെന്നു പ്രതികരിച്ചു. 4710 ലെ 30 ശതമാനം പേര് അതായത് ഏകദേശം ആയിരം പേര് അനുകൂലിക്കുന്നവരാണ്. ഇതുകൊണ്ടെന്താണ് അര്‍ഥമാക്കുന്നത്. എന്നാല്, ഈ ചോദ്യങ്ങളുടെ പ്രതികരണങ്ങളൊന്നും ബാക്കി ഭൂരിപക്ഷം വരുന്ന ചോദ്യങ്ങളോട/ സൂചകങ്ങളോട് യോജിക്കുന്നില്ല. ഈ പഠനം തീര്‍ച്ചയായും ഒരു പാഴ്‌സ്വേലയാണ്. അതാരും ശ്രദ്ധിക്കുന്നുപോലുമില്ല. ഹിന്ദു സ്ത്രീകളുടെ അവകാശങ്ങളെക്കുറിച്ച് കോടതിയില് സംസാരിക്കു മ്പോഴാണ് മുസ്ലിം സ്ത്രീക്ക് അവകാശമൊന്നും കിട്ടുന്നില്ല എന്ന് കോടതി ചൂണ്ടിക്കാണിക്കുന്നത്. ഈ സന്ദര്‍ഭങ്ങളിലൊന്നും അവകാശങ്ങള് നേടിയെടുത്ത മുസ്ലിം സ്ത്രീകളെക്കുറിച്ചും അവര്‍ക്കനുകൂലമായ നിയമങ്ങളെക്കുറിച്ചും ആരും പരാമര്‍ശിക്കുന്നില്ല. ഇസ്ലാമോഫോബിയയെന്ന ആഗോള പ്രതിഭാസവും മാധ്യമങ്ങളുടെ മുസ്‌ലീം വിരുദ്ധനിലപാടുമെല്ലാം ഒരുമിച്ചു വരുന്നു. വര്‍ഗീയത നിറഞ്ഞതാണ് മാധ്യമങ്ങളുടെ സ്വഭാവം. മുസ്ലിം സ്ത്രീക്ക് അവകാശങ്ങളൊന്നുമില്ലെന്ന് വായിക്കാനാണ് നമുക്കിഷ്ടം. മുസ്ലിം സ്ത്രീകള്‍ക്ക് സ്വന്തം അവകാശങ്ങളുണ്ടെന്നും അവരത് നേടിയെടുക്കുന്നുണ്ടെന്നുമുള്ള വസ്തുത വാര്‍ത്തയാവുന്നില്ല. മുസ്ലിം പുരുഷന്മാര് മുത്തലാഖ് വ്യാപകമായി ചെയ്യുന്നവരാണ്, അവരിലെ സ്ത്രീകള്‍ക്ക് അവകാശങ്ങളൊന്നുമില്ല എന്നു പറഞ്ഞ് ഒരു സമൂ ഹത്തെയൊന്നാകെ നിന്ദിക്കുകയാണ്.\nമുത്തലാബ് നിരോധിക്കപ്പെട്ടാലുണ്ടാവുന്ന സവിശേഷ സാഹച ര്യത്തെക്കുറിച്ച് പറയാമോ? സുപ്രീംകോടതിക്ക് മുത്തലാഖ് നിരോധിക്കാനാവില്ല. ലെജിസ്ലേറ്റിവ് കൗണ്‍സിലിനു മാത്രമേ മുത്തലാഖ് നിരോധിക്കാനാവൂ. എന്തിന് മുത്തലാഖ് നിരോധിക്കപ്പെടണം? എന്നാലിതിനൊരു എതിര് പഠനം നടത്താന് മുസ്‌ലീം\nസ്ത്രീകളോ വനിതാവിമോചന പ്രസ്ഥാനങ്ങളോ വരുന്നില്ല. എളുപ്പത്തില് ചെയ്യാവുന്നതേയുള്ളൂ. മജലിസ് ഇതുചെയ്യുന്നുണ്ട്, ഒപ്പം മുസ്‌ലീം സ്ത്രീകള്‍തന്നെ ഇതിനായി രംഗത്തുവരേണ്ടതുണ്ട്. സ്വന്തം ശരീരം മറയ്ക്കുന്ന, ഇസ്ലാമിക വിശ്വാസമനുസരിച്ച് ജീവിക്കുന്ന ഒരു സ്ത്രീ നിയമത്തെയാണോ പിന്തുടരുക അതോ ഖുര്‍ആനിനെയാണോ അനുസരിക്കുക? ഗാര്‍ഹിക പീഡനനിരോധന നിയമം വന്നതുമൂലം ഗാര്‍ഹിക പീഡനങ്ങള് ഇല്ലാതായിട്ടുണ്ടോ? സ് ത്രീകള് അവരുടെ ഗൃഹങ്ങളില് ശാരീരികവും മറ്റുമായ പീഡനങ്ങള്‍ക്കിരയാവുന്നത് ഇന്നും തുടര്‍ക്കഥയാണ്. തങ്ങളുടെ പ്രശ്‌നങ്ങള്‍ക്ക് പരിഹാരം കാണാനായി കോടതി എന്ന സംവിധാ നമുണ്ടെന്നും അവിടെപോയാല് തനിക്ക് നീതി കിട്ടുമെന്നും ഇത്തരത്തില് ആക്രമിക്കപ്പെടുന്ന സ്ത്രീകള്‍ക്കറിയാഞ്ഞിട്ടാണോ? എന്നാല് ഇതെന്റെ ഭര്‍ത്താവാണ്, ഞാന് കോടതിയെ സമീ പിക്കാന് പാടില്ല, കോടതിയല്ല എന്റെ വിഷയത്തിലിടപെടേണ്ടത് എന്നാണ് അവള് വിചാരിക്കുന്നത്. അവിടെ അവള് സ്വയം ഒതുങ്ങുകയാണ്, സ്വന്തം കുടുംബത്തിനും ഭര്‍ത്താവിനും സമു ദായത്തിനും വേണ്ടി അവള് സ്വയം ഒതുങ്ങുന്നു. ഒരു സ്ത്രീയെ അവളുടെ താല്‍പര്യത്തെ എതിര്‍ത്ത് ഭര്‍ത്താവ് തലാഖ് ചൊല്ലിയാല് അവള് കോടതിയില് പോവണം. കോടതിയാണ് അവള്‍ക്ക് നീതി ഉറപ്പാക്കേണ്ടത്. അല്ലാതെ എന്റെ വിധി ഇതായിപ്പോയി എന്നു പഴിച്ച വീട്ടിലിരുന്നാല് നീതി അവളെത്തേടി വീട്ടിലേക്ക് വരില്ല. നിങ്ങള് കോടതിയിലേക്ക് പോവണം. തലാഖ് ആണെങ്കിലും അല്ലെങ്കിലും മുസ്ലിം സ്ത്രീയുടെ സാമ്പത്തിക അവകാശങ്ങള് കൂടി നമ്മള് പരിഗണിക്കണം. വീട്ടില് ക്രൂരപീഡനങ്ങളനുഭവിക്കുന്ന ഒരുപാട് സ്ത്രീകളുണ്ട്. അവരില് പലരും വിചാരിക്കുന്നത് തങ്ങള് തലാഖിലൂടെ മോചിക്കപ്പെട്ടെങ്കിലെന്നാണ്. തന്റെ ഭര്‍ത്താവ് തന്നെ ഒഴിവാക്കിയെങ്കിലെന്നാണ്. ഈ ഒരു സാഹചര്യത്തില് മുത്തലാഖിന് പ്രസക്തി വലുതാണ്.\nപിന്നെയെങ്ങനെ മുത്തലാഖ് നിരോധിക്കപ്പെടുന്ന സാഹചര്യത്തെക്കുറിച്ച് പറയാനാവും?\nവിവാഹത്തെപ്പറ്റി വ്യത്യസ്ത കാഴ്ചപാട് നിങ്ങള് അവതരിപ്പിച്ചിട്ടുണ്ട്.?\nവിവാഹം തന്നെ അസമത്വം നിറഞ്ഞ ഏര്‍പ്പാടാണ്. തന്റെ മകളെ വിവാഹം ചെയ്യാന് പെണ്‍കുട്ടിയുടെ പിതാവ് മരുമകന് സ്ത്രീധനം കൊടുക്കേണ്ടിവരുന്നു. അതിന്റെ അളവ് കൂടുതലോ കുറവോ ആയിക്കൊള്ളട്ടെ. സ്വന്തം മകളെ മറ്റൊരാള്‍ക്കു നല്‍കുന്ന തിനൊപ്പമാണ് സ്ത്രീധനം എന്ന ദുരാചാരത്തെ പ്രോത്സാഹിപ്പിക്കുന്നത്. അത് വിരോധാഭാസമാണ്. പെണ്‍കുട്ടിക്ക് സ്വന്തം വീടുപേക്ഷിച്ച പുരുഷന്റെ വീട്ടിലേക്ക് പോവേണ്ടിവരുന്നു. ദാമ്പത്യ ജീവിതത്തിലെ അവളുടെ കടമപോലും സമത്വമില്ലാത്തതാണ്. കുഞ്ഞുങ്ങളെ പ്രസവിച്ച് പരിപാലിക്കേണ്ടിവരുന്നു. ഭര്‍തൃകുടുംബവുമായി യോജിച്ചുപോ വുന്നതിനായി സ്വയം ക്രമീകരണങ്ങളും മാറ്റങ്ങളും വരുത്തേണ്ടിവരുന്നു. വീട് പരിപാലിക്കേണ്ടിവരുന്നു. വീട്ടിലെ ഒട്ടുമിക്ക കാര്യങ്ങളും ചെയ്യേണ്ടി വരുന്നു. ഇതോടൊപ്പം ജോലിയുള്ള സ്ത്രീയാണെങ്കില് ആ ഉത്തരവാദിത്തവും നിറവേറ്റേണ്ടിവരും. ഇതാണ് കുടുംബത്തിന്റെ അടിസ്ഥാനം. ഇന്ത്യ യില് വിവാഹമെന്നാല് സ്ത്രീക്കും പുരുഷനും ഇടയിലുള്ള ബന്ധം മാത്രമല്ല, മറിച്ച രണ്ട് കുടുംബങ്ങള്‍ക്കും രണ്ട് സമൂഹങ്ങള്‍ക്കും ഇടയിലുള്ള ഒന്നിക്കലാണ്. സ്ത്രീധനം കൊടുക്കല്, വാങ്ങല് തുടങ്ങി രണ്ട് കുടും ബങ്ങള്‍ക്കിടയില് ഒരുപാട് കാര്യങ്ങള് ഒരു വിവാഹത്തിനൊപ്പം സംഭവിക്കുന്നുണ്ട്. അതുകൊണ്ടുതന്നെ വിവാ ഹബന്ധം വിച്ഛേദിക്കപ്പെടുമ്പോഴും അത് രണ്ട് കുടുംബങ്ങളെയാണ് ബാധിക്കുക. നിങ്ങളുടെ മകളെ ഇനി ഞങ്ങളുടെ കുടുംബത്തിലേക്ക് വേണ്ട, അവളെ തിരിച്ചുതരുന്നു എന്നു പറഞ്ഞാണ് പെണ്‍കുട്ടിയെ ഭര്‍തൃവീട്ടുകാര് ഒഴിവാക്കുന്നത്. ദാമ്പത്യ ജീവിതത്തില് ഇനിയും അസമത്വങ്ങളുണ്ട്. ഭാര്യയെയും മക്കളെയും സംരക്ഷിക്കുന്നതും ചെലവിനു നല്‍കുന്നതും വീട്ടിലെ പുരുഷനാണ്. കുട്ടികളുടെ ര ക്ഷാകര്‍തൃത്വം പുരുഷനാണ് എന്ന തരത്തിലാണ് നമ്മുടെ കുടുംബസങ്കല്‍പം വികസിച്ചിട്ടുള്ളത്. സ്ത്രീവിമോചനക്കാരും മുന്നേറ്റ വാദികളും ആവശ്യപ്പെടുന്ന കാര്യം ഭര്‍ത്താവിനും ഭാര്യക്കും തുല്യനീതി, തുല്യാവകാശം എന്നാണ്. ഭര്‍ത്താവ്/ ഭാര്യ എന്ന പ്രയോഗത്തിനുപകരം ജീവിതപങ്കാളി(സ്പൗസ്) എന്നാണ് ഉപ യോഗിക്കുന്നത്. എന്നാല് വാക്കില് മാറ്റം വരുത്തിയതുകൊണ്ട് അവരുടെ ഉത്തരവാദിത്തവും കര്‍ത്തവ്യവും മാറുന്നില്ല. സ്ത്രീക്കാണ് ഭര്‍ത്താവില് നിന്നും സമൂഹത്തില്‍നിന്നും കുടും ബത്തില്‍നിന്നുമെല്ലാം സ്വന്തം അവകാശങ്ങള് ചോദിച്ചുവാങ്ങേണ്ടിവരു ന്നത്, അവളാണ് ലൈംഗികവും ശാരീ രികവുമായ അതിക്രമങ്ങള്‍ക്കിരയാവുന്നത്. വിവാഹമെന്ന കരാറില്‍പോലും തുല്യതയില്ല. ഭര്‍ത്താവ് ഭാര്യക്കും കുട്ടികള്‍ക്കും ചെലവിന് നല്‍കാന് ബാധ്യസ്ഥനാണ് എന്ന് കരാറില് പറയുന്നു. ഇത് സൂചിപ്പിക്കുന്നത് അവള്‍ക്ക് സംരക്ഷണം നല്‍കേണ്ടത് പുരുഷനാണ് എന്നാണ്, അതായത് അവള് സം രക്ഷിക്കപ്പെടേണ്ടവളാണ് എന്നും\nഅവന് സംരക്ഷിക്കുന്നവനാണ് എന്നുമാണ് ഇതിനര്‍ഥം. നിങ്ങളെ ഒരാള് സംരക്ഷിക്കാനായി എപ്പോഴും ഉണ്ടാവുക എന്നതുതന്നെയാണ് നിങ്ങള്‍ക്ക് തുല്യനീതി കിട്ടുന്നതില് നിന്ന് തടയുന്ന ഘടകം. സംരക്ഷിക്കപ്പെടേണ്ടാത്തവള് സ്വന്തം കാലില് നില്‍ക്കും. ഈ രീതികളെല്ലാം മാറ്റം വരുത്താതെ സ്ത്രീവിമോചനം പ്രതീക്ഷിക്കുന്നതില് അര്‍ഥമില്ല. വികസിത രാജ്യങ്ങളിലും വികസിച്ചുകൊണ്ടിരിക്കുന്ന രാജ്യങ്ങളിലുമെല്ലാം സ്ത്രീക്കും പുരുഷനും ഇടയില് സമ്പൂര്‍ണ തുല്യതയില്ല. എന്നാല്, വികസിതരാജ്യങ്ങളിലെ സ്ത്രീകള് ഇവിടെയുള്ളവരെക്കാള് കുറേക്കൂടി തുല്യരാണ്. പുരുഷന്മാരും ഗാര്‍ഹികകാര്യങ്ങളില് പങ്കാളിയാവുന്നു. യു.എസിലെ കാര്യം നോക്കൂ, അവിടെ തുല്യജോലിക്ക് തുല്യവേതനം എന്നത് ഇപ്പോഴും പ്രാവര്‍ത്തികമായി ട്ടില്ല. അവിടെയും സ്ത്രീകളും കുട്ടികളും പീഡിപ്പിക്കപ്പെടുന്നുണ്ട്. അവിടെയൊക്കെ എങ്ങനെയാണ് തുല്യത അവകാശപ്പെടാനാവുക? കേരളത്തില് അടുത്തിടെ ഒരു നടിയെ തട്ടിക്കൊണ്ടുപോയി ആക്രമിച്ച സംഭവം അറിഞ്ഞിരിക്കുമല്ലോ. ഈ വിഷയത്തില് ആക്രമണത്തിനിരയായ പെണ്‍കുട്ടിയുടെ പേര് വെളിപ്പെടുത്തുന്നതുമായി ബന്ധപ്പെട്ട വിവാദവും ചര്‍ച്ച യുമുണ്ടായിരുന്നു. പേര് വെളിപ്പെടുത്തുന്നതുമായി ബന്ധപ്പെട്ട് താങ്കളുടെ നിലപാട് എന്താണ്?\nകേരളത്തില് ആ പെണ്‍കുട്ടിക്ക് സംഭവിച്ചത് തികച്ചും ദൗര്‍ഭാഗ്യകരമായ ഒന്നാണ്. പേര് വെളിപ്പെടുത്തുന്നതുമായി ബന്ധപ്പെട്ട മറ്റൊരു സംഭവമാണ് ഞാന് നേരത്തേ പറഞ്ഞ ഇംറാന യുടെ കേസ്. അവള് പീഡനത്തിനിരയായിരുന്നു, അവളുടെ പേര് വെളിപ്പെടുത്തരുതായിരുന്നു. എന്നാല് മാധ്യമങ്ങള് അവളോട് കരുണ കാണിച്ചില്ല. ഇംറാന ലോകത്തിനുമുന്നില് തലകു നിക്കപ്പെട്ടു നിന്നു. എന്നാല്, നിര്‍ഭയയുടെ കാര്യത്തില് അവള് മരിച്ചതി നുശേഷം പേര് വെളിപ്പെടുത്താമെന്ന് വീട്ടുകാര് പ്രഖ്യാപിച്ചു. അവളുടെ വീട്ടുകാരുമായും ആണ്‍സുഹൃത്തുമായുമെല്ലാം മാധ്യമങ്ങള് അഭിമുഖങ്ങള് നടത്തി പ്രക്ഷേപണം ചെയ്തു. പ്രസിദ്ധീ കരിച്ചു. എന്നാലവളുടെ പേര് പറയുന്നില്ല. മഥുര പീഡനക്കേസില് പെണ് കുട്ടിയുടെ പേര് വെളിപ്പെടുത്തിയില്ല. സുമന് റാണി പീഡനക്കേസില് പേര് എല്ലാവരുമറിഞ്ഞു. ഇങ്ങനെ പല ഉ ദാഹരണങ്ങളുണ്ട്. ഇത്തരം സംഭവങ്ങളില് കേസുമായി മുന്നോട്ടുപോവുമ്പോള് പെണ്‍കുട്ടിയുടെ വ്യക്തിത്വം പലരും അറിഞ്ഞിട്ടുണ്ടാകും. അവരുടെ ബന്ധുക്കള്, അടുത്തുള്ള ആള്‍ക്കാര്, നാട്ടുകാര് തുടങ്ങിയവരെല്ലാം ഇക്കാര്യമറിയും. എന്നാല് മാധ്യമങ്ങള് ഈ സംഭവങ്ങളെ സെന്‍സേഷനലൈസ് ചെയ്യു ന്നിടത്താണ് പിഴവുണ്ടാവുന്നത്. ഇതാണ് പെണ്‍കുട്ടിക്ക് സംഭവിച്ച ദുരന്തത്തിന്റെ വ്യാപ്തി വര്‍ധിപ്പിക്കുന്നത്. പേര് ആവര്‍ത്തിച്ചുപയോഗിക്കുന്നത് അവള്‍ക്ക് കടുത്ത അപമാ നമുണ്ടാക്കിയേക്കാം. അവര് അത് റിപ്പോര്‍ട്ട് ചെയ്യുന്ന രീതി പലപ്പോഴും മനുഷ്യത്വരഹിതമായിരിക്കും. ഇക്കാരണത്താലാണ് ഇരയുടെ പേര് വെളിപ്പെടുത്തരുതെന്ന് നിഷ്‌കര്‍ഷിക്കുന്നത്. ചില പീഡനക്കേസുകളില് ഇരയാക്കപ്പെട്ടവള് വളരെയധികം ചകിതയായി രിക്കും, മുംബൈയിലെ ശക്തി മില് പീഡനക്കേസിലേതുപോലെ. എന്നാല് ആക്രമിക്കപ്പെട്ട പെണ്‍കുട്ടി തന്റെ പേര് ലോകമറിയുന്നതില് തെറ്റില്ല എന്നു പറഞ്ഞ സസൈര്യം മുന്നോട്ടുവരുകയാണങ്കില് ഒരു പ്രശ്‌നവുമില്ല. ഇതെല്ലാം പെണ്‍കുട്ടിയുടെ മാനസികാവസ്ഥയെയും സമ്മതത്തെയും അടിസ്ഥാനപ്പെടുത്തിയാണ്. പേര് വെളിപ്പെടുത്തല് അവരുടെ താല്‍പര്യത്തെ ആശ്രയിച്ചിരിക്കുന്നു. അവളുടെ വ്യക്തിത്വം, അവ ളുടെ ശരീരം എന്നിങ്ങനെയുള്ള സ്വാതന്ത്യം നമ്മള് അംഗീകരിച്ചേ പറ്റു. കേരളത്തില് ഒരു സെലിബ്രിറ്റിയാണ് ആക്രമണത്തിനി രയായത്. അവളുടെ പേര് ആദ്യം വെളിപ്പെടുത്തി, പിന്നീട് അത് മറച്ചുവെക്കുന്നു. ഇങ്ങനെ ചെയ്യുന്നത് കാര്യങ്ങളെ കൂടുതല് സെന്‍സേഷനലാക്കുന്നു.\nരാജ്യത്ത് സ്ത്രീകള്‍ക്കുനേരെ വര്‍ധിച്ചുവരുന്ന ആക്രമണങ്ങള് ആശങ്കയുളവാക്കുന്നതല്ലേ. ഈ അവസ്ഥക്ക് എന്നാണൊരു മാറ്റം വരുക? സ്ത്രീകള്‍ക്ക് നേരെയുള്ള ആക്രമണങ്ങള് വര്‍ധിച്ചുവരുന്നുവെന്ന് പറയാനാവില്ല, കാരണം മുന്‍കാലത്തും ഇതേപോലെ ആക്രമണങ്ങളുണ്ടായിട്ടുണ്ട്. ഇതേ അളവിലുണ്ടായിട്ടുണ്ട്. എന്നാല് അന്നൊന്നും ഇവ (മാധ്യമങ്ങളില്) റിപ്പോര്‍ട്ട് ചെയ്യപ്പെട്ടിരുന്നില്ല. അന്ന് ജനശ്രദ്ധയും ലഭിച്ചില്ല. എന്നാ ലിന്ന് വാര്‍ത്തകളും സംഭവങ്ങളും റിപ്പോര്‍ട്ട് ചെയ്യപ്പെടുന്നു. ഇതാണ് ആക്രമണങ്ങള് കൂടുതലായി തോന്നാന് കാരണം. ഗൃഹാന്തരീക്ഷത്തിലുണ്ടാവുന്ന പീഡനങ്ങളും ഇതുപോലെത്തന്നെ. മുമ്പാരും ഇത്തരം കാര്യങ്ങള് ഗൗര വത്തിലെടുത്തിരുന്നില്ല. എനിക്കുപറയാനുള്ള മറ്റൊരു കാര്യം, സ്ത്രീകള്‍ക്കു നേരെയുള്ള ആക്രമണങ്ങളില് സിനിമകള്‍ക്ക് വലിയൊരു പങ്കുണ്ടെന്നാണ്. നമ്മുടെ മിക്ക ഹിന്ദി സിനിമകളും പരിശോധിച്ചാല് അതിലെല്ലാം നായികയെ ശല്യം ചെയ്യുന്നു, അവഹേളിക്കുന്ന നായകനെ കാണാം. ഇതെല്ലാം നമ്മുടെ ആണ്‍കുട്ടികളില് സ്വാധീനം ചെലുത്തുന്നു. അവര ത് അനുകരിക്കുന്നു. നായകന് നായികയെ കളിയാക്കിയാല് നായിക നായകനുമായി പ്രണയത്തിലാവും എന്നതാണ് സിനിമകളിലെ സങ്കല്‍പം. ഹിന്ദിചിത്രങ്ങള് മാത്രമല്ല, പ്രാദേശിക ഭാഷാചിത്രങ്ങളിലും ഈ രീതി തുടരുന്നുണ്ട്. അമിതാബ് ബച്ചന്, ജിതേന്ദ്ര, ഷമ്മി കപൂര് തുടങ്ങിയ താരങ്ങ ളുടെ ചിത്രങ്ങളിലെല്ലാം ഇതു കാണാ നാവും. ഇത് ഒരു തെറ്റായ സന്ദേശമാണ് കൈമാറുന്നത്. ഒരു പെണ്‍കുട്ടി ഒരാളെ പ്രണയിക്കണമെങ്കില് അവളെ തുടര്‍ച്ച യായി ശല്യപ്പെടുത്തിക്കൊണ്ടിരിക്കണമെന്ന സന്ദേശം. സിനിമകളിലൂടെ പകരുന്ന ഈ സന്ദേശം വലിയ സ്വാധീനമാണ് യുവതലമുറയില് ചെലുത്തുന്നത്. ഇതൊരു കുറ്റകൃത്യമായിപ്പോലും പരിഗണിക്കപ്പെടുന്നില്ലായിരുന്നു. എന്നാലി പ്പോള് കാര്യങ്ങള് ഏറെ മാറിയിരിക്കുന്നു. പെണ്‍കുട്ടികള് തന്നെ ഇതിനെതിരെ രംഗത്തുവരുന്നു. അതുകൊണ്ടുതന്നെ ഇത്തരം ആക്രമണങ്ങളുടെ അളവ് കുറയുമെന്ന് പ്രതീക്ഷിക്കാം.


UUKMA News ബ്രിസ്റ്റോളിൽ കെമിക്കൽ ടാങ്ക് പൊട്ടിത്തെറിച്ച് നാല് പേർ കൊല്ലപ്പെട്ടു; ഒരാൾക്ക് പരിക്ക് - UUKMA News ബ്രിസ്റ്റോളിൽ കെമിക്കൽ ടാങ്ക് പൊട്ടിത്തെറിച്ച് നാല് പേർ കൊല്ലപ്പെട്ടു; ഒരാൾക്ക് പരിക്ക് - UUKMA News\nബ്രിസ്റ്റോൾ: ബ്രിസ്റ്റോളിൽ സീവേജ് ജോലികളിൽ ഏർപ്പെട്ടിരിക്കെ കെമിക്കൽ ടാങ്ക് പൊട്ടിത്തെറിച്ച് നാല് പേർ മരിച്ചതായി സ്ഥിരീകരിച്ചു. ഒരാൾക്ക് പരിക്കുണ്ട്. രാവിലെ അവോൺമൗത്തിലെ സീവേജ് ജോലികളിൽ ഏർപ്പെട്ടിരിക്കുമ്പോഴാണ് ടാങ്കിന് മുകളിൽ ഉണ്ടായിരുന്ന മൂന്ന് വെസെക്സ് വാട്ടർ ജോലിക്കാരും ഒരു കരാറുകാരനും ടാങ്ക് പൊട്ടിത്തെറിച്ച് മരണമടഞ്ഞത്.\nഅഞ്ചാമത്തെ വ്യക്തിക്കും പരിക്കേറ്റെങ്കിലും അയാളുടെ പരിക്കുകൾ ജീവന് ഭീഷണിയാണെന്ന് കരുതുന്നില്ലെന്ന് അധികൃതർ അറിയിച്ചു. കിംഗ്സ് വെസ്റ്റൺ ലെയ്‌നിലെ ഇൻഡസ്ട്രിയൽ എസ്റ്റേറ്റിൽ സ്‌ഫോടനത്തെത്തുടർന്ന് രണ്ട് സെർച്ച് ആൻഡ് റെസ്ക്യൂ നായ്ക്കളും ആറ് അഗ്നിശമന സേനാംഗങ്ങളും ഉൾപ്പെടുന്ന ഒരു വലിയ ഓപ്പറേഷൻ എമർജൻസി സർവീസ് ക്രൂ ആരംഭിച്ചിരുന്നു. വ്യാഴാഴ്ച്ച രാവിലെയോടെയാണ് അപകടമുണ്ടായത്.\nഅഗ്നിശമനസേനയാണ് രക്ഷാപ്രവർത്തനത്തിന് നേതൃത്വം നൽകിയത്. എല്ലാവരുടെയും മികച്ച ശ്രമങ്ങൾക്കിടയിലും നാല് മരണങ്ങൾ ഉണ്ടായിട്ടുണ്ടെന്ന് തങ്ങൾക്ക് സ്ഥിരീകരിക്കാൻ കഴിയുമെന്ന് അവോണിന്റെയും സോമർസെറ്റ് പൊലീസിന്റെയും ചീഫ് ഇൻസ്പെക്ടർ മാർക്ക് റുനാക്രസ് പത്രസമ്മേളനത്തിൽ പറഞ്ഞു പ്രത്യേക പരിശീലനം ലഭിച്ച ഉദ്യോഗസ്ഥർ ഇന്ന് ഉച്ചതിരിഞ്ഞ് ആ വ്യക്തികളുടെ ഓരോ കുടുംബവുമായും ബന്ധപ്പെടുകയും ദുഖകരമായ വാർത്ത അവരെ അറിയിക്കുകയും ചെയ്തിട്ടുണ്ട്.\nപൊട്ടിത്തെറി പൊതുജനാരോഗ്യത്തിന് യാതൊരു ഭീഷണിയുമില്ലെന്നും അദ്ദേഹം പറഞ്ഞു. ജൈവ മണ്ണ് കണ്ടീഷണറായി ഭൂമിയിലേക്ക് പുനരുപയോഗം ചെയ്യുന്നതിന് മുമ്പ് ടാങ്കുകളിൽ സംസ്കരിച്ച ബയോസോളിഡുകൾ സൂക്ഷിച്ചിരുന്നു.


കാളകള്‍ക്കൊപ്പം ഓടുന്ന ലാലേട്ടന്, ഒടിയന്‍റെ പുതിയ പോസ്റ്ററും ട്രെന്‍ഡ് - themediasyndicate\nകാളകള്‍ക്കൊപ്പം ഓടുന്ന ലാലേട്ടന്, ഒടിയന്‍റെ പുതിയ പോസ്റ്ററും ട്രെന്‍ഡ്\nകൊച്ചി : മുപ്പതുകാരന് മുതല് അറുപത്തിയഞ്ചുകാരന് വരെയുള്ള മോഹനലാലിന്‍റെ വ്യത്യസ്ത വേഷപ്പകര്‍ച്ച കാണാന് കാത്തിരിക്കുന്ന ആരാധകരെ ആവേശത്തിലാഴ്ത്തി ഒടിയന്റെ പുതിയ പോസ്റ്റര് പുറത്തുവിട്ടു. രണ്ടു കാളകളോടൊപ്പം ലാലേട്ടന് ഓടുന്നതാണ് ഒടിയന്റെ പുതിയ പോസ്റ്റര്. മലയാളത്തിലെ ഏറ്റവും ചെലവേറിയ സിനിമയെന്ന വിശേഷണവുമായി എത്തുന്ന ‘ഒടിയൻ’ കഴിഞ്ഞ ദിവസങ്ങളില്‍ഹിന്ദി ഡബ്ബിംഗ് റൈറ്റ്സിലും , ഓവര്‍സീസ് റൈറ്റ്സിലും റെക്കോഡ് ഇട്ട് വാര്‍ത്തകളില് ഇടം നേടിയിരുന്നു.\nമോഹന്‍ലാലിന്റെ യൌവന കാലത്തെ ഒന്നുകൂടി കാണാനായി കാത്തിരിക്കുകയാണ് ഒടിയനിലൂടെ ആരാധകര്. ഒടിയന് മാണിക്യനിലേക്കുള്ള ലാലിന്റെ ഓരോ യാത്രയും ആരാധകരും ഏറെ കൗതുകത്തോടെയാണ് മോഹന്‍ലാല് 30 കാരനായി എത്തുന്നത് കാണുന്നത്. താൻ ഇന്നോളം ചെയ്ത എല്ലാ ബ്രഹ്മാണ്ട ചിത്രങ്ങൾക്ക് മുകളിൽ തന്‍റെ ഏറ്റവും ബെസ്റ്റ് എന്നാണ് പീറ്റര് ഹെയ്ന് ഒടിയനെ വിശേഷിപ്പിച്ചത്.\nലാലിന്റെ അഭിനയജീവിതത്തിലെ തന്നെ ഏറ്റവും ശക്തമായ കഥാപാത്രങ്ങളിലൊന്നായിരിക്കും ഒടിയനിലേതെന്നാണ് പുറത്തുവരുന്ന റിപ്പോര്‍ട്ട്. 30 മുതല് 65 വയസ് വരെയുള്ള കഥാപാത്രങ്ങളെയാണ് മോഹന്‍ലാലിന്റെ മാണിക്യന് എന്ന വേഷത്തിലൂടെ അവതരിപ്പിക്കുന്നത്. ശ്രീകുമാര് മേനോന് സംവിധാനം ചെയ്യുന്ന ചിത്രത്തിന് ആക്ഷന് രംഗങ്ങള് ഒരുക്കുന്നത് പുലിമുരുകനിലെ ആക്ഷന് രംഗങ്ങള് കൈകാര്യം ചെയ്‌ത് കൈയടി നേടിയ പീറ്റര് ഹെയ്നാണ്. മഞ്ജുവാര്യര് നായികയാകും.\nTags: ഒടിയന്‍ഒടിയന് മാണിക്യംമോഹന്‍ലാല്\nഭാരത് ബന്ദ് അക്രമങ്ങളില് പ്രതിഷേധം: ദളിത് നേതാക്കളുടെ വീടുകള്‍ക്ക് തീവെച്ചു\n‘നമ്മുടെ ഭാഗം അവര് കേള്‍ക്കില്ല, അവര്‍ക്ക് പറയാനുള്ളതെല്ലാം റേഡിയോ പോലെ പറയും’;


buy the book Thillana written by Sudhakar Mangalodayam in category Novel, Published by C I C C Book House from Kerala Book Store - Online Shopping Store to buy Malayalam Books, eBooks, Audio Books and Movies\nAuthor Sudhakar Mangalodayam\nOther Books of Sudhakar Mangalodayam\nmore about author Sudhakar Mangalodayam\nBook Name in Malayalam : തില്ലാന\nഉറക്കത്തിലേക്കു വീഴുംമുമ്പ് സ്‌നേഹയുടെ കൈകളും മക്കളെ വന്നു പൊതിയുക പതിവാണ്. എന്നാല് അന്ന്, സ്‌നേഹ കിടന്നിടത്തുനിന്ന് അനങ്ങിയില്ല. രാവിലെയും സ്‌നേഹയുടെ മുഖത്തു തലേന്നത്തെ കനപ്പ് ബാക്കിനിന്നപ്പോള് രാധയ്‌ക്കും ശുണ്‌ഠിവന്നു. ‘ഇതെന്താ അമ്മേ ഇങ്ങനെ? അതിനു മാത്രമുളള തെറ്റൊന്നും ഇവിടെ ആരും ചെയ്‌തില്ലല്ലോ?’ പെട്ടെന്ന് സ്‌നേഹയില്‍നിന്നും മറപടിയൊന്നും വന്നില്ല. കാറില് ഗേറ്റ് കടക്കുമ്പോഴാണ് ആരൊടെന്നില്ലാതെ അവര് പറഞ്ഞത്. ‘എന്റെ മക്കള് എന്നില്‍നിന്ന് എന്തെങ്കിലും ഒളിക്ക്വാന്ന് വച്ചാല് എനിക്കത് സഹിക്കാ‌ന് കഴിയില്ല. എന്തുണ്ടെങ്കിലും എന്റടുത്തു തുറന്നു പറഞ്ഞൂടേ? ഞാനൊരു സാധാരണ അമ്മയല്ലല്ലോ? എന്റെ മക്കളെ ഞാ‌ന് ഫ്രണ്ട്‌സായല്ലേ കാണുന്നത്? അവരില്‍നിന്ന് ഒരിക്കലും ഞാ‌ന് മതില് കെട്ടിയിട്ടില്ലല്ലോ?’.. (നോവലില്‍നിന്ന്...)\nWrite Your Review about Thillana


ജനാധിപത്യോത്സവവും സിപിഎമ്മും – The Critic\nPolitics | By Critic Editor\nജനാധിപത്യോത്സവം എന്ന ഒരു പരിപാടി ആഗസ്തില് കോഴിക്കോട്ടു സംഘടിപ്പിക്കുന്നുണ്ടല്ലോ. അതു സിപിഎം നേതൃത്വത്തിലാണെന്ന വിമര്‍ശമുണ്ടെന്നു കേട്ടു. അതിലെന്താണ് വിമര്‍ശിക്കാനുള്ളത്? ഫാഷിസ്റ്റ് വിരുദ്ധ പ്രചാരണത്തിനും പൊതുവേദിക്കും സിപിഎം മുന്‍കൈയെടുക്കുകയാണെങ്കില് അഭിനന്ദിക്കുകയും ഐക്യപ്പെടുകയുമല്ലേ വേണ്ടത്?\nശരിയാണ്. ഫാഷിസ്റ്റ് വിരുദ്ധവേദിക്ക് ആരു മുന്‍കൈയെടുത്താലും പിന്തുണയ്ക്കണം. മഹത്തായ മാനവികതയും ജനാധിപത്യവും പുലരണം. ഫാഷിസ്റ്റ് വിരുദ്ധ ഐക്യമുന്നണിയുണ്ടാക്കാന് മറ്റാരെക്കാളും യോഗ്യത കമ്യൂണിസ്റ്റുകാര്‍ക്കാണുതാനും. ഭരണകൂടംതന്നെയില്ലാത്ത ജീവിതം സ്വപ്നം കാണുന്നവര് വേറെയാരുണ്ട്?\nഫാഷിസം വംശ/വര്‍ണ മഹിമയുടെ ഏകശാസനാത്മകവും ഹിംസാത്മകവുമായ ഒരധികാരരൂപം മാത്രമല്ല. അത് മത്സരോത്സുക മൂലധനാധിനിവേശത്തില്‍നിന്നു മാത്രം ഊര്‍ജ്ജമൂറ്റി തഴയ്ക്കുന്ന കോര്‍പറേറ്റ് മുതലാളിത്ത ഭരണക്രമംകൂടിയാണ്. ഫാഷിസമെന്നാല് ഇതില് ഒന്നു മാത്രമാണെന്ന ചിന്ത അപക്വവും ഭാഗികവും ചരിത്രബോധമില്ലാത്തതും ആണ്. വംശ/വര്‍ണ ചിന്തകള്‍ക്കും അതിന്റെ നൃശംസകള്‍ക്കും എതിരെ പൊരുതാനുള്ള ആഹ്വാനവും അങ്ങനെയൊരു ജനകീയ പ്രതിരോധം കെട്ടിപ്പടുക്കാമെന്ന നിശ്ചയവും ലക്ഷ്യവേധിയാവുകയില്ല.\nകോര്‍പറേറ്റ് മൂലധന ചൂഷണങ്ങളോടു സന്ധിചെയ്യുന്നവര്‍ക്ക് ഫാഷിസത്തിനെതിരായ പോരാട്ടം നയിക്കാനാവില്ല. വര്‍ണാധിപത്യത്തിനെതിരെ, അതിന്റെ മനുഷ്യത്വവിരുദ്ധമായ കടന്നാക്രമങ്ങള്‍ക്കെതിരെ ഉറക്കെ സംസാരിക്കാനായേക്കും. എന്നാല് അതിന് ആഘാതമേല്‍ക്കണമെങ്കില് അതു വളര്‍ന്നുപൊന്തിയ മൂലധനാടിത്തറ തകര്‍ക്കണം. നമുക്ക് നിവരാനും ആ അടിത്തറയാണ് ശരണം എന്നു കരുതുന്നവര് മറ്റൊരു ഫാഷിസത്തെയാണ് മുലയൂട്ടുന്നത്.\nഏതു ഭക്ഷണം കഴിക്കണം, ആരെല്ലാം എവിടെയെല്ലാം വസിക്കണം, ഏതേത് നിയമങ്ങളനുസരിക്കണം, ഏതു വഴക്കങ്ങള് പാലിക്കണം എന്നൊക്കെ തീരുമാനിക്കാന് ഇന്ത്യയില് സംഘപരിവാരങ്ങളും കോര്‍പറേറ്റുകളും ഒരുപോലെയാണ് മത്സരിക്കുന്നത്. പുറംതള്ളലും അകറ്റി നിര്‍ത്തലും ഇരുകൂട്ടരുടെയും രീതിയാണ്. ദുര്‍ബ്ബലരുടെയും കീഴാളരുടെയും അദ്ധ്വാനിക്കുന്നവരുടെയും ജീവിതങ്ങള് ഇരുകൂട്ടരുടെയും അജണ്ടയിലില്ല. ഇരുകൂട്ടര്‍ക്കും വികസനം ന്യൂനപക്ഷത്തിന്റെ ഉത്സവമാണ്. ഇത് യാദൃച്ഛികമായി സംഭവിക്കുന്നതല്ല. രണ്ടും അന്യോന്യാശ്രിതമാകുന്നതിന്റെ പ്രകടനങ്ങളാണ്.\nകോര്‍പറേറ്റാശ്രിത ജനവിരുദ്ധ വികസന സങ്കല്‍പ്പം തിരുത്താന് സിപിഎമ്മിനു സാധിക്കുമോ? അദാനിക്കു മാത്രം ലാഭമുണ്ടാകുന്ന വിഴിഞ്ഞം പദ്ധതിയുടെ കരാര് തിരുത്തിക്കുറിക്കുമോ? റയില്‍വേ സ്വകാര്യവത്ക്കരണത്തെ വിമര്‍ശിക്കുന്ന അതേ ആവേശത്തോടെ ദേശീയപാതാ സ്വകാര്യവത്ക്കരണത്തെ എതിര്‍ക്കുമോ? പുനരധിവാസത്തിനു ശേഷമല്ലാതെ ഒരുവിധ പുറംതള്ളലിനും അനുവദിക്കുകയില്ലെന്നു പറയാനാവുമോ? പൊതുഭൂമിയും വിഭവവും കൈയേറാന് ആരെയും അനുവദിക്കില്ലെന്നും കയ്യേറ്റ ഭൂമി തിരിച്ചുപിടിക്കുമെന്നും പ്രഖ്യാപിക്കാനാവുമോ? റെഡ് കാറ്റഗറിയില്‍പെട്ട അപായകരമായ സംരംഭങ്ങള് ജനസാന്ദ്രതയേറിയ പ്രദേശത്ത് തുടങ്ങാന് അനുവദിക്കില്ലെന്നു ഉറപ്പു നല്‍കാനാവുമോ? ജാതിക്കോളനികളില്‍നിന്നു ദളിതരെ പൊതുജീവിത സാധ്യതകളിലേയ്ക്ക് സ്വാഗതം ചെയ്യുമോ? ആദിവാസികള്‍ക്ക് അവരുടെ ഭൂമി നല്‍കുമോ? അതിജീവനത്തിനു പൊരുതുന്ന സാധാരണ മനുഷ്യരെ മനസ്സിലാക്കാനും അവര്‍ക്കൊപ്പം നില്‍ക്കാനും ശ്രമിക്കുമോ?\nഫാഷിസ്റ്റു വിരുദ്ധ സമരത്തിന്റെ ഐക്യവും ശക്തിയും ഈ നിശ്ചയങ്ങളില്‍നിന്നേ രൂപപ്പെടുത്താനാവൂ. അത്രയും ധാരണയില്ലാതെ നടത്തുന്ന ഉത്സാഹങ്ങള് കോമാളി നാടകങ്ങളായി പരിണമിക്കും. സാധാരണ ജനങ്ങള്‍ക്കൊപ്പമാണ്, കോര്‍പറേറ്റുകള്‍ക്കൊപ്പമല്ല എന്ന തീരുമാനമാവും ഫാഷിസ്റ്റ് വിരുദ്ധ പ്രക്ഷോഭത്തെ ശക്തിപ്പെടുത്തുക. ഞങ്ങള് ഫാഷിസത്തിനെതിരാണ് എന്നലറി വിളിച്ചതുകൊണ്ടായില്ല. പ്രയോഗത്തില് അതു കാണണം. ഏതു ഭക്ഷണം കഴിക്കണം അഥവാ കഴിക്കരുത് എന്ന സംഘപരിവാര തിട്ടൂരം മാത്രമല്ല ഭക്ഷണം,തൊഴില്,ജീവിതസാഹചര്യം എന്നിവയില്‍നിന്നെല്ലാം എക്കാലത്തേക്കുമായി ആട്ടിയകറ്റുന്ന കോര്‍പറേറ്റ് വികസനാഹ്വാനവും തള്ളിക്കളയാന് ത്രാണി കാട്ടണം. അത്രയും സിപിഎമ്മിനു സാധിക്കുമെങ്കില് വിമര്‍ശനമില്ല. നന്ദിഗ്രാം മുതല് വിഴിഞ്ഞം വരെയുള്ള അനുഭവം അതല്ല ചൂണ്ടിക്കാട്ടുന്നത്.\nഫാഷിസത്തിനെതിരെന്ന പേരിലുള്ള പ്രതിരോധ ഉത്സവങ്ങള് ആരുടെ നേതൃത്വത്തിലെന്നത് പ്രസക്തമാകുന്ന സാഹചര്യമിതാണ്. സിപിഎമ്മിന്റെ നേതൃത്വത്തിലാണെങ്കില് അത് ഫാഷിസത്തെ താങ്ങി നിര്‍ത്തുന്ന കോര്‍പറേറ്റ് കാലുകളെ വേദനിപ്പിക്കുകയില്ല. അതിനര്‍ത്ഥം ഫാഷിസത്തെ ഒരുകൈകൊണ്ട് തല്ലുകയും മറുകൈകൊണ്ട് താലോലിക്കുകയും ചെയ്യുന്ന അഭ്യാസമായി അതു മാറുമെന്നാണ്.\nസമരങ്ങള് അടിയറവെച്ചവരല്ല, സമരങ്ങള് നയിക്കുന്നവരാണ് ഏതു മാറ്റത്തിനും നേതൃത്വം നല്‍കേണ്ടത്. ആ അവസ്ഥയിലേക്ക് ഉയരുമെങ്കില്‍മാത്രമേ സിപിഎമ്മിന് ഫാഷിസ്റ്റ് വിരുദ്ധ പോരാട്ടം നയിക്കാനുള്ള ശേഷിയുണ്ടാകൂ.\nആര് എസ് എസിന്റെ മുഖ്യശത്രു ദളിത് – പിന്നോക്ക വിഭാഗങ്ങള്\nമുഖ്യമന്ത്രിയും ധനമന്ത്രിയും നിര്‍ത്തുമോ ഈ താരതമ്യപഠനം?\nആഗോളീകരണത്തെ പ്രതിരോധിക്കുന്നതില് ട്രേഡ് യൂണിയനുകള് പരാജയപ്പെട്ടു\nദലിതര്‍ക്കും ആദിവാസികള്‍ക്കും സ്ത്രീകള്‍ക്കും പ്രത്യേകനിയോജക മണ്ഡലം വേണം\nസവര്‍ണ്ണഫാസിസത്തെ ചെറുക്കേണ്ടത് ഇരകളുടെ ജനാധിപത്യമുന്നേറ്റത്തിലൂടെ\nഇന്ത്യന് പാര്‍ട്ടിയായിരുന്ന CPI എങ്ങിനെ കേരളപാര്‍ട്ടിയായ സി.പിഎമ്മിന്റെ ബി ടീമായി ?\nഇന്ദിരാഗാന്ധി ഭരണഘടനയില് മതേതരത്വവും സോഷ്യലിസവും എഴുതിച്ചേര്‍ത്തത് എന്തിന്?\nമതേതരത്വത്തിന്റെ ആത്മാവ് ആക്രമിക്കപ്പെടുന്നു\nഭൂമിയുടെ നിലവിളി കൂടിയാണ് കര്‍ഷകന്റെ നിലവിളി\nമുസ്ലിം രാഷ്ട്രീയം മുരടിച്ചു നില്‍ക്കുന്നതെന്തുകൊണ്ട്?


ഹരിതം: സ്ഥലനാമകഥകള് 51\nമൂന്നാളം (പതനംതിട്ട) --------മൂന്ന് അളം (ദേശം). കൊന്നമങ്കര, പെരിങ്ങനാട് ,കരുവറ്റ ഇവയുടെ ചില ഭാഗങ്ങല ചേര്‍ന്ന് ഉണ്ടായത്.\nവെട്ടിത്തിട്ട (കൊലം) ---------------- വെട്ടി (ഒരു വ്രക്ഷം ) യുള്ള സ്ഥലം.\nപള്ളുരുത്തി (എറണാകുളം) ---------------പള്ളം തുരുത്തി. വെള്ളത്താള് ചുറ്റപെട്ട താഴന്ന പ്രദേശം.\nചമ്പക്കുളം (ആലപ്പുഴ ) ---------------------ചമ്പ (ഒരു ജലസസ്യം) യുള്ള കുളം.\nപൂവാര്(തിരുവന്ന്ദപുരം )----------------നദിയിലുടെ പൂവ് ഒഴുകി നടന്നതു കൊണ്ട്…\nPosted by anil kumar at 4:12 AM


അന്താരാഷ്ട്ര മ്യൂസിയം ദിനം: ഇത്തിഹാദ്, ദുബൈ മ്യൂസിയങ്ങളിലേക്ക് സൗജന്യ പ്രവേശനം\nഅന്താരാഷ്ട്ര മ്യൂസിയം ദിനം പ്രമാണിച്ച് ചരിത്രകുതുകികൾക്കും വിദ്യാർഥികൾക്കും ഉഗ്രൻ ഒരു സമ്മാനം ഒരുക്കിയിരിക്കുകയാണ് ദുബൈ കൾച്ചർ ആൻറ് ആർട്സ് അതോറിറ്റി.\nഅന്താരാഷ്ട്ര മ്യൂസിയം ദിനം പ്രമാണിച്ച് ചരിത്രകുതുകികൾക്കും വിദ്യാർഥികൾക്കും ഉഗ്രൻ ഒരു സമ്മാനം ഒരുക്കിയിരിക്കുകയാണ് ദുബൈ കൾച്ചർ ആൻറ് ആർട്സ് അതോറിറ്റി. ദുബൈയിലെ ഏറ്റവും ചരിത്ര പ്രധാന്യമേറിയ ഇത്തിഹാദ്, ദുബൈ മ്യൂസിയങ്ങളിലേക്ക് സൗജന്യ പ്രവേശനമാണ് ഇതിന്റെ ഭാഗമായി ലഭ്യമാവുക.\nമെയ് 18നാണ് ഇത്തിഹാദ് മ്യൂസിയത്തിൽ സൗജന്യ പ്രവേശനം. 19ന് ദുബൈ മ്യൂസിയത്തിലാണ് സൗജന്യം. അന്താരാഷ്ട്ര മ്യൂസിയം കൗൺസിലുമായി സഹകരിച്ച് വിവിധ സാംസ്കാരിക പരിപാടികളും ദുബൈ കൾച്ചർ സംഘടിപ്പിക്കുന്നുണ്ട്. ദുബൈയുടെ സംസ്കാരത്തിന്റെയും പൈതൃകത്തിന്റെറയും അടയാള ചിഹ്നങ്ങളാണ് ദുബൈ മ്യൂസിയത്തിൽ നിരത്തിവെച്ചിരിക്കുന്നത്. യു.എ.ഇയുടെ രൂപവത്കരണത്തിന്റെ മഹാചരിത്രം വിളിച്ചോതുന്നതാണ് ഇത്തിഹാദ് മ്യൂസിയം.\nറമദാൻ മാസത്തിൽ ഇത്തിഹാദ് മ്യൂസിയം രാവിലെ 10 മുതൽ വൈകീട്ട് അഞ്ചു വരെയാണ് പ്രവർത്തിക്കുക. ദുബൈ മ്യൂസിയത്തിന് വെള്ളിയാഴ്ച അവധിയാണ്. രാവിലെ ഒമ്പതു മുതൽ വൈകീട്ട് അഞ്ചു വരെയാണ് പ്രവർത്തനം. കോയിൻ മ്യൂസിയം, മ്യൂസിയം ഒഫ് ദി പോയറ്റ് അൽ ഒഖൈലി, നാഇഫ് മ്യൂസിയം എന്നിവ ഞായർ മുതൽ വ്യാഴം വരെ ഒമ്പതിനും ഉച്ചക്ക് രണ്ടിനും ഇടയിലാണ് പ്രവർത്തനം.


ആമസോൺ സിനഡിനെ വി. ഫ്രാൻസിസ് അസ്സീസിക്ക് സമർപ്പിച്ച് പാപ്പാ | Catholic Church News Malayalam\nHome News ആമസോൺ സിനഡിനെ വി. ഫ്രാൻസിസ് അസ്സീസിക്ക് സമർപ്പിച്ച് പാപ്പാ\nആമസോൺ സിനഡിനെ വി. ഫ്രാൻസിസ് അസ്സീസിക്ക് സമർപ്പിച്ച് പാപ്പാ\nവരാനിരിക്കുന്ന ആമസോൺ സിനഡിനെ വി. ഫ്രാൻസിസ് അസ്സീസിയുടെ മാദ്ധ്യസ്ഥ്യത്തിനു സമർപ്പിച്ചു. വെള്ളിയാഴ്ച വത്തിക്കാൻ ഗാർഡനിൽ വളരെ പ്രതീകാത്മകമായി വൃക്ഷത്തൈ നടീൽ ചടങ്ങിനിടെയാണ് ഫ്രാൻസിസ് പാപ്പാ അസ്സീസിയിലെ വി. ഫ്രാൻസിസിന്റെ സംരക്ഷണത്തിലേയ്ക്ക്, വരാനിരിക്കുന്ന സിനഡിന്റെ സമർപ്പിച്ചത്.\n‘സീസൺ ഓഫ് ക്രിയേഷൻ’ എന്ന പേരിൽ പരിസ്ഥിതി സംരക്ഷണത്തിനായി ആരംഭിച്ച പദ്ധതികളുടെ അവസാനമായാണ് വത്തിക്കാനിൽ വൃക്ഷത്തൈ നടീൽ ചടങ്ങു നടത്തിയത്. ഒക്ടോബർ നാലാം തീയതി വി. ഫ്രാൻസിസ് അസ്സീസിയുടെ തിരുനാൾ ദിവസത്തോട് അനുബന്ധിച്ചാണ് ‘സീസൺ ഓഫ് ക്രിയേഷൻ’ അവസാനിച്ചത്. അതിനാൽ തന്നെ, അന്നേ ദിവസം വരാനിരിക്കുന്ന സിനഡിനെ വിശുദ്ധന്റെ സംരക്ഷണയിലേയ്ക്ക് പാപ്പാ ഭരമേല്പിക്കുകയായിരുന്നു.\nപ്രതീകാത്മകമായ ഒരു ചടങ്ങായിരുന്നു വൃക്ഷത്തൈ നടീൽ. അസ്സീസിയിൽ നിന്ന് എത്തിച്ച ഓക്ക് വൃക്ഷത്തിന്റെ തൈ, ആമസോണിൽ നിന്നെത്തിച്ച മണ്ണ് ചേർത്താണ് നട്ടുവച്ചത്. പരിസ്ഥിതി പ്രശ്നങ്ങൾ രൂക്ഷമായ സ്ഥലങ്ങളെയും പല സംസ്കാരങ്ങളെയും ജന്മനാട് വിട്ടലയുന്ന അഭയാർത്ഥികളെയും ഒക്കെ സൂചിപ്പിച്ചുകൊണ്ടാണ് ഓക്ക് മരവും ആമസോണിൽ നിന്നുള്ള മണ്ണും ഈ ചടങ്ങിൽ ഉപയോഗിച്ചത്.\nഒപ്പംതന്നെ, ഈ വർഷം ജോൺപോൾ രണ്ടാമൻ പാപ്പാ പരിസ്ഥിതിയുടെ മദ്ധ്യസ്ഥനായി വി. ഫ്രാൻസിസ് അസ്സീസിയെ പ്രഖ്യാപിച്ചതിന്റെ നാല്പതാം വാർഷിക വർഷവുമാണ്. ഈ സന്ദർഭത്തിൽ തന്നെയാണ് പ്രകൃതിസംരക്ഷണത്തെ കുറിച്ചും പ്രതിസന്ധികളെ കുറിച്ചും ചർച്ച ചെയ്യാൻ സിനഡ് കൂടുന്നത്.


സിനിമ സെറ്റില് ലഹരി വ്യാപകം; പരിശോധിച്ചാല് പലരും കുടുങ്ങുമെന്ന് ബാബുരാജ്\nKochi, First Published 29, Nov 2019, 11:57 AM\nസിനിമാ സെറ്റുകളിൽ ലഹരി ഉപയോഗം ഫാഷനായി മാറി. കൂടിയ ലഹരികളാണ് ചിലർ ഉപയോഗിക്കുന്നത്. ചില സിനിമാ സെറ്റുകൾ ഇത്തരത്തിൽ ലഹരി ഉപയോഗിക്കുന്നവരുടേതു മാത്രമാണ്. സെറ്റിൽ പോലീസ് തെരച്ചിൽ നടത്തിയാൽ പലരും കുടുങ്ങും.\nകൊച്ചി: സിനിമാ സെറ്റിൽ മയക്കുമരുന്ന് ഉപയോഗിക്കുന്നവരാണെന്ന നിർമാതാക്കളുടെ ആരോപണം ശരിവച്ച് അമ്മ എക്സിക്യുട്ടീവ് കമ്മിറ്റി അംഗം ബാബുരാജ്. സിനിമാ സെറ്റുകളിൽ ലഹരിമരുന്നിന്‍റെ ഉപയോഗം വ്യാപകമാണെന്നും പോലീസ് പരിശോധനയുണ്ടായാൽ പലരും കുടുങ്ങുമെന്നും ബാബുരാജ് പറഞ്ഞു. ഒരു വാര്‍ത്തചാനലിനോട് പ്രതികരിക്കുകയായിരുന്നു ബാബുരാജ്. ഷെയ്ൻ നിഗമിന്‍റെ വിഷയത്തിൽ ഇടപെടാൻ അമ്മയ്ക്കു പരിമിതിയുണ്ടെന്നും ബാബുരാജ് വ്യക്തമാക്കി.\nസിനിമാ സെറ്റുകളിൽ ലഹരി ഉപയോഗം ഫാഷനായി മാറി. കൂടിയ ലഹരികളാണ് ചിലർ ഉപയോഗിക്കുന്നത്. ചില സിനിമാ സെറ്റുകൾ ഇത്തരത്തിൽ ലഹരി ഉപയോഗിക്കുന്നവരുടേതു മാത്രമാണ്. സെറ്റിൽ പോലീസ് തെരച്ചിൽ നടത്തിയാൽ പലരും കുടുങ്ങും. ലഹരി ഉപയോഗിക്കാത്തവർ ഒന്നിനും കൊള്ളില്ലെന്നാണ് ഇത്തരക്കാരുടെ നിലപാട്. ലഹരി ഉപയോഗിക്കുന്നവർ പലരും അമ്മയുടെ ഭാഗമല്ല. അവർക്കു താത്പര്യവുമില്ല. നിർമാതാക്കൾ പറയുന്നത് വസ്തുനിഷ്ഠമാണെന്നും ബാബുരാജ് പറഞ്ഞു.\nഷെയ്നിന്‍റെ വിഷയത്തിൽ ഇടപെടാൻ അമ്മയ്ക്കു പരിമിതിയുണ്ട്. പ്രശ്നമുണ്ടായപ്പോൾ മാത്രമാണ് ഷെയ്ൻ അമ്മയിൽ അംഗമായത്. ഷെയിനിന്‍റെ കാര്യത്തിൽ ഇടപെടൽ ഫലവത്താകില്ലെന്ന് തനിക്ക് ഉറപ്പുണ്ടായിരുന്നു. ഷെയിനിന്‍റെ വീഡിയോകൾ കണ്ടാൽ പലതും മനസിലാകും. നിർമാതാവുമായുള്ള കരാർ ലംഘിച്ചാൽ ഒന്നും ചെയ്യാൻ കഴിയില്ല. അതുകൊണ്ടുതന്നെ ഷെയ്നിനു പിന്തുണ നൽകുന്നതിൽ പരിധിയുണ്ടെന്നും ബാബുരാജ് പറഞ്ഞു.\nLast Updated 29, Nov 2019, 11:57 AM\ndrug use in malayalam film locations\nmalayalam film locations\nസിനിമ രംഗത്തെ ലഹരി ഉപയോഗം\nവിലക്കുറവുള്ള ബൈക്കിന്‍റെ വില പിന്നെയും വെട്ടിക്കുറച്ച് ഈ കമ്പനി!


ശനി, 1 സെപ്‌റ്റംബര് 2018 (15:06 IST)\nഎയർ ഇന്ത്യ വിമാനത്തിൽ യാത്ര ചെയ്യവെ യാത്രക്കാരൻ സഹയാത്രികയുടെ സീറ്റിൽ പരസ്യമായി മൂത്രമൊഴിച്ചതയി പരാതി. ഡൽഹിയിൽ നിന്നും ന്യുയോർക്കിലേക്ക് പുറപ്പെട്ട എയര് ഇന്ത്യ എ എല് 102 എന്ന വിമാനത്തിൽ ആഗസ് 30നാണ് സംഭവം ഉണ്ടായത്.\nയാത്രക്കാരിയുടെ മകൾ ഇന്ദ്രാണി ഘോഷ് വിദേശകാര്യമന്ത്രി സുഷമ സ്വരാജിനേയും വ്യോമയാന മന്ത്രി സുരേഷ് പ്രഭുവിനെയും എയര് ഇന്ത്യയേയും മെൻഷൻ ചെയ്ത് സംഭവം ട്വീറ്റ് ചെയ്തതോടെയാണ് വിവരം പുറത്തറിയുന്നത്. ഇതോടെ സംഭവം വിവാദമാവുകയും ചെയ്തു .\nആഗസ് 30ന് എയര് ഇന്ത്യ എ എല് 102 എന്ന വിമാനത്തിൽ യാത്ര ചെയ്യവെ സഹയാത്രികനായ ഒരാൾ. മദ്യപിച്ച് ബോധമില്ലാതെ തന്റെ അമ്മയുടെ മുൻപിലെത്തി പരസ്യമായി സീറ്റിലേക്ക് മൂത്രമൊഴിക്കുകയായിരുന്നു എന്നും ഇതിൽ അന്വേഷണം വേണമെന്നുമാണ് ഇവർ ട്വീറ്റ് ചെയ്തത്. സംഭവം വിവാദമായ പശ്ചാത്തലത്തിൽ വ്യോമയാന സഹമന്ത്രി ജയന്ത് സിന്‍ഹ അന്വേഷണത്തിന് ഉത്തരവിട്ടിട്ടുണ്ട്.\nഅഷ്ടമിരോഹിണി ദിനത്തിൽ ജനിച്ചാൽ ഫലമെന്ത് ?\nഅടുത്ത ലേഖനം കൊച്ചി അന്താരാഷ്ട്ര വിമാനത്താവളത്തിൽ കൊക്കെയ്നുമായി വിദേശ പൌരൻ പിടിയിൽ


ഭീമ കൊറേഗാവ് കേസില് അവസാന മണിക്കൂറില് മഹാരാഷ്ട്ര സര്‍ക്കാരിന്റെ മലക്കംമറിച്ചില്; കേസ് എന്.ഐ.എയ്ക്ക് കൈമാറി; അതൃപ്തി പ്രകടിപ്പിച്ച് ശരത് പവാര് - The Online News | Malayalam News Portal |latest Malayalam News\nHome Mangalam ഭീമ കൊറേഗാവ് കേസില് അവസാന മണിക്കൂറില് മഹാരാഷ്ട്ര സര്‍ക്കാരിന്റെ മലക്കംമറിച്ചില്; കേസ് എന്.ഐ.എയ്ക്ക് കൈമാറി; അതൃപ്തി പ്രകടിപ്പിച്ച് ശരത് പവാര്\nഭീമ കൊറേഗാവ് കേസില് അവസാന മണിക്കൂറില് മഹാരാഷ്ട്ര സര്‍ക്കാരിന്റെ മലക്കംമറിച്ചില്; കേസ് എന്.ഐ.എയ്ക്ക് കൈമാറി; അതൃപ്തി പ്രകടിപ്പിച്ച് ശരത് പവാര്\nAdmin 6:46 PM ,Mangalam\nപൂനെ: ഭീമ കൊറേഗാവ് കേസില് അവസാന മണിക്കൂറില് മഹാരാഷ്ട്ര സര്‍ക്കാരിന്റെ മലക്കംമറിച്ചില്. കേസ് കേന്ദ്ര ഏജന്‍സിക്ക് കൈമാറുന്നതില് എതിര്‍പ്പില്ലെന്ന് സര്‍ക്കാര് കോടതിയെ അറിയിച്ചു. ഇതേതുടര്‍ന്ന് ഭീമ കൊറേഗാവുമായി ബന്ധപ്പെട്ട് എല്‍ഗാര് പരിഷത്ത് കേസ് പരിഗണിക്കുന്ന പൂനെ സെഷന്‍സ് കോടതി മുംബൈ എന്.ഐ.എ കോടതിയിലേക്ക് കൈമാറി. സര്‍ക്കാര് നോ ഒബ്ജക്ഷന് സര്‍ട്ടിഫിക്കറ്റ് നല്‍കാത്തതിനാല് കേസ് തുടരുന്നതില് കോടതിക്ക് അധികാരമില്ലെന്ന് സെഷന്‍സ് കോടതി വ്യക്തമാക്കുകയായിരുന്നു.\n2017 ഡിസംബര് 31നാണ് പൂനെ ഷാനിവാര്‍വാഡയില എല്‍ഗാര് പരിഷത്ത് കോണ്‍ക്ലേവ് ല് തീവ്രവവൈകാരികതയുള്ള പ്രസംഗം നടത്തിയെന്നും കൊറേഗാവ് ഭീമി യുദ്ധ സ്മാരകത്തില് പിറ്റേന്നുണ്ടായ കലാപത്തിനു പിന്നില് ഇതായിരുന്നുവെന്നുമാണ് കേസ്. മാവോയിസ്റ്റു പിന്തുണയോടെയാണ് കോണ്‍ക്ലേവ് നടന്നതെന്നാണ് പൂനെ പോലീസിന്റെ കണ്ടെത്തല്.\nകേസുമായി ബന്ധപ്പെട്ട് ഇടതു പ്രവര്‍ത്തകരായ സുധീര് ദവാലെ, റോണ വില്‍സണ്, സുരേന്ദ്ര ഗാഡ്‌ലിങ്, മഹേഷ് റൗട്ട്, ഷോമ സെന്, അരുണ് ഫെരെയ്‌റ, വെര്‍നണ് ഗോന്‍സാല്‍വസ്, സുധ ഭരദ്വാജ്, വരവര റാവു എന്നിവരെ മാവോയിസ്റ്റ് ബന്ധം ആരോപിച്ച് അറസ്റ്റുചെയ്തു. എല്‍ഗാര് പരിഷത്ത് കേസുമായില് എന്.ഐ.എ കേസെടുത്ത 11 പേരില് ഒമ്പതു പേരായ ഇവര് നിലവില് ജയിലിലാണ്.\nഈ കേസ് കഴിഞ്ഞ മാസമാണ് കേന്ദ്രസര്‍ക്കാര് പൂനെ പോലീസില് നിന്നും ദേശീയ അന്വേഷണ ഏജന്‍സിക്ക് കൈമാറിയത്. ഇതില് ശിവസേന-എന്.സി.പി-കോണ്‍ഗ്രസ് സര്‍ക്കാര് ശക്തമായ വിമര്‍ശനവും ഉന്നയിച്ചിരുന്നു.\nഅതേസമയം, കേസ് എന്.ഐ.എയ്ക്ക് കൈമാറുന്നതില് എതിര്‍പ്പ് പ്രകടിപ്പിക്കാത്ത സര്‍ക്കാര് നടപടിയില് എന്.സി.പി നേതാവ് ശരത് പവാര് അതൃപ്തി പ്രകടിപ്പിച്ചുവെന്നാണ് റിപ്പോര്‍ട്ട്. കേസ് ഏറ്റെടുക്കാനുള്ള കേന്ദ്ര സര്‍ക്കാര് നിര്‍ദേശം അനുചിതമാണ്. സംസ്ഥാന സര്‍ക്കാര് അതിന് അനുമതി നല്‍കിയത് അതിലും അനുചിതമാണെന്ന് പവാര് പ്രതികരിച്ചു.\nമഹാരാഷ്ട്ര വികാസ് അഘാഡി സര്‍ക്കാര് രൂപീകരിച്ച ശേഷം ഇതാദ്യമായാണ് മുഖ്യമന്ത്രി ഉദ്ധവ് താക്കറെയുടെ തീരുമാനത്തെ ശരത് പവാര് പരസ്യമായി വിമര്‍ശിക്കുന്നത്. ക്രമസമാധന പാലനം സംസ്ഥാന സര്‍ക്കാര് വിഷയമാണ്. സംസ്ഥാനത്തിന്റെ അവകാശങ്ങളുടെ കേന്ദ്രം കടന്നുകയറുന്നത് അനുചിതമാണ്. മഹാരാഷ്ട്ര സര്‍ക്കാര് അതിനെ പിന്തുണയ്ക്കുന്നത് അതിലും അനുചിതമാണ്. -പവാര് കോലാപൂരില് മാധ്യമങ്ങളോട് പറഞ്ഞു.


ഫ്രഞ്ച് സൗരഭ്യം പരത്തുന്ന റോക്ക് ബീച്ച് - Janayugom Online\nപോണ്ടിച്ചേരിയിലെ ചരിത്രമുറങ്ങുന്ന കടൽത്തീര മണ്ണിലൂടെ ഒരു യാത്രാനുഭവം\nരണ്ടു നൂറ്റാണ്ടുകൾക്ക് മുമ്പ് നടന്ന ഫ്രഞ്ച് വിപ്ലവമാണ് ലോകത്തിലെ സകല വിപ്ലവങ്ങളുടെയും മാതാവ്. ആധുനിക ലോക ചരിത്രത്തിന്റെ ഗതിതിരിച്ചു വിട്ട ആ വിപ്ലവത്തിന്റെ വിധിനിർണ്ണായകമായ ദിനമാണ് 1789 ജൂലൈ 14. അന്നാണ് ഗതികെട്ട ജനം ബാസ്റ്റിൽ കോട്ടയിലേക്ക് ഇരച്ചുകയറി ഫ്രാൻസിന്റെ രാജാധികാരത്തെ ചോദ്യം ചെയ്തത്. പ്രതിപുരുഷനായ ഗവർണറുടെ തലവെട്ടി കമ്പിൽ കുത്തി ലോകത്തിന്റെ നെറുകയിലേക്ക് മാർച്ചു ചെയ്തു പോയത്. ലോക ചരിത്രത്തിലെ ആ നിർണ്ണായക ദിനം. ഇപ്പോൾ ഫ്രാൻസിന്റെ ദേശീയ അവധി ദിനമാണ് അത്. ഫ്രാൻസ് ‘ബാസ്റ്റിൽ ദിനം’ ആചരിക്കുമ്പോൾ ഒരു ഇന്ത്യൻ കേന്ദ്ര ഭരണ പ്രദേശത്തിലെ ഒരു യുദ്ധ സ്മാരകത്തിലും ഔപചാരികമായ ചടങ്ങുകൾ അരങ്ങേറാറുണ്ട്. ഇന്ത്യയിലെ ഫ്രഞ്ച് അധീശത്വത്തിന്റെ തലസ്ഥാനമായിരുന്ന പോണ്ടിച്ചേരിയിലെ വൈറ്റ് ടൗണിൽ റോക്ക് ബീച്ചിലെ’ഫ്രഞ്ച് വാർ മെമ്മോറിയലി’ൽ.\nപോണ്ടിച്ചേരിയെ കുറിച്ചു ആലോചിക്കുമ്പോൾ മനസ്സിലേക്ക് ആദ്യം ഓർമ്മയിലെത്തുന്നത് എന്താണ്? ദില്ലി മനസ്സിലേക്ക് കടന്നു വരുന്നത് ഇന്ത്യാ ഗേറ്റിന്റെയും ചെങ്കോട്ടയുടെയും കുത്തബ്മിനാറിന്റെയുമൊക്കെ ദൃശ്യങ്ങളിലൂടെയാണ്. ആഗ്ര താജ്മഹലിന്റെ രൂപത്തിലാണ് വരുന്നത്. പോണ്ടിച്ചേരി നമ്മുടെ മനസ്സിലേക്ക് വരുന്നത് ഇത്തരം ഗംഭീര നിർമ്മിതികളുടെ പേരിലാണോ? അവിടെ നിന്നും മനസ്സിലേക്ക് വരുന്ന ഒരു ബ്രഹത്നിർമ്മിതി ‘ആറോവില്ലെ മാട്രിമന്ദിർ’ (ദി ഗ്ലോബ്) മാത്രമാണ്. എന്നാൽ അത് പോണ്ടിയുടെ പ്രധാന ഭാഗത്തു നിന്നും 14 കി.മീറ്റർ അകലെയുള്ള പോണ്ടിച്ചേരിയുടെയും തമിഴ്‌നാടിന്റെയും ഭാഗങ്ങളിൽ സമ്മിശ്രമായി കിടക്കുകയാണ്. തമിഴ്‌നാട്ടിൽ പലപല തുണ്ടുകളായി ചിതറിക്കിടക്കുന്ന ഒരു ഭൂപ്രദേശമാണ് പോണ്ടിച്ചേരിയെന്ന് നമുക്ക് ഇതിന്റെ ഭൂപടത്തിൽ നിന്നും മനസ്സിലാക്കാവുന്നതാണ്. അതായത് പോണ്ടിച്ചേരി സന്ദർശകൻ തെരുവുകളിൽ നിന്നും തെരുവുകളിലേക്ക് കയറുമ്പോൾ തമിഴ്‌നാടും പോണ്ടിച്ചേരിയും പലതവണ മുന്നിലേക്ക് വന്നെന്ന് വരാം. ‘ആറോവില്ലെ മാട്രിമന്ദിർ’ ഒരു പക്ഷേ പോണ്ടിച്ചേരിയുടെ ഐക്കോണിക്കായി തന്നെ നമുക്ക് കാണാവുന്നതാണ്. എന്നാൽ ഇതിനപ്പുറത്ത് പോണ്ടിച്ചേരി യഥാർത്ഥത്തിൽ എന്താണ്? ആകെക്കൂടി നോക്കിയാൽ ‘ഒരു ഒന്നി’ന്റെ പേരിലല്ല മറിച്ച് ഒത്തിരി ചെറിയ ചെറിയ കാഴ്ചകളുടെ. ഫ്രഞ്ച് അധിനിവേശ സംസ്കാരങ്ങളുടെ. ശാന്തമായ ആത്മീയ ജീവിതങ്ങളുടെ പേരിലാണ് പോണ്ടിച്ചേരി സന്ദർശകരുടെ മനസ്സിലേക്ക് ഇരച്ചു കയറുന്നത്.\nയാത്ര തിരുവനന്തപുരം നാഗർകോവിൽ തിരുനെൽവേലി തിരുമംഗലം.പിന്നെ തിരുച്ചിറപ്പള്ളി വില്ലുപുരം പോണ്ടിച്ചേരി. തിരുവനന്തപുരത്തു നിന്നും എൻ എച്ച് 44 ൽ കാവൽകിണർ കഴിഞ്ഞാൽ വില്ലുപുരം വരെ മേൽത്തരം നാലുവരി പാത തന്നെ. ഇതിൽ തിരുമംഗലത്തു നിന്നും എൻ എച്ച് 38 ൽ പ്രവേശിക്കുന്നതു വരെയുള്ള ദൂരം അത്ര ഭേദമല്ല. എങ്കിലും ഇത് കുറച്ചു ദൂരമേയുള്ളൂ. അതുകഴിഞ്ഞ് തൂത്തുക്കുടി ചെന്നൈ എൻ എച്ച് 38 ലേക്കാണ് പ്രവേശിക്കുന്നത്. ഇത് മികച്ച പാതയാണ്. ഈ പാതയിൽ വില്ലുപുരത്തു നിന്നുമാണ് പോണ്ടിയിലേക്ക് തിരിയേണ്ടത്. എൻ എച്ച് 38 ൽ വില്ലുപുരം പോണ്ടിച്ചേരി പാത തിരക്കുള്ളതും സമയംകൊല്ലുന്നതുമാണ്. തിരുവനന്തപുരത്തു നിന്നും വൺ സ്റ്റ്രെച്ച് ഡ്രൈവായിരുന്നു. 651 കി.മീറ്റർ യാത്ര. തിരുവനന്തപുരത്തു നിന്നും 11 മണിക്കൂർ 43 മിനൈറ്റ്ടുത്തു പോണ്ടിയിലെത്താൻ. ഹോട്ടലിൽ ചെക് ഇൻ ചെയ്തു. ചൂടുവെള്ളത്തിൽ ഒരു കുളി. ഒരു ചെറിയ ക്ഷീണം ബാക്കിയുണ്ട്. എങ്കിലും നെരെ വൈറ്റ് ടൗണിലെ റോക്ക്/പ്രൊമെനെയ്ഡ് ബീച്ചിലേക്ക് പോകാൻ തീരുമാനിച്ചു. രാത്രി ബീച്ച് എങ്ങനെയുണ്ടെന്ന് അറിയാമല്ലോ!\nസംസ്കാരം പൂത്തുലഞ്ഞ് പരിലസിക്കുന്ന റസ്റ്ററന്റുകൾ. ക്ലബ്ബുകൾ. ഇങ്ങനെ പോകുന്നു വൈറ്റ് ടൗണിലെ കാഴ്ചകളും അനുഭവങ്ങളും. ശരിക്കും പറഞ്ഞാൽ വൈറ്റ് ടൗണിലെ ഫ്രഞ്ച് സാംസ്കാരിക ചിഹ്നങ്ങളും അരബിന്ദോ സ്ഥാപനങ്ങളുടെ അപാരമായ ശാന്തതയുമൊക്കെ ചേരുന്നതാണ് പോണ്ടിച്ചേരി.\nഞങ്ങൾ റോക്ക് ബീച്ചിലേക്ക് തിരിച്ചു. മനോഹരമായ ചെറിയ വീഥികൾ. പാതയോരങ്ങളിലെ വർണ്ണ വിളക്കുകൾ കണ്ണുചിമ്മി ഞങ്ങളെ സ്വാഗതമോതുന്നു. ഞങ്ങൾ ബീച്ചിന്റെ തെക്ക് ഭാഗത്ത് കാർ പാർക്ക് ചെയ്തു ബീച്ചിലേക്ക് നടന്നു. വൃത്തിയുള്ളതും മനോഹരമായതുമായ വീഥികൾ. കേരളത്തിന്റെ ടൂറിസ്റ്റ് അധികാരികൾക്ക് പകർത്താനുള്ള പാഠങ്ങളാണ് ഇവ. അവിടെ ബീച്ച് 1.5 കി.മീറ്റർ നീളത്തിൽ നീണ്ടുകിടക്കുകയാണ്. ബീച്ചിൽ നിന്നും ഹോട്ടലിലേക്ക് മടങ്ങുമ്പോൾ മനസ്സ് നിറയെ 1673 മുതൽ അരങ്ങുവാണ പോണ്ടിയിലെ ഫ്രഞ്ചുകാരിയായിരുന്നു. അവർ കൊണ്ടാടിയ സുഖലോലുപതകളായിരുന്നു. ആ സുഖലോലുപതകൾക്ക് വേണ്ടി ജന്മവും ജീവനും മാനവും തുലച്ച പാവം ഇന്ത്യക്കാരുടെ ആർത്തനാദങ്ങളായിരുന്നു. ആറേഴ് തലമുറയിലെ ഇന്ത്യക്കാരുടെ വിലാപങ്ങൾ ഒഴുകുന്ന പോണ്ടിയുടെ തെരുവുകളിലൂടെ നീങ്ങുമ്പോൾ മനസ്സ് അടിവരയിട്ടു പറയുന്നു. രാജ്യത്തിന്റെ മൊത്തം സ്വാതന്ത്ര്യത്തിനായി ബലികൊടുത്ത ശുദ്ധാത്മക്കൾ ‘ഭീരുക്കളായ ആധുനികന്മാരാ’ൽ നിന്ദിക്കപ്പെടാനുള്ളവരല്ലെന്ന്!


മുരിങ്ങ ചില്ലറക്കാരനല്ല.....ലോകവിപണിയില് മുരിങ്ങയുടെ വാര്‍ഷികവില്‍പ്പന 27,000 കോടിയും കടന്ന്\nBy anju.13 Feb, 2019\nതെക്കേയിന്ത്യയിലെ പ്രത്യേകിച്ചും തമിഴ് നാട്ടിലെയും കേരളത്തിലെയും എല്ലാ വീടുകളിലും സുലഭമായി കണ്ടുവരുന്ന ഒന്നാണ് മുരിങ്ങ.മുക്കിലും മൂലയിലും തഴച്ച് വളര്‍ന്ന് നില്‍ക്കുന്ന മുരിങ്ങ ലോകവിപണി കീഴടക്കുന്നകാര്യം എത്രപേര്‍ക്കറിയാം? അതെ ആഗോളവിപണിയില് മുരിങ്ങ ഉത്പന്നങ്ങളുടെ വാര്‍ഷികവില്‍പ്പന 27,000 കോടി രൂപയിലേറെയാണ്.\nകേന്ദ്രസര്‍ക്കാരിനുകീഴിലുള്ള അഗ്രിക്കള്‍ച്ചറല് ആന്‍ഡ് പ്രോസസ്ഡ് ഫുഡ് പ്രൊഡക്ട്‌സ് എക്‌സ്‌പോര്‍ട്ട് ഡെവലപ്‌മെന്റ് അതോറിറ്റി പുറത്തുവിട്ട കണക്കാണിത്. വര്‍ഷംതോറും പത്തുശതമാനത്തോളം വില്‍പ്പന വര്‍ധിക്കുന്ന മുരിങ്ങക്ക് 2020 ഓടെ ആഗോളവിപണിയില് 47,250 കോടി രൂപ കടക്കും.\nമികച്ച ഔഷധമായും പോഷകങ്ങള് നിറഞ്ഞ 'സൂപ്പര്‍ഫുഡാ'യും യൂറോപ്പും അമേരിക്കയും മുരിങ്ങയെ സ്വീകരിച്ചതോടെയാണ് മുരിങ്ങ ഉത്പന്നങ്ങള്‍ക്ക് വിപണന സാധ്യതയേറിയത്. ലോകാരോഗ്യ സംഘടനയും യൂണിസെഫും മുരിങ്ങയെ സൂപ്പര്‍ഫുഡ് ആയി പ്രഖ്യാപിച്ചിട്ടുണ്ട്. ഓണ്‍ലൈന് വിപണിനോക്കിയാല് മുരിങ്ങയുടെ 'ഡിമാന്റ്' മനസ്സിലാക്കാം.\nഒരു കിലോഗ്രാം മുരിങ്ങയില ഉണക്കിപ്പൊടിച്ചതിന് 900 മുതല് 2000 രൂപവരെ വിലയുണ്ട്. അമേരിക്കയില് 30 ഡോളര് (2100 രൂപയിലേറെ) വരും. മുരിങ്ങാപ്പൊടിയുടെ 60 കാപ്‌സൂളിന് 700 രൂപയാണ് വില. മുരിങ്ങക്കുരു എണ്ണ ലിറ്ററിന് ഇന്ത്യയില് 3000 രൂപയാണെങ്കില് അമേരിക്കയില് നാല് ഔണ്‍സിന് 3500 രൂപയാണ്. മുരിങ്ങപ്പൂവില്‍നിന്നുള്ള തേനിന്, മുരിങ്ങ ധാരാളമുള്ള തമിഴ്‌നാട്ടില്‍ത്തന്നെ സാധാരണ തേനിനെക്കാള് കിലോയ്ക്ക് 200-ഉം 300-ഉം രൂപ കൂടുതലുണ്ട്. ഇംഗ്ലണ്ടില് ബാറുകളിലും മദ്യം കഴിക്കാനെത്തുന്നവര്‍ക്ക് കരള്‍രോഗത്തെ പ്രതിരോധിക്കാന് മുരിങ്ങയിലപ്പൊടി നല്‍കുന്നുണ്ട്.\nഫിലിപ്പീന്‍സ്, നൈജീരിയ, കെനിയ തുടങ്ങിയ രാജ്യങ്ങളില് മുരിങ്ങയുണ്ടെങ്കിലും മികച്ച മുരിങ്ങ ഇന്ത്യയിലേതാണ്. ലോകത്ത് ആവശ്യമായ മുരിങ്ങയുടെ 80 ശതമാനവും ഇവിടെ ഉത്പാദിപ്പിക്കുന്നു. 43,600 ഹെക്ടറില് 22 ലക്ഷം ടണ് മുരിങ്ങാക്കായാണ് രാജ്യത്ത് ഉത്പാദിപ്പിക്കുന്നത്. ഇല, പൂവ്, തേന് തുടങ്ങിയവ വേറെയും. കയറ്റുമതിയില് വര്‍ഷംതോറും 26 മുതല് 30 ശതമാനംവരെ വര്‍ധനയുമുണ്ട്. ചൈന, അമേരിക്ക, കാനഡ, ദക്ഷിണകൊറിയ, യൂറോപ്യന് രാജ്യങ്ങള് എന്നിവിടങ്ങളിലേക്കാണ് കയറ്റുമതി. തമിഴ്‌നാട്, ആന്ധ്ര, കര്‍ണാടക, ഒഡിഷ എന്നിവിടങ്ങളില് മുരിങ്ങ വാണിജ്യാടിസ്ഥാനത്തില് കൃഷിചെയ്യുന്നുണ്ടെങ്കിലും കേരളത്തില് ഇതിന്റെ സാധ്യത മനസ്സിലാക്കിയിട്ടില്ല.\n'സെന്റര് ഓഫ് എക്‌സലന്‍സ് ഇന് മുരിങ്ങ' എന്ന പേരില് കന്യാകുമാരിയിലാണ് കേന്ദ്രം ഒരുങ്ങുന്നത്. മുരിങ്ങാകൃഷി, മുരിങ്ങയില്‍നിന്നുള്ള വിവിധ ഉത്പന്നങ്ങളുണ്ടാക്കല്, ഗവേഷണം തുടങ്ങിയ കാര്യങ്ങള്‍ക്ക് ആശ്രയിക്കാവുന്ന കേന്ദ്രമാവും ഇതെന്ന് കേന്ദ്രത്തിന് നേതൃത്വം നല്‍കുന്ന ഡോ. പി. കമലാസനന്‍പിള്ള പറഞ്ഞു. മുരിങ്ങാകര്‍ഷകര്‍ക്ക് ആവശ്യമായ സഹായങ്ങള് നല്‍കും. ഏപ്രിലോടെ കേന്ദ്രം പൂര്‍ണമായി പ്രവര്‍ത്തനസജ്ജമാവും. ഇന്റര്‍നാഷണല് ഫണ്ട് ഫോര് അഗ്രിക്കള്‍ച്ചറല് ഡെവലപ്‌മെന്റ്, നബാര്‍ഡ്, ഏഷ്യന് ഡെവലപ്‌മെന്റ് ബാങ്ക് എന്നിവയുടെ സഹായത്തോടെ സ്റ്റെല്ലാ മേരീസ് എന്ന ട്രസ്റ്റാണ് കേന്ദ്രം ആരംഭിക്കുന്നത്.


Omicron spreading in maharashtra | seven more people diagnosed\nHomeNewsNationalമഹാരാഷ്ട്രയില് ഒമിക്രോണ് ഭീതിജനകമായി പടരുന്നു; ഏഴുപേര്‍ക്ക് കൂടി സ്ഥിരീകരിച്ചു\nDecember 5, 2021, 7:31 pm\nമുംബൈ: മഹാരാഷ്ട്രയില് (Maharashtra) ഏഴുപേര്‍ക്ക് കൂടി കോവിഡിന്റെ ഒമിക്രോണ് (omicron) വകഭേദം സ്ഥിരീകരിച്ചു. ഇതോടെ മഹാരാഷ്ട്രയില് അതിതീവ്ര വ്യാപന ശേഷിയുള്ള വൈറസ് ബാധിതരുടെ എണ്ണം എട്ട് ആയി. നാലുപേര് വിദേശത്തുനിന്ന് എത്തിയവരാണ്. അവരുമായി സമ്പര്‍ക്കത്തില് വന്നവരാണ് മറ്റ് മൂന്നു പേര്.\nഇവരില്6പേര് പിംപ്രി ചിന്‍ച്വാദില് നിന്നുള്ളവരാണ്. ഒരാള് പൂനെയിലാണ്. പിംപ്രി ചിന്‍ച്വാദില് രോഗം സ്ഥിരീകരിച്ചത് നൈജീരിയയില് നിന്നെത്തിയ മൂന്നുപേര്‍ക്കും അവരുമായി സമ്പര്‍ക്കം ഉണ്ടായ മൂന്നുപേര്‍ക്കുമാണ്. 45 വയസുള്ള ഇന്ത്യന് വംശജയായ നൈജീരിയന് പൗര, അവരുടെ പന്ത്രണ്ടും പതിനെട്ടും വയസ്സുള്ള രണ്ട് പെണ്‍മക്കള് എന്നിവര്‍ക്കാണ് ഒമിക്രോണ്. സഹോദരനെ കാണാന് വേണ്ടി നവംബര് 24 നാണ് എത്തിയത്. 45 വയസ്സുള്ള സഹോദരന് അദ്ദേഹത്തിന്റെ 7, ഒന്നര വയസ്സുള്ള രണ്ട് പെണ്‍മക്കള് എന്നിവര്‍ക്കും രോഗം സ്ഥിരീകരിച്ചു. സമ്പര്‍ക്കത്തില് ഉണ്ടായിരുന്ന 13 പേരുടെ സാമ്പിള് ആണ് പരിശോധിച്ചത്.\nപൂനെയില് രോഗം സ്ഥിരീകരിച്ചയാള് നവംബര് 18 മുതല് 25 വരെ ഫിന്‍ലന്റ് സന്ദര്‍ശിച്ചിരുന്നു. 29ന് ചെറിയ രോഗലക്ഷണങ്ങള് കണ്ടതോടെ സാമ്പിള് പരിശോധിക്കുകയായിരുന്നു. ഇപ്പോള് ആരോഗ്യനില തൃപ്തികരമാണ്. മഹാരാഷ്ട്രയിലെ താനെയില് ഒമിക്രോണ് സ്ഥിരീകരിച്ചയാള് വാക്‌സിനെടുത്തിരുന്നില്ല. എന്നാല്, ഇദ്ദേഹവുമായി സമ്പര്‍ക്കത്തില് വന്നവര്‍ക്കാര്‍ക്കും രോഗമില്ല.\nരാജ്യത്താകെ ഒമിക്രോണ് ബാധിതരുടെ എണ്ണം 12 ആയി. മൂന്ന് സംസ്ഥാനങ്ങള്‍ക്ക് പിന്നാലെ ഡ്ല്‍ഹിയിലും ഇന്ന് ഒമിക്രോണ് സ്ഥിരീകരിച്ചു. ടാന്‍സാനിയയില് നിന്നെത്തി ഡല്‍ഹി എല്‍എന്‍ജെപി ആശുപത്രിയില് നിരീക്ഷണത്തിലായിരുന്ന 37കാരനാണ് ഒമിക്രോണ് സ്ഥിരീകരിച്ചത്.\nബംഗളൂരുവില് ഡോക്ടര്‍ക്ക് ഒമിക്രോണ് ബാധിച്ച പശ്ചാത്തലത്തില് ആയിരത്തിലേറെ പേരെ നിരീക്ഷിക്കേണ്ടിവരുമെന്നാണ് സര്‍ക്കാര് കണക്കുകൂട്ടുന്നത്. ഗുജറാത്തില് ഒമിക്രോണ് ബാധിതനായ 72കാരന്റെ സമ്പര്‍ക്കപട്ടികയിലെ മുഴുവന് പേരെയും കണ്ടെത്താനായിട്ടില്ല. ബംഗളൂരുവിലെ പഞ്ചനക്ഷത്ര ഹോട്ടലില് നടന്ന വിദേശ മെഡിക്കല് കോണ്‍ഫറന്‍സില് നിന്ന് 46കാരനായ ഡോക്ടര്‍ക്ക് ഒമിക്രോണ് ബാധിച്ചെന്നാണ് നിഗമനം. സര്‍ക്കാരിനെ അറിയിക്കാതെ നടത്തിയ കോണ്‍ഫറന്‍സില് ദക്ഷിണാഫ്രിക്ക, സിംബാബ്വേ എന്നിവിടങ്ങളില് നിന്നുള്ളവര് പങ്കെടുത്തുിരുന്നു. കോണ്‍ഫറന്‍സില് പങ്കെടുത്തവര് മാളുകളും റസ്റ്റോറന്റുകളും സന്ദര്‍ശിച്ചിരുന്നു.\nPrevious articleസൗദി കിരീടാവകാശി എംബിഎസ് ഖത്തറിലേക്ക്; സുപ്രധാന വിഷയങ്ങള് ചര്‍ച്ചയാവും\nNext articleരണ്ടു കോടി വരെ വായ്പ്പ; പ്രവാസി ഭദ്രതാ പദ്ധതിക്ക് വന് പ്രതികരണം


MAHARAJAS: എന്തിനാണ് നിങ്ങൾ ഞങ്ങളെ കൊല്ലുന്നത്..?\nഎന്തിനാണ് നിങ്ങൾ ഞങ്ങളെ കൊല്ലുന്നത്..?\nമുല്ലപ്പെരിയാർ സമര സമിതി 1948 ദിനങ്ങൾ പിന്നിട്ട ദിവസം ഭൌമദിനമായിരുന്നു. മാസങ്ങൾക്കു മുമ്പ് ചാനൽ പടകളുടെയും പത്രമാധ്യമങ്ങളുടെയും തിക്കും തിരക്കുമായിരുന്നു ഇവിടെ. അണമുറിയാത്ത ജനപ്രവാഹം ജലപ്രവാഹത്തെ അതിശയിപ്പിക്കുമാറ് ഇവിടേക്കൊഴുകിയത് നാം കണ്ടു. രാഷ്ട്രീയ സമുദായ സാംസ്കാരിക മത ശക്തികൾ ആവേശഭരിതരായി മുല്ലപ്പെരിയാർ സമരോത്സവം കൊണ്ടാടി. വിപ്ലവ വീര്യം നുരഞ്ഞ് പതഞ്ഞ് നിറയുകയും കവിയുകയും ചെയ്തു.\nഎല്ലാം നല്ലത്. നല്ലത് മാത്രം.\nഇന്ന് അവിടെ പാവം ഉപ്പുതറ/ചപ്പാത്ത് നിവാസികളും നിരപ്പേലച്ചനും സാബുച്ചേട്ടനും മയിലപ്പനുമൊക്കെ മാത്രം. എല്ലാം പഴയതു പോലെ. “ഇന്ന് ഉപവാസമിരിക്കാൻ ആരും എത്തിയില്ലേ എന്ന ചോദ്യത്തിനു മുന്നിൽ മയിലപ്പൻ പേരപ്പൻ വന്നു നിന്നു. ആ പഴയ ചുവപ്പുമാല സഹപോരാളിയിൽ നിന്നും കഴുത്തിലേക്ക് ഏറ്റുവാങ്ങി പേരപ്പൻ ഉപവാസമിരിക്കുന്നു. “ഈയാഴ്ച നടപടി ഉണ്ടാവും തീർച. ഉന്നതാധികാര സമിതി ഇന്ന് റിപ്പോർട് സമർപ്പിക്കും. പുതിയ ഡാമിനും പുതിയ കരാറിനുവേണ്ടിയുള്ള പരാമർശവും അതിലുണ്ടാവും തീർച“-സമരപ്പന്തലിലെ വായു പോലും മന്ത്രിക്കുന്നത് കേട്ടൂ. മയിലപ്പൻ ചേട്ടൻ തന്റെ കപ്പ വില്പന തിർക്കിട്ട് തീർത് പന്തലിലേക്കെത്തുന്നതുവരെ അവിടെ ഇരുന്ന ടാക്സിക്കാരൻ ചേട്ടൻ “ഞാനൊന്ന് ഓട്ടം പോയിട്ട് വരാം” എന്ന് പറഞ്ഞ് ജീപ്പുമായി പോയി. നിരപ്പേലച്ചൻ കുർബാനയും സഭയിലെ അത്യാവശങ്ങളും നിർവഹിച്ച് ഉടനെയെത്തും എന്ന് പറഞ്ഞു. അന്ന് സമര സമിതി ഇൻ-ചാർജായിരുന്ന് ജോൺസൻ കൂട്ടുകാരന്റെ അപകടമരണവാർത്തയറിഞ്ഞ് മറ്റൊരു സുഹൃത്തിനെ ഫോണിൽ വിളിച്ച് തിരക്കുന്നു.”മരിച്ച് അല്ലെ. പാവം. എവിടെയാ ഇപ്പൊ..ഞങ്ങൾ ഇവിടെ എന്തെങ്കിലും ഒരുക്കേണ്ടതുണ്ടോ..?”\nഞാൻ ആ പന്തലിലിരുന്ന് ഇങ്ങനെ ആലോചിച്ചു. 2007-ൽ സമരസമിതി എങ്ങനെ ആയിർന്നോ അതേ അവസ്തയിൽ തന്നെ ഇന്നും. നാമൊക്കെ കുറെ ഒച്ചപ്പാടുകളും ഫേസ്ബുക് വിപ്ലവവും തമിഴ്നാടിനെ തെറിവിളിക്കലും മെഴുകുതിരി പ്രാർഥനയുമൊക്കെ നടത്തി സമരപോരാളികളാണെന്ന് ഊറ്റം കൊള്ളുകയായിരുന്നില്ലേ. ഓഫീസിലും വീട്ടിലും ഒക്കെയിരുന്ന്. നമ്മെക്കൊണ്ടാവുന്നത് നാം ചെയ്തു എന്ന് മനസ്സിനെ ആശ്വസിപ്പിക്കാം. നല്ലത്. പക്ഷെ ഇവിടെ ഈ പാവം ജനങ്ങൾക്ക് സമരം ആത്മാവിന്റെ ഭാഗമാണ്. “ഭാഗമല്ല” ആത്മാവ് തന്നെയാണ്. നിത്യച്ചെലവ് നിർവഹിക്കാൻ പാടുപെടുന്ന ഈ സാധാരണക്കാർ അവരുടെ ഒരു ദിനത്തിന്റെ നല്ലൊരു ഭാഗം ഈ സമരസമിതിയോടൊത്ത് ചിലവഴിക്കുന്നു. ആർക്ക് വേണ്ടി.. അവർക്കു മാത്രമല്ല എനിക്കും നിങ്ങൾകും ഓരോ കേരളീയനും വേണ്ടി.\nലജ്ജിക്കേണ്ടതുണ്ട് നാം. ഫേസ്ബുക് വിപ്ലവം നമ്മെപ്പോലെ അനേകർക്ക് ഈ മുല്ലപെരിയാർ വിഷയത്തെപ്പറ്റി സാമാന്യമായ അവബോധം ജനിപ്പിക്കാൻ ഇടയാക്കി എന്ന വസ്തുത പറയാതെ വയ്യ. അതിന് ഇതിനേക്കാൾ നല്ല വഴി മറ്റൊന്നില്ല താനും. പക്ഷെ മുല്ലപ്പെരിയാർ സമരത്തിന്റെ ആത്യന്തികമായ ലക്ഷ്യപ്രാപ്തിക്ക് അത് എത്രത്തോളം ഉതകുന്ന് എന്ന് ഒന്ന് ചിന്തിക്കുന്നത് നല്ലത്.\nസമര സമിതിയുടെ ഈ ചിത്രത്തിലേക്ക് ഒന്നുകൂടി നോക്കുക. അവിടെ ഒഴിഞ്ഞ കസേരകളിലെ ശൂന്യതയിൽ സമരസമിതിയിലെ ഇടുക്കിക്കാരുടെ വിയർപും നെടുവീർപും നിറയുന്നുണ്ട്. അവരിപ്പോളെത്തും. അന്നത്തെ അന്നത്തിനുള്ള വക കണ്ടെത്തിയിട്ട്. പക്ഷെ ആ കസേരകളിൽ നിറയുന്ന ഒരു വലിയ ക്യാവിറ്റി ഉണ്ട്. നികത്താനാകുന്ന ഒരു ശുന്യത. അത് നമ്മളാണ്. നമ്മളാണ് അവിടെ ഉണ്ടാകേണ്ടിയിരുന്നത്. നാമാണ് ആ മുദ്രാവാക്യങ്ങൾ ഏറ്റുപാടേണ്ടിയിരുന്നത്.\nഈ പന്തലിലെ വായു എന്നോട് ഒന്നു കൂടി സൂചിപ്പിച്ചു.\n“പത്രങ്ങളും ചാനലുകളും ഇവിടെ നിറഞ്ഞിരുന്നത് മുല്ല്ല്ലപ്പെരിയാർ വിപ്ലവം ജനങ്ങളിലേക്കെത്തിക്കാനായിരുന്നില്ല. മറിച്ച് അവിടെ ഉപവാസമനുഷ്ടിക്കാനെത്തിയ രാഷ്ട്രീയ ശക്തികളൂടെ ആരോഗ്യനിലയെക്കുറിച്ചുള്ള അപ്ഡേറ്റ് നൽകാനായിരുന്നുവെന്ന്. ഇത്ര വലിയ സ്കൂപ് എവിടെക്കിട്ടൂം..? ലൈവായിരുന്നില്ലെ പരിപാടി. “ നല്ലത്. എല്ലാം നല്ലത്\nഒരു ചെറുകാറ്റ് വന്ന് മന്ത്രിച്ചു.\n“കൂറച്ച് മാസങ്ങൾക്ക് മുൻപ് എനിക്ക് വിയർപ്പിന്റെ ഗന്ധമായിരുന്നു. ജനസാഗരത്തിന്റെ വിയർപ്പിന്റെ ഗന്ധം. പക്ഷെ അതിനു വിപ്ലവച്ചുവയായിരുന്നില്ല. ഇതേ ചാനലുകളിലും പത്രത്തിൽ വരാവുന്ന ഒരു ഫോട്ടോയിലും പതിയാവുന്ന സ്വന്തം ചിത്രത്തിന്റെ വിപ്ലവ സാധ്യതയെക്കുറിച്ചുള്ള ചിന്തയും, കൂത്ത് കാണാനുള്ള ജിജ്ഞാസയും സമുദായ നേതാക്കന്മാരുടെ കല്ലെപ്പിളർക്കുന്ന കല്പനയുടെ ചൂടുമായിരുന്നു.” നല്ലത് അതും നല്ലത്.\nപഴയത് പഴയത് തന്നെ. ഇപ്പൊ എന്താണവസ്ത...? ഞാൻ ചോദിച്ചു.\nമറുപടി തന്നത് അപ്രതീക്ഷിതമായി എത്തിയ വേനൽമഴ.\n“ കണ്ടില്ലേ നീ.. കാത്തിരുപ്പ്. അനന്തമായ കാത്തിരിപ്പ്. പുതിയ ഡാമിനും പുതിയ കരാറിനും വേണ്ടി ഈ ജനങ്ങളുടെ ജീവനും സ്വത്തിനും ഇതര ജില്ലകളിലെ3മില്യൺ ജനങ്ങളുടെ സംരക്ഷണത്തിനും സാമ്പത്തിക സുരക്ഷിതത്വത്തിനും കേർളത്തിലെ ആകമാനം ജനങ്ങളൂടെ ഊർജ ആരോഗ്യ സംരക്ഷണത്തിനും വേണ്ടിയുള്ള നിർണായക ശുപാർശകൾ അടങ്ങിയ റിപോർട് ഉന്നതാതികാര സമിതി സമർപ്പിക്കുക്കയാണ് നാളെ. അതിലെ ഉചിതമായ ശുപാർശകൾക്ക് മേൽ സുപ്രീം കോടതി അതീവ പ്രാധാന്യമുള്ള തീരുമാനങ്ങളെടുക്കുന്നത് കാണുവാനുള്ള കാത്തിരിപ്പ്. ഈ പാവം ജനങ്ങളെ അവർ കൈവെടിയാതിരിക്കണെ എന്ന് ഞാനും പ്രാർഥിക്കട്ടെ കൂട്ടൂകാരാ.”\nആശ്വാസത്തോടെ എന്നാൽ അതിലേറെ വേദനയുടെ നെരിപ്പോടും നെഞ്ചിലേറ്റി സമരസമിതി വിട്ട് പുറത്തേക്കിറങ്ങിയ അവധൂതന്റെ മുന്നിൽ ഒരു വെള്ളിടി വെട്ടി. ഓടി പന്തലിനുള്ളിലേക്ക് കയറിയപ്പോൾ ഇടിമിന്നലിന്റെ ശബ്ദം ചെവിയിൽ പൊട്ടിച്ചിതറി.\n“മുല്ലപ്പെരിയാർ അണക്കെട്ടിനു ബലക്ഷയമില്ല. എന്നാൽ ആവശ്യമെങ്കിൽ പുതിയ ഡാം നിർമിക്കാവുന്നതുമാണ്” എന്ന് ഉന്നതാധികാരസമിതിയുടെ റിപ്പോർടിൽ പരാമർശമുണ്ടത്രെ.\nഒരു നിമിഷം പിന്നെ അവിടെ നിന്നില്ല. നേരെ വേനൽ മഴയിലേക്കിറങ്ങി. ഘോരമായ ഇടിമിന്നലോ മേഘനാദമോ കാറ്റോ മഴത്തുള്ളികളോ പറയുന്നത് എനിക്ക് കേൾക്കണമെന്നില്ലായിരുന്നു. അതിനും മുകളിൽ ഒരായിരും നിലവിളികൾ ഉയർന്ന് വരുന്നുണ്ടായിരുന്നു മനസ്സിന്റെ ഉള്ളിൽ നിന്ന്. “ എന്തിനാണ് നിങ്ങൾ ഞങ്ങളെ (കൊല്ലാതെ) കൊല്ലുന്നത്..?“\nപോസ്റ്റ് ചെയ്തത് Geo Christi Eapen ല് 11:55 PM\nSumeshVasu 2012, ഏപ്രിൽ 27 12:56 AM\nഅത് മീഡിയാസിനുള്ള ഒരു സെക്സി സബ്ജെക്ട് മാത്രമായിരുന്നു. അതിലവര് കണ്ടത് തമിഴനും മലയാളിയും തമ്മിലടിച്ചാല് ഉണ്ടാവുന്ന ന്യൂസുകളുടെ അപാര സാധ്യതകളും!!!\nമുല്ലപ്പെരിയാര് സമരം വിജയിക്കട്ടെ... നല്ല കുറിപ്പ്\nGeo Christi Eapen 2012, ഏപ്രിൽ 27 1:08 AM\nപ്രിയ സുമേഷ് ജി. മീഡിയകൾക്ക് മാത്രമല്ല, പോളിറ്റികൾ ബീസ്റ്റുകൾക്കും ഇതൊരു പിടിവള്ളിയായി. അവർ വളരെ സമർഥമയി അതുപയോഗിച്ചു തലയൂരി. എന്ത് തന്നെയായാലും ഭീതിയും വേദനയും ഇവിടെ വീണ്ടും ബാക്കിയാവുന്നു. മീഡിയകളുടെ പന്നത്തരത്തെയും പരസ്യമായി ചീത്തവിളിക്കേണ്ട സമയം കഴിഞ്ഞു.\ngk 2012, ഏപ്രിൽ 27 10:32 AM\nഅവധൂതൻ 2012, ഏപ്രിൽ 29 1:43 AM\nമുഹമ്മദ് ഷാജി 2012, ഏപ്രിൽ 28 8:03 PM\nഎല്ലാവരും ഇട്ടേച്ചുപോയ മുല്ലപ്പെരിയാര് സമരത്തെ വീണ്ടും ഓര്‍മ്മിപ്പിച്ചതിനു ആദ്യം നന്ദി പറയട്ടെ.. നല്ല പോസ്റ്റ്\nഅവധൂതൻ 2012, ഏപ്രിൽ 29 2:23 AM\nപ്രിയ മുഹമ്മദ്ജി. മുല്ലപ്പെരിയാർ പ്രശ്നവും ക്യാമ്പെയ്നും ഒച്ചപ്പാടുകളുമെല്ലാം പുതുമഴയിലെ തകര പോലെയും കാലവർഷത്തിലെ കൂണുപോലെയും മാറുന്നതാണ് നമ്മൾ കാണുന്നത്. പക്ഷെ മനസ്സിൽ ഭീതി ഉറഞ്ഞ് കിടക്കുമ്പോൾ നമുക്ക് പ്രവർത്തിക്കാതിരിക്കാനും എഴുതാതിരിക്കാനും ആവില്ല. നന്ദി\nജോസെലെറ്റ് എം ജോസഫ് 2012, ഏപ്രിൽ 28 10:13 PM\nഎന്ത് ചെയാന് സുഹൃത്തേ......\nമിന്നിത്തെളിയുന്ന ക്യാമറ ഫ്ലാഷുകള്‍ക്കും വീഡിയോയ്ക്കും മുന്നില് മാത്രമേ ദേശസ്നേഹവും ആവലാതിയും പ്രകടിപ്പിക്കാന് ആളുള്ളൂ, ഒരു അണ്ണാ ഹസാര പത്രങ്ങളില് നിറഞ്ഞപ്പോലാണ് നാം ഇഷോം ഷര്‍മിള എന്ന പെണ്‍കുട്ടി വര്‍ഷങ്ങളായി നടത്തുന്ന ഏകാന്ത ഉപവാസ സമരത്തെ ആരോ ഉയര്‍ത്തിക്കാട്ടിയവഴി കേട്ടത്.\nനാടിനോടുള്ള, ഇന്ത്യയോടുള്ള സ്നേഹം ഏറ്റവും കുറവുള്ള ആളുകളുള്ള സംസ്ഥാനമാണ് കേരളം എന്ന് ഞാന് പറയും!!!\nഅവധൂതൻ 2012, ഏപ്രിൽ 29 2:27 AM\nപരിപൂർണമായി യോജിക്കുന്നു ജോസലറ്റ് ജീ താങ്കളുടെ അഭിപ്രായ്ത്തോട്. ഏതൊരു വികാരവും വിചാരവും നൈമിഷികം മാത്രമാണ് മലയാളികൾക്ക്. ലൈം ലൈറ്റിൽ നിൽക്കാനുള്ള ആവേശവും അതിനുമുന്നിൾ സമർത്ഥമായ നാടകവും നടത്താൻ മുന്നിലുണ്ടാകുകയും ചെയ്യും. അവനവനു ചെയ്യാനുള്ളത് എങ്കിലും ചെയ്യാം എന്ന ഒരു ഉദ്ദേശ്യം മാത്രമാണ് ആവധൂതന്റെ മുന്നിലുള്ളത്. മനപ്രയാസമെങ്കിലും മാറുമല്ലോ\nഭൂചലന വേളയിൽ നിങ്ങളുടെ ജീവരക്ഷക്ക് 16 പ്രവർത്തന പദ...


Controversy on K C Abu's statement | മന്ത്രി തടഞ്ഞത് ബിജി മോൾ ആസ്വദിച്ചു; ജമീല കടിക്കേണ്ടി ഇരുന്നത് കരിമ്പ് ശരീരമുള്ള ബഷീറിനെ; വിവാദ പ്രസ്താവന വിനയായപ്പോൾ മാപ്പു പറഞ്ഞു തടി രക്ഷിക്കാൻ കെ സി അബുവിന്റെ ശ്രമം; അബുവിനെ തള്ളി സുധീരനും ഷിബു ബേബിജോണും; കോഴിക്കോട് ഡിസിസി പ്രസിഡന്റിനെ അറസ്റ്റ് ചെയ്യണമെന്ന് സിപിഐ(എം) - MarunadanMalayali.com\nMarch 20, 2015 | 06:58 PM IST | Permalink\nകോഴിക്കോട്: ബജറ്റ് അവതരണ ദിനം നിയമസഭയിൽ നടന്ന സംഭവങ്ങളിൽ സ്ത്രീ പീഡന ആരോപണം ഉന്നയിച്ച പ്രതിപക്ഷത്തെ വനിതാ എംഎൽഎമാരെ പരിഹസിച്ച് കോഴിക്കോട് ഡിസിസി പ്രസിഡന്റ് കെ സി അബു രംഗത്ത്. എംഎൽഎമാരായ ജമീലാ പ്രകാശത്തെയും ബിജി മോളേയും കളിയാക്കിയാണ് അബുവന്റെ പ്രതികരണം വന്നത്.\nഎന്നാൽ, അബുവിന്റെ പരാമർശത്തിൽ വിവിധ കോണുകളിൽ നിന്ന് വ്യാപക പ്രതിഷേധം ഉയർന്നതിനെ തുടർന്ന് മാപ്പു പറഞ്ഞു തടിയൂരാനാണ് കെ സി അബുവിന്റെ ശ്രമം. പരാമർശം നിരുപാധികം പിൻവലിച്ച് മാപ്പു പറയുന്നതായി കെ സി അബു പത്രക്കുറിപ്പിറക്കി.\nശിവദാസൻ നായർ ശരിക്കും ജമീലാ പ്രകാശത്തെ ലൈംഗിക താത്പര്യത്തോടെ സ്പർശിച്ചോ? കെപി മോഹനന്റെ ഇടയിൽ നായർ മനഃപൂർവ്വം ഇടയൊരുക്കിയത് എന്തിന്? വിവാദ രംഗത്തിന്റെ ഫോട്ടോ ഡിജിറ്റൽ സ്‌ക്രീനിൽ കാണിച്ച് ഓരോ രംഗവും വിശദമാക്കി പീഡനം അവതരിപ്പിച്ച് വനിതാ എംഎൽഎ\nജമീലയെ പീഡിപ്പിച്ചെന്നത് ഉദിക്കാത്ത പ്രശ്‌നം; വിഡിയോയിൽ തെളിവുമില്ല; ബജറ്റ് ദിനത്തിൽ സഭയ്ക്കുള്ളിൽ അരുതാത്തതൊന്നും നടന്നില്ലെന്ന് വിവരാവകാശ രേഖ; ദൃശ്യങ്ങൾ പുറത്ത് വരാതിരിക്കാൻ കള്ളക്കളിയും; നിയമസഭാ സെക്രട്ടറിയേറ്റിന്റെ മറുപടിയിൽ നിറയുന്നത് അവ്യക്തത മാത്രം\nഅബുവിന്റെ പരാമർശങ്ങളിൽ പ്രതിഷേധിച്ച് കോൺഗ്രസ് നേതൃത്വം തന്നെ രംഗത്തെത്തിയിരുന്നു. വനിതകളെ അപമാനിക്കുന്ന തരത്തിൽ പ്രസ്താവന നടത്തിയ കെ സി അബു മാപ്പു പറയണമെന്ന് കെപിസിസി പ്രസിഡന്റ് വി എം സുധീരൻ ആവശ്യപ്പെട്ടു. മാപ്പു പറഞ്ഞില്ലെങ്കിൽ അബു അച്ചടക്ക നടപടി നേരിടേണ്ടി വരുമെന്നും സുധീരൻ വാർത്താസമ്മേളനത്തിൽ പറഞ്ഞു.\nവനിതകളെ അപമാനിച്ച അബുവിനെ അറസ്റ്റ് ചെയ്ത് ജയിലിലടയ്ക്കണമെന്ന് സിപിഎമ്മും ആവശ്യപ്പെട്ടു. വനിതാ എംഎൽഎമാരെ അബു കളിയാക്കുകയായിരുന്നുവെന്നാണ് പ്രതിപക്ഷ നിലപാട്. അതുകൊണ്ട് തന്നെ അബുവിനെതിരെയും പ്രതിഷേധം ശക്തമാകാൻ സിപിഐ(എം) തീരുമാനിച്ചു. അബുവിന്റെ ഓഫീസിലേക്ക് എഐവൈഎഫ് നടത്തിയ മാർച്ച് സംഘർഷത്തിനും ഇടയാക്കി.\nനിയമസഭയിൽ മന്ത്രി ഷിബു ബേബി ജോൺ തടയുമ്പോൾ അത് ബിജി മോൾ ആസ്വദിക്കുകയായിരുന്നുവെന്നാണ് അബു പറഞ്ഞത്. അതിൽ അവർ പരാതിപ്പെടാൻ ഇടയില്ല. ബിജിമോൾക്കതിൽ എതിർപ്പില്ലെന്ന് മുഖഭാവത്തിൽ നിന്നറിയാം. ബിജിമോളെ ഒതുക്കാൻ എവിടെ പിടിക്കണമെന്ന് ഷിബുവിനറിയാമെന്നും അബു പരിഹസിച്ചു. വനിത എംഎൽഎമാർക്ക് അവരവരുടെ സീറ്റിൽ ഇരുന്നാൽ മതിയായിരുന്നില്ലെ. എന്തിനാണ് മാണിയെ തടയാൻ വനിതാ എംഎൽഎമാരെ നിയോഗിച്ചതെന്നും അബു ചോദിക്കുന്നുണ്ട്.\nഎന്തിനാണ് ശിവദാസൻ നായരെ ജമീലാ പ്രകാശം കടിച്ചത്. ഇത്തരം സമയങ്ങളിൽ സ്ത്രീകൾക്കുണ്ടാകേണ്ട പരിഭ്രമമോ പേടിയോ ബിജിമോൾക്കുണ്ടായിരുന്നില്ല. രാഷ്ട്രീയ പ്രേരിതമായാണ് പരാതികളെന്നും കെ.സി അബു പറഞ്ഞു. കോഴിക്കോട് നടന്ന വാർത്താ സമ്മേളനത്തിലാണ് ബിജിമോളെ അധിഷേപിക്കുന്ന തരത്തിലുള്ള ഈ പരാമർശമുണ്ടായത്.\nജമീല പ്രകാശം ശിവദാസൻനായരെ കടിക്കുന്നതിനു പകരം കരിമ്പു ശരീരമുള്ള പി.കെ ബഷീറിനെ കടിച്ചാൽ പോരാരുന്നോ എന്നും കെ.സി അബു ചോദിച്ചു. മുഖ്യമന്ത്രി ഉമ്മൻ ചാണ്ടിയുടെ വിശ്വസ്തരിൽ പ്രധാനിയാണ് അബു.\nഅതിനിടെ അബുവിന് മറുപടിയുമായി മന്ത്രി ഷിബു ബേബിജോണും രംഗത്ത് എത്തി. ദൗർഭാഗ്യകരമായ പ്രസ്താവനയാണ് അത്. ദുഷ്ടന് ദുഷ്ടവിചാരം കള്ളന് കള്ള വിചാരമെന്നായിരുന്നു ഷിബു ബേബി ജോണിന്റെ പ്രതികരണം. സ്ത്രീത്വത്തെ അപമാനിച്ചതിന് കെ സി അബുവിനെ അറസ്റ്റ് ചെയ്യണമെന്ന് കെ കെ ലതിക എംഎൽഎ ആവശ്യപ്പെട്ടു. കെ സി അബുവിനെതിരെ സോണിയ ഗാന്ധിക്ക് പരാതി നൽകുമെന്നും ലതിക പറഞ്ഞു. കെ സി അബുവിനെ ഉടനെ അറസ്റ്റ് ചെയ്യണമെന്നും പ്രസ്താവനയ്ക്ക് എതിരെ കേസ് കൊടുക്കുമെന്നും വി എസ് സുനിൽകുമാർ എംഎൽഎ പറഞ്ഞു.\nകെ സി അബുവിനെതിരെ മുഖ്യമന്ത്രി ഉമ്മൻ ചാണ്ടിയും രംഗത്തെത്തി. അബുവിന്റെ പ്രസ്താവന കോൺഗ്രസിന് യോജിച്ചതല്ലെന്ന് മുഖ്യമന്ത്രി പ്രതികരിച്ചു. ഇത്തരത്തിലുള്ള അഭിപ്രായപ്രകടനങ്ങളിൽ കോൺഗ്രസ് നേതാക്കൾ സംയമനം പാലിക്കണമെന്നും അദ്ദേഹം പറഞ്ഞു.\nവനിത എംഎൽഎമാരെ അപമാനിക്കുന്ന തരത്തിൽ പ്രസ്താവന നടത്തിയ എം എ വാഹിദ് എംഎൽഎയ്‌ക്കെതിരെയും കോഴിക്കോട് ഡിസിസി പ്രസിഡന്റ് കെ സി അബുവിനെതിരെയും ക്രിമിനൽ കേസെടുക്കണമെന്ന് സിപിഐ(എം) സംസ്ഥാന സെക്രട്ടറി കോടിയേരി ബാലകൃഷ്ണൻ ആവശ്യപ്പെട്ടു. വനിത എംഎൽഎമാർക്ക് പ്രവർത്തിക്കാനാവാത്ത സാഹചര്യമാണ് നിലവിലുള്ളത്. പ്രശ്‌നത്തെ നിയമപരമായും രാഷ്ട്രീയമായും നേരിടുമെന്നും കോടിയേരി പറഞ്ഞു.\nകെ സി അബുവിനെ അറസ്റ്റ് ചെയ്യണമെന്ന് സിപിഐ എം കോഴിക്കോട് ജില്ല സെക്രട്ടറി പി മോഹനൻ ആവശ്യപ്പെട്ടു. അബു മ്ലേച്ഛമായ രീതിയിൽ സ്ത്രീത്വത്തെ അപമാനിച്ചുവെന്ന് സിപിഐ(എം) വിശദീകരിച്ചു. പ്രതിഷേധം ശക്തമാക്കുമെന്നും പറഞ്ഞു. അതിനിടെ ഡിസിസി ഓഫീസിലേക്ക് എഐവൈഎഫ് നടത്തിയ മാർച്ച് അക്രമാസക്തമായി. അബുവിന്റെ പ്രസ്താവന പുറത്ത് വന്ന മണിക്കൂറുകൾക്ക് അകമായിരുന്നു പ്രതിഷേധം.\nകോഴിക്കോട് ഡിസിസി പ്രസിഡന്റ് കെ സി അബുവിന്റെ പ്രസ്താവനയ്‌ക്കെതിരെ കെപിസിസി ജനറൽ സെക്രട്ടറി ലതിക സുഭാഷും രംഗത്തെത്തി. വനിത എംഎൽഎമാരെ അപമാനിക്കുന്ന പ്രസ്താവന പിൻവലിച്ചു മാപ്പു പറയാൻ അബു തയാറാകണമെന്നു ലതിക ആവശ്യപ്പെട്ടു. സ്ത്രീത്വത്തെ അപമാനിക്കുന്ന പ്രസ്താവനയാണ് അബു നടത്തിയതെന്നും ലതിക കുറ്റപ്പെടുത്തി.\nകെ സി അബുവിനെ കൂടാതെ എം എ വാഹിദ് എംഎൽഎയും വനിതാ എംഎൽഎമാരെ അധിക്ഷേപിച്ചിരുന്നു. ബിജിമോൾ ഐരാവതത്തെ പോലെ ഇരച്ചു വരികയായിരുന്നു എന്നായിരുന്നു വാഹിദിന്റെ പരാമർശം. ആ ഐരാവതത്തെ ഒതുക്കൻ വേണ്ടത് മാത്രമെ ഷിബു ചെയ്തിട്ടുള്ളൂ എന്നായിരുന്നു വാഹിദിന്റെ പ്രസംഗം.\nസാധാരണ സ്ത്രീകൾക്കുണ്ടാകുന്ന പരിഭ്രമവും പേടിയുമൊന്നും ബിജിമോൾക്ക് ഉണ്ടായിരുന്നില്ലെന്നതാണ് അബു തന്റെ പ്രസ്താവനയ്ക്ക് ന്യായീകരണമായി പറഞ്ഞത്. ഷിബുവിനെതിരെ ബിജിമോൾ നൽകിയ പരാതി രാഷ്ട്രീയപ്രേരിതമാണെന്നും കോഴിക്കോട് നടന്ന വാർത്താസമ്മേളനത്തിൽ അബു പറഞ്ഞിരുന്നു.\nഅതിനിടെ മന്ത്രി ഷിബു ബേബിജോണിനും കെസി അബുവിനുമെതിരെ ബിജിമോൾ ഡിജിപിക്ക് രേഖാമൂലം പരാതി കൈമാറി. ലൈംഗികാതിക്രമണത്തിന് ഷിബുവിനെതിരെ കേസെടുക്കണം. മന്ത്രിയുടേത് ലൈംഗിക ഉദ്ദേശത്തോട് കൂടിയുള്ളതാണെന്ന് അബുവിന്റെ പ്രസ്താവനയിലൂടെ വ്യക്തമായതായും പരാതിയിൽ പറയുന്നു. എം എ വാഹിദിനെതിരെയും നടപടി എടുക്കണമെന്നും ആവശ്യമുണ്ട്.


ഐപിഎൽ 2020: ഓപ്പോയുമായി കരാര്, ധോണിക്ക് എതിരെ രോഷം | Metro Journal Online\n14 മാസത്തെ ഇടവേളയ്ക്ക് ശേഷം ക്രിക്കറ്റില് എംഎസ് ധോണി തിരിച്ചെത്തുന്നു. കഴിഞ്ഞവര്‍ഷത്തെ ലോകകപ്പ് തോല്‍വിക്ക് ശേഷം പാഡഴിച്ചതാണ് ധോണി. ശേഷം താരം ക്രിക്കറ്റില് തിരിച്ചെത്തുന്നത് ഇതാദ്യം. രാജ്യാന്തര ക്രിക്കറ്റില് നിന്ന് വിരമിച്ച സ്ഥിതിക്ക് ഐപിഎല്ലിലും ധോണി ഏറെക്കാലമുണ്ടാകില്ലെന്ന അഭ്യൂഹങ്ങള് ഇപ്പോള് ശക്തം. എന്തായാലും പുതിയ ഐപിഎല് സീസണിലെ മുഖ്യാകര്‍ഷണമായി ധോണി മാറിക്കഴിഞ്ഞു.\nശനിയാഴ്ച്ച മുംബൈ ഇന്ത്യന്‍സിനെതിരെ ധോണിയുടെ ചെന്നൈപ്പട മാറ്റുരയ്ക്കും. എന്നാല് ഇതിനിടെ ധോണിയുടെ പുതിയ സ്‌പോണ്‍സര്‍ഷിപ്പ് വാര്‍ത്ത ആരാധകരില് ഒരുവിഭാഗത്തെ ചൊടിപ്പിക്കുന്നുണ്ട്. ചൈനീസ് സ്മാര്‍ട്‌ഫോണ് നിര്‍മ്മാതാക്കളായ ഓപ്പോയുമായി ധോണി പരസ്യകരാര് ഒപ്പിട്ടതാണ് സംഭവം.\nനേരത്തെ, ഇന്തോ-ചൈന അതിര്‍ത്തിത്തര്‍ക്കവും തുടര്‍ന്നുണ്ടായ ജനങ്ങളുടെ പ്രതിഷേധവും കാരണം ചൈനീസ് സ്മാര്‍ട്‌ഫോണ് കമ്പനിയായ വിവോയ്ക്ക് ഐപിഎല്ലിന്റെ സ്‌പോണ്‍സര് പദവി ഉപേക്ഷിക്കേണ്ടി വന്നിരുന്നു. അടുത്തിടെയാണ് രാജ്യസുരക്ഷയ്ക്ക് ഭീഷണിയെന്ന് ചൂണ്ടിക്കാട്ടി 224 ചൈനീസ് ആപ്പുകളെ കേന്ദ്ര സര്‍ക്കാര് നിരോധിച്ചത്. ഇതേസമയം, ചൈനീസ് കമ്പനികളായ വിവോ, ഓപ്പോ തുടങ്ങിയവയ്ക്ക് ഇന്ത്യയില് പ്രവര്‍ത്തിക്കാന് തടസ്സമില്ല. എന്തായാലും ധോണി ഓപ്പോയുമായി കരാര് ഒപ്പിട്ടത് ആരാധകരില് ചിലര്‍ക്ക് ഉള്‍ക്കൊള്ളാനാകുന്നില്ല. നടക്കാനിരിക്കുന്ന ഐപിഎല്ലില് ധോണിയുടെ ബ്രാന്‍ഡ് മൂല്യം കണ്ടാണ് താരവുമായി ഓപ്പോ കരാര് ഒപ്പിട്ടിരിക്കുന്നത്.\nഓപ്പോയുമായി സഹകരിക്കാന് കഴിയുന്നതില് അതിയായ സന്തോഷമുണ്ടെന്ന് ധോണിയും ട്വിറ്ററില് പ്രതികരിക്കുകയുണ്ടായി. ഇതിനെതിരെയാണ് ആരാധകവിഭാഗത്തിന്റെ രോഷം മുഴുവന്. കിഴക്കന് ലഡാക്ക് അതിര്‍ത്തിയില് സംഘര്‍ഷാവസ്ഥ തുടരവെ ലെഫ്റ്റനന്റ് കേണല് പദവിയുള്ള ധോണി ചൈനീസ് ബ്രാന്‍ഡിനെ പ്രോത്സാഹിപ്പിക്കുന്നത് തെറ്റായ സന്ദേശമാണ് നല്‍കുന്നതെന്ന് ഇവര് പറയുന്നു. ഇതേസമയം, ഓപ്പോയുടെ പരസ്യത്തില് ധോണി വരുന്നതുകൊണ്ട് കുഴപ്പമില്ലെന്ന് വാദിക്കുന്നവരും ഏറെയുണ്ട്. എന്തായാലും ധോണിയുടെ ബ്രാന്‍ഡ് മൂല്യം ഓപ്പോയ്ക്ക് ഗുണം ചെയ്യുമെന്ന കാര്യത്തില് തര്‍ക്കമില്ല.\nരാജ്യാന്തര ക്രിക്കറ്റില് നിന്ന് വിരമിച്ചെങ്കിലും ഏറ്റവും വിപണി മൂല്യമുള്ള കായിക താരങ്ങളില് ഒരാളാണ് ഇപ്പോഴാണ് ധോണി. നിലവില് ഏറ്റവും കൂടുതല് പരസ്യവരുമാനമുള്ള കായിക താരം വിരാട് കോലിയാണ്. റിപ്പോര്‍ട്ടുകള് പ്രകാരം 39 -കാരനായ ധോണിയുടെ വിപണി മൂല്യം 4.1 കോടി ഡോളര് തൊടും.\n← ഭാമയുടെ കൂറുമാറ്റം; രൂക്ഷവിമർശനവുമായി റിമയും രമ്യാ നമ്പീശനും\nഖത്തറില് ഖുര്‍ആന് ഓഡിയോ ഫയല് ഇനിയും ഡൗണ്‍ലോഡ് ചെയ്യാത്തവര്‍ക്ക് നിര്‍ദേശവുമായി അവ്ഖാഫ് മന്ത്രാലയം →\nGallery image with caption: കൊല്‍ക്കത്തയെ കെട്ടുകെട്ടിച്ചു; മുംബൈ ഇന്ത്യന്‍സിന് അനായാസ ജയം 16th October 2020\nGallery image with caption: ഹൈദരാബാദിനെ കീഴടക്കി, ചെന്നൈയ്ക്ക് 20 റണ്‍സ് ജയം 13th October 2020\nGallery image with caption: കൊല്‍ക്കത്തയെ മുട്ടുകുത്തിച്ചു, ബാംഗ്ലൂരിന് വൻ വിജയം 12th October 2020


ചെന്നിത്തലയുടെ കപട ഹിന്ദു പരാമർശം അൽപത്തരം; യുഡിഎഫിനും ബിജെപിക്കും രാഷ്ട്രീയം പറയാനില്ലേ?: പിണറായി വിജയൻ\nWEB DESK| Updated On: 12 Oct 2019 9:25 AM GMT | Location : മഞ്ചേശ്വരം\nയുഡിഎഫും ബിജെപിയും രാഷ്ട്രീയം പറയുന്നേയില്ല. ഒരു കാര്യവും പറയാന് അവര്‍ക്കില്ല. ആകെ സ്ഥാനാര്‍ത്ഥിയെ വ്യക്തിപരമായി ആക്രമിക്കുകയാണ്. അതിന് അവര്‍ക്ക് ഒരു കുഴപ്പവുമില്ല. പിണറായി പറഞ്ഞു.\nപ്രതിപക്ഷ നേതാവ് രമേശ് ചെന്നിത്തലയ്ക്കെതിരെ ആഞ്ഞടിച്ച് മുഖ്യമന്ത്രി പിണറായി വിജയൻ. ഉപതെരഞ്ഞെടുപ്പില് വര്‍ഗീയ കാര്‍ഡ് ഇറക്കാന് ശ്രമം നടക്കുന്നുവെന്നു പറഞ്ഞ പിണറായി, രമേശ് ചെന്നിത്തലയുടെ കപട ഹിന്ദു പരാമര്‍ശം അല്‍പ്പത്തരമാണെന്നും കൂട്ടിച്ചേർത്തു. ഇത്തരം പരാമർശങ്ങൾ സ്ഥാനത്തിന് ചേർന്നതല്ല.\nഹിന്ദുവിന്‍റെ അട്ടിപ്പേറവകാശം കക്ഷത്ത് തൻെറ ആരെങ്കിലും വച്ച് തന്നിട്ടുണ്ടോയെന്നും പിണറായി ചോദിച്ചു. ശങ്കർ റൈയെ പോലെ ഒരാൾ കപടഹിന്ദുവാണെന്ന് പറയാനുള്ള അൽപത്തരം ചെന്നിത്തലക്ക് എങ്ങനെയാണ് വന്നത്. മഞ്ചേശ്വരത്തെ വോട്ടർമാരുടെ മനസറിഞ്ഞതിനാലാണ് സ്ഥാനാർഥിയെ ആക്ഷേപിക്കുന്നത്. ഇടത് സ്ഥാനാർഥി വിശ്വാസി ആയതാണ് പ്രശ്നം.\nഈ മഞ്ചേശ്വരത്തെ സാധുക്കളുടെ മുന്‍പില് വന്നിട്ടും അവിടേയും ഞാന് ഇങ്ങനെ തന്നെയാണെന്ന് കാണിക്കേണ്ടതുണ്ടായിരുന്നോ എന്നാണ് പ്രതിപക്ഷ നേതാവിനോട് ചോദിക്കാനുള്ളത്.ഇവിടെ കോണ്‍ഗ്രസും യുഡിഎഫും ബിജെപിയും രാഷ്ട്രീയം പറയുന്നേയില്ല. ഒരു കാര്യവും പറയാന് അവര്‍ക്കില്ല. ആകെ സ്ഥാനാര്‍ത്ഥിയെ വ്യക്തിപരമായി ആക്രമിക്കുകയാണ്. അതിന് അവര്‍ക്ക് ഒരു കുഴപ്പവുമില്ല. പിണറായി പറഞ്ഞു.


UUKMA News അണ്ണാ ഡിഎംകെ ജനറൽ കൗൺസിൽ യോഗം ഇന്ന് - UUKMA News അണ്ണാ ഡിഎംകെ ജനറൽ കൗൺസിൽ യോഗം ഇന്ന് - UUKMA News\nഅണ്ണാ ഡിഎംകെ ജനറൽ കൗൺസിൽ യോഗം ഇന്നു നടക്കും. രാവിലെ പത്തു മണിയ്ക്ക് ചെന്നൈ വാനഗരത്താണ് യോഗം ചേരുക. യോഗം റദ്ദാക്കണമെന്നാവശ്യപ്പെട്ടു കൊണ്ട് പാർട്ടി കോ-ഓർഡിനേറ്റർ ഒ പനീർശെൽവം നൽകിയ ഹർജി മദ്രാസ് ഹൈക്കോടതി തള്ളിയിരുന്നു. കൂടാതെ, യോഗത്തിൽ പുതിയ തീരുമാനങ്ങൾ എടുക്കാമെന്നും പാർട്ടി ബൈലോയിൽ ഭേദഗതികൾ വരുത്താമെന്നും കോടതി പറഞ്ഞു. രാഷ്ട്രീയ പാർട്ടികളുടെ ഇത്തരം കാര്യങ്ങളിൽ കോടതി ഇടപെടുന്നില്ലെന്നും ജസ്റ്റിസ് കൃഷ്ണൻ രാമസ്വാമി നിരീക്ഷിച്ചു.


തെറിപ്പാട്ട് വിവാദം:ചിമ്പുവിന്റെ കരിയര് തകര്‍ക്കാന് ശ്രമിക്കുന്നുവെന്ന് പിതാവ്,സത്യമായിരിക്കുമോ? | simbu father rajendran statement over beep song controversy - Malayalam Oneindia\nUpdated: Mon, Dec 21, 2015, 18:25 [IST]\nചെന്നൈ : തെറിപ്പാട്ട് വിവാദവുമായി ബന്ധപ്പെട്ട കേസില് ഹാജരാകാന് ചിമ്പുവിന് ഒരുമാസം കൂടി സാവകാശം നല്‍കണമെന്ന് പിതാവ്. ഇതു സംബന്ധിച്ച ചിമ്പുവിന്റെ പിതാവും തമിഴ് പ്രമുഖ നടനും സംഗീത സംവിധായകനുമായ ടി രാജേന്ദ്രറാണ് കോയമ്പത്തൂര് പോലിസിന് കത്തെഴുതിയത്.\nതെറിപ്പാട്ട് ചിമ്പുവിനെ വലിയ വിവാദത്തിലാഴ്ത്തിരിക്കുകയാണ്. ചിമ്പുവിനും പാട്ടിന് സംഗീതം നല്‍കിയ അനിരുദ്ധ് രവിചന്ദറിനുമെതിരെ സ്ത്രീ സമൂഹം കടുത്ത പ്രതിഷേധവുമായി മുന്നോട്ടു വന്നിരിക്കുകയാണ്.\nപാട്ടുമായി ചിമ്പുവിന് ബന്ധമില്ല\nതെറിപ്പാട്ടുമായി തന്റെ മകന് ചിമ്പുവിന് ഒരു ബന്ധവുമില്ലെന്ന് രാജേന്ദ്രര് പറയുന്നു.\nപാട്ടുമായി ബന്ധപ്പെട്ട കേസില് ഹാജരാകാന് ചിമ്പുവിന് ഒരുമാസം കൂടി സാവകാശം ചോദിച്ചാണ് പിതാവ് കോയമ്പത്തൂര് പോലിസിന് കത്തെഴുതിയത്.\nചിമ്പുവിനോട് ഹാജരാകണമെന്നാവശ്യപ്പെട്ട് പോലീസ് ഈ മാസം പതിനാലിനാണ് കത്തയച്ചത്.\nചിമ്പുവിനെ അപമാനിക്കാനും കരിയര് തകര്‍ക്കാനും ആരോ മനപ്പൂര്‍വ്വം കെട്ടിച്ചമച്ച വിവാദമാണെന്ന് പിതാവ് പറഞ്ഞു.\nയഥാര്‍ഥ കുറ്റവാളിയെ കണ്ടെത്തണം\nചിമ്പു പാട്ട് ചിത്രത്തില് ഉപയോഗിക്കുകയോ ആര്‍ക്കും നല്‍കുകയോ ചെയ്തിട്ടില്ല. പോലിസ് യഥാര്‍ഥ കുറ്റവാളിയെ കണ്ടെത്തണമെന്നാണ് തന്റെ അഭ്യര്‍ഥനയെന്ന് പിതാവ് പറയുന്നു.\nവരിമാറ്റി അപലോഡ് ചെയ്തു\nപാട്ട് ചിത്രത്തില് ഉപയോഗിക്കുകയോ ആര്‍ക്കും നല്‍കുകയോ ചെയ്തിട്ടില്ല. പാട്ട് വരിമാറ്റി യുടുബില് ആരോ അപ്ലോഡ് ചെയ്തതാണ്.\nകൂടുതൽ music director വാർത്തകൾ\nഎ.ആര് റഹ്മാന് ഘര്‍വാപസിക്ക് സമയമായി,ഹിന്ദു മതത്തിലേക്ക് തിരിച്ചെത്തണമെന്ന് വിഎച്ച്പി\nസംഗീതസംവിധായകന് തമീം ഹാരിസ് അന്തരിച്ചു\nഡയറക്ടറെ തല്ലിയ സംഗീത സംവിധായകന് അറസ്റ്റില്\nഎ ആര് റഹ്മാന് പേരിട്ടത് ഹിന്ദു ജോത്സ്യന്\nസംഗീത സംവിധായകന് രഘു കുമാര് അന്തരിച്ചു\nrajendran music director simbu twitter song women actor police സംഗീത സംവിധായകന് ചിമ്പു ട്വിറ്റര് പാട്ട് സ്ത്രീ നടന്\nsimbu father rajendran statement over beep song controversy


രാജ്യത്ത് കൊവിഡ് രോഗികളുടെ എണ്ണം കുതിക്കുന്നു; പ്രതിദിന നിരക്ക് രണ്ടര ലക്ഷത്തിലേക്ക് -\nന്യൂഡല്‍ഹി: ഇന്ത്യയില് കൊവിഡ് രോഗികള് എണ്ണത്തില് ഗണ്യമായി വര്‍ധനവ്. കഴിഞ്ഞ 24 മണിക്കൂറില് രണ്ടര ലക്ഷത്തിനടുത്ത് പുതിയ കൊവിഡ് രോഗികളാണ് രാജ്യത്ത് റിപ്പോര്‍ട്ട് ചെയ്തിരിക്കുന്നത്. ആരോഗ്യമന്ത്രാലയത്തിന്റെ ഔദ്യോഗിക കണക്ക് പ്രകാരം 2,47,417 പുതിയ കേസുകളാണ് ഇന്നലെ മാത്രം സ്ഥിരീകരിച്ചത്. മഹാരാഷ്ട്ര, ഡെല്‍ഹി, തമിഴ്നാട് സംസ്ഥാനങ്ങളിലെ സ്ഥിതിഗതികള് ആശങ്കയിലാണ്. കൂടുതല് സംസ്ഥാനങ്ങളില് ഒമിക്രോണ് വ്യാപനവും നിലനില്‍ക്കുന്നുണ്ട്.


Clopar Plus in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Clopar Plus upayogangal, dossge, parswafalangal, prayojanangal, prathipravarthanangal, munnariyippu\nClopar Plus വിലയും പാക്ക് സൈസും - Clopar Plus Price and Pack Size in Malayalam - Clopar Plus vilayum pack saisum\nClopar Plus വിവരങ്ങൾ\nClopar Plus നേട്ടങ്ങളും ഉപയോഗങ്ങളും- Clopar Plus Benefits & Uses in Malayalam- Clopar Plus nettangalum upayogangalum\nClopar Plus ഡോസേജും കഴിക്കേണ്ട വിധവും- Clopar Plus Dosage & How to Take in Malayalam - Clopar Plus dosagum kazhikkenda vidavum\nClopar Plus പാർശ്വഫലങ്ങൾ- Clopar Plus Side Effects in Malayalam- Clopar Plus paarswafalangal\nClopar Plus ബന്ധപ്പെട്ട മുന്നറിയിപ്പുകൾ- Clopar Plus Related Warnings in Malayalam- Clopar Plus bandhappeṭṭa munnaṟiyippukaḷ\nClopar Plus-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Clopar Plus with Other Drugs in Malayalam- Clopar Plus-nu marunnukaḷumāyulla theevra pravarthanam\nClopar Plus വൈരുദ്ധ്യങ്ങൾ- Clopar Plus Contraindications in Malayalam- Clopar Plus vairudyangal\nClopar Plus സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Clopar Plus in Malayalam- Clopar Plus sambandhichu pothuveyulla chodyangal\nClopar Plus ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Clopar Plus Interactions with Food and Alcohol in Malayalam- Clopar Plus bhakshnavum madyavumaayulla prathipravarthanangal\nClopar Plus നേട്ടങ്ങളും ഉപയോഗങ്ങളും - Clopar Plus Benefits & Uses in Malayalam - Clopar Plus nettangalum upayogangalum\nClopar Plus പിൻവരുന്നവ ചികിത്സിക്കാൻ ഉപയോഗിക്കുന്നു\nClopar Plus ഡോസേജും കഴിക്കേണ്ട വിധവും - Clopar Plus Dosage & How to Take in Malayalam - Clopar Plus dosagum kazhikkenda vidavum\nClopar Plus-ന്റെ ചേരുവകൾ - Clopar Plus Active Ingredients in Malayalam - Clopar Plus-nte cheruvakal\nClopar Plus പാർശ്വഫലങ്ങൾ - Clopar Plus Side Effects in Malayalam - Clopar Plus paarswafalangal\nClopar Plus ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nClopar Plus ബന്ധപ്പെട്ട മുന്നറിയിപ്പുകൾ - Clopar Plus Related Warnings in Malayalam - Clopar Plus bandhappeṭṭa munnaṟiyippukaḷ\nClopar Plus-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭിണികൾക്ക് Clopar Plus കൊണ്ട് പാർശ്വഫലങ്ങൾ ഒന്നുമില്ല.\nClopar Plus-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nClopar Plus മുലയൂട്ടുന്ന സ്ത്രീകൾക്ക് തികച്ചും സുരക്ഷിതമാണ്.\nClopar Plus വൃക്കകളെ എങ്ങനെയാണ് ബാധിക്കുന്നത്?\nClopar Plus-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nClopar Plus കരളിനെ എങ്ങനെ ബാധിക്കുന്നു?\nClopar Plus കരൾ ഹാനികരമായി ബാധിച്ചേക്കാം. അത്തരം ഫലം ഉള്ളതായി നിങ്ങൾക്കു തോന്നുന്നെങ്കിൽ ഈ മരുന്ന് കഴിക്കുന്നത് നിർത്തിയിട്ട് ഡോക്ടറുടെ ഉപദേശം ഉണ്ടെങ്കിൽ മാത്രം വീണ്ടും കഴിച്ചുതുടങ്ങാവുന്നതാണ്.\nClopar Plus ഹൃദയത്തെ എങ്ങനെ ബാധിക്കുന്നു?\nClopar Plus-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nClopar Plus-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Clopar Plus with Other Drugs in Malayalam - Clopar Plus-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Clopar Plus പിൻവരുന്ന മരുന്നുകളോടൊപ്പം ഉപയോഗിക്കരുത് -\nClopar Plus വൈരുദ്ധ്യങ്ങൾ - Clopar Plus Contraindications in Malayalam - Clopar Plus vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Clopar Plus കഴിക്കരുത് -നിങ്ങളോട്\nClopar Plus സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Clopar Plus in Malayalam - Clopar Plus sambandhichu pothuveyulla chodyangal\nClopar Plus ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Clopar Plus ആസക്തി ഉളവാക്കുന്നതായി ഒരു തെളിവും ഇല്ല.\nഅതെ, Clopar Plus കഴിച്ചശേഷം ഈ പ്രവർത്തനങ്ങളിൽ ഏർപ്പെടുന്നത് സുരക്ഷിതമാണ്. കാരണം അത് നിങ്ങളിൽ മയക്കം ഉണ്ടാക്കുന്നില്ല.\nഅതെ, എന്നാൽ Clopar Plus ഡോക്ടറുടെ ഉപദേശപ്രകാരം മാത്രം കഴിക്കുക.\nClopar Plus കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nClopar Plus ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Clopar Plus Interactions with Food and Alcohol in Malayalam - Clopar Plus bhakshnavum madyavumaayulla prathipravarthanangal\nആഹാരവും Clopar Plus-ഉം തമ്മിലുള്ള പ്രതിപ്രവർത്തനം\nഭക്ഷണത്തിന്റെയും Clopar Plus-ന്റെയും ഫലങ്ങളെ കുറിച്ച് വിവരങ്ങൾ ലഭ്യമല്ല. കാരണം അക്കാര്യത്തെ കുറിച്ച് ശാസ്ത്രീയമായ ഗവേഷണം ഇതുവരെ നടന്നിട്ടില്ല.\nമദ്യവും Clopar Plus-ഉം തമ്മിലുള്ള പ്രതിപ്രവർത്തനം\nമദ്യവും Clopar Plus-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nClopar Plus ന് പകരമുള്ള മറ്റു മരുന്നുകൾ എല്ലാം കാണുക - Substitutes for Clopar Plus in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Clopar Plus കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Clopar Plus കഴിച്ചുവോ ?\nനിങ്ങൾ എത്രമാത്രം Clopar Plus ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Clopar Plus കഴിച്ചത്?\nനിങ്ങൾ എപ്പോഴാണ് Clopar Plus ഉപയോഗിക്കുന്നത് ?


രതിസൗന്ദര്യത്തിന്റെ സുവര്‍ണ്ണദലങ്ങള് വിടര്‍ത്തുന്ന നിത്യവിസ്‌മയമായ രണ്ട് കൃതികൾ, വ്‌ളാഡിമിര് നബക്കോവിന്റെ ‘ലോലിത‘,\nലോലിത വ്‌ളാഡിമിര് നബോകോവിന്റെ ഏറെ കോളിളക്കം സൃഷ്ടിച്ച പുസ്തകം ‘ ലോലിത‘. 20-ാം നൂറ്റാണ്ടില് ഏറെ വിവാദങ്ങള്‍ക്ക് വഴിയൊരുക്കുകയും ‘മോഡേണ് ക്ലാസിക് ‘ എന്ന നിലയിലേക്ക് ഉയര്‍ത്തപ്പെടുകയും ചെയ്ത ശ്രദ്ധേയമായ കൃതി. കവിയും ഭോഗതൃഷ്ണയ്ക്കടിപ്പെട്ടവനുമായ മദ്ധ്യവയസ്‌കന് ഒരു പന്ത്രണ്ടുകാരി പെണ്‍കുട്ടിയിലുണ്ടാകുന്ന അഭിനിവേശമാണ് ഈ നോവലില് ചിത്രീകരിക്കുന്നത്. തീവ്രമായ പ്രണയത്തിന്റെയും അദമ്യമായ രതിയുടെയും കാണാപ്പുറങ്ങളിലേക്ക് അനുവാചകരെ നയിക്കുന്ന വിഖ്യാതരചന. വിവര്‍ത്തനം: സിന്ധു ഷെല്ലി\nഡെകാമറണ് ആദ്യം ഭൂമിയെ പുണര്‍ന്നുമ്മവച്ച നിലാവിന്റെ ലഹരിപോലെ പ്രണയത്തിന്റെയും രതിയുടെയും സൗന്ദര്യാനുഭൂതി പകരുന്ന വിശ്വസാഹിത്യത്തിലെ അമൂല്യരത്‌നമാണ് ജിയോവന്നി ബൊക്കാച്ചിയോയുടെ ഡെകാമറണ് കഥകള്.\n1348-ല് ഇറ്റലിയിലെ ഫ്ലോറന്‍സ് നഗരത്തെ ഗ്രസിച്ച പ്ലേഗുബാധയില് നിന്നു രക്ഷനേടി ഒരു മാളികയില് അഭയം പ്രാപിച്ച യുവതീയുവാക്കള് സമയം ചെലവഴിക്കുന്നതിനു കഥകള് പറഞ്ഞു തുടങ്ങുന്നു. പത്തു ദിവസംകൊണ്ട് നൂറുകഥകള്. പ്രണയ വിവശരായ കാമുകരുടെ, ഒളിസേവയ്‌ക്കു പുറപ്പെടുന്ന ഭാര്യാഭര്‍ത്താക്കന്‍മാരുടെ, കാമാര്‍ത്തരായ പുരോഹിതന്‍മാരുടെ അത്യന്തം രസകരമായ കഥകള്. ലൈംഗികതയാണു മിക്ക കഥകളുടെയും ആകര്‍ഷണം. അതോടൊപ്പം രൂക്ഷമായ സാമൂഹ്യവിമര്‍ശനവും അവ ഉള്‍ക്കൊളളുന്നു. ഓര്‍ത്തോര്‍ത്തു ചിരിക്കാന് പറ്റിയ കഥകളുമുണ്ട്. വിവര്‍ത്തനംഃ എം.പി.സദാശിവന്\nതീവ്രമായ പ്രണയത്തിന്റെയും അദമ്യമായ രതിയുടെയും കാണാപ്പുറങ്ങളിലേക്ക് അനുവാചകരെ നയിക്കുന്ന വിഖ്യാതരചന വ്‌ളാഡിമിര് നബക്കോവിന്റെ ‘ലോലിത‘, വിശ്വോത്തര ക്ലാസിക്കുകളിലൊന്നായ ഗിയോവാന്നി ബൊക്കാച്ചിയോയുടെ ഇറ്റാലിയൻ ചെറുകഥാസമാഹാരത്തിന്റെ തർജ്ജമ , ‘ഡകാമറണ് ‘.\nരണ്ട് പുസ്തകങ്ങൾ ഇപ്പോൾ ഒന്നിച്ച് ഡൗൺലോഡ് ചെയ്യാം വെറും 99 രൂപയ്ക്ക് !\nഓരോ പുസ്തകങ്ങൾ വീതം 69 രൂപയ്ക്കും സ്വന്തമാക്കാം സ്വന്തമാക്കാം !\nചിരിയുടെ മുഖപടമണിഞ്ഞ് വേദനയുടെയും വികാരങ്ങളുടെയും കഥ പറഞ്ഞ ബഷീറിന്റെ വ്യത്യസ്തമായ രചന ‘വിശപ്പ്’ ; ഇപ്പോൾ ഡൗൺലോഡ് ചെയ്യാം വെറും 19.99 രൂപയ്ക്ക് !\nബോളിവുഡ് താരം ഋഷി കപൂർ അന്തരിച്ചു